
Függő 


— bevezetés a szépirodalomba — 


Elbeszélek, én, ez az , én" azonban nem koholt személy, hanem a regényíró, 
dolgokban Jártas, keserű, csalódott ember, én, én mesélem el barátaim és 
barátnéim történetét, azt mondja nekem K., hogy ő, K., ezt az asszonynak 
mondotta egy kristályos éjszaka, szereti az éjszakát, a tér fekete üregeit, a 
kétes sötétet, az ezüsthínáros égboltot, a távoli kettős hegy lomha estiségét, 
a szegényes, elhagyott utcákat etc., az üres és furcsa színpadot, és nem 
lepődik meg, nem dühöng, nem orrol, ha éjnek évadján fölriad, hát fölkel, 
nem bánja az egészet, sétálgat szobájában le-föl, ingben, nem mintha ez a 
dolog kirekesztőlegesen kellemes volna, azaz példának okáért rögvest 
valami mély és forró titokba zuhanna, az asszonyba, aki ne gyanakodjék 
most érzelmi zsarolásra vagy más kifinomult férji aljasságra, ne, kéri, ne, az 
asszony egyébként is aluszik ilyenkor, s ha arcán néha, a megfelelő időben 
tejes mosoly suhan át, vagy mintha helyeslően biccentene, illetve 
ellenkezve ingatna, az inkább csupán reflex, a jámbor izmok ajándéka, s 
noha ő képes azt gondolni, hogy mindez vagy mindennek nem jelentéktelen 
hányada tettetés, és az asszony szövegválogató, azt hallja meg, amit akar, ez 
az elgondolás nem érvényesíthető, neki hivatalosan, nincs Joga ehhez a 
gondolathoz, és nincs ereje, hogy ezt a jogot megszerezze, arról nem 
beszélve, s tán ereje 15 ezért illan, hogy vezetni a leleplezés se vezetne 
sehová, iszen az asszony éppenséggel őmiatta nem vallhatná be, ha igaz, ha 
nem, figyelmének manipuláltságát, tompa hitét, rokon közönyét, mert e 
megtörés főként az ő rosszindulatára vetne fényt, amiért egyáltalán eszébe 
jutott az, ami később az igazságnak mutatkozott, mindez pedig 
összehasonlíthatatlanul kellemetlenebb annál az önmagába forduló 
dohogásnál, később duzzogásnál, melyet ő, K., ilyenkor megoldásnak 
nevez, ám ha nem aludnék is az asszony, mint ahogy, gondolja, most, és 
elfordulva a hideg ablaktól látja, aluszik, a paplant már könnyen, azaz nem 
erővel és nem 1s rossz álombeli görcsben a két lába közé húzta, combja 
fehéren, enyhén kifordulva, gyönyörű, puha és márványos egyszerre, 


hosszú sörényed, langyos-lusta combod, mannás-meleg melled, tejízű 
csókod, az arca viszont szenvedő, nehéz, fénylik az éjszaka zsírjától, orcáját 
nappal láthatatlan barázdák törik szét, egy különösen erőteljes az orrcimpa 
mellett zuhanik például le, és mindenütt a vánkos nyomai, hasonlatosan 
azokhoz a kesze-kusza jelekhez, melyeket füvön ültünkben szerezhetni, ott 
azonban a zöldellő fű miatt képtelenség megfeledkezni az üdeségről, ritka 
az az ember, akinek zöldre a romlott hús színe rémlik föl, ekképp az egész 
pusztítást elnézően kezeljük, ujjbegyünk szinte büszkén fut végig a 
hepehupás, fű gyötörte felületen, és még később is, mert egy idő után, nincs 
mese, viszketni kezd, bandzsal diadalittassággal vakaródzunk, és fordítva, 
ennek hiányában, lám, ő, K., 15 szánakozással néz az asszony földúlt arcára, 
félhangosan leheli az ablaküvegre, mopszlipofa, nem, semmi esetre sem 
nyúlna a mostani időszakban trükkhöz etc., nem akarja, ahogy az asszony 
mondaná, őt, az asszonyt, térdre kényszeríteni, soha nem is akarta, s ha 
néha úgy tűnt föl, hogy ő idióta bulldog módjára csapott valamire rá, és, 
valóban, akkor engedte el, amikor már az asszony belefásulva föladta a 
továbbiakat, az nem a győzelem keser ízének birtoklásvágyából fakadt, 
hanem mert nem talált nyugodalmat, se magában, se az asszonyban, se 
sehol, ezek a célzatos hókuszpókuszok amúgy sem váltják be a hozzájok 
fűződő ilyen-olyan reményeket, illetve ennyire nem 15 szándékozott 
önkritikusnak lenni, azt mondja, és ez az egyetlen, amit mondani akar, hogy 
a reményeknek is megvan az idejök, valamint, hogy most nem a remény 
ideje van, miként magyarázná egyébként a tegnap délután történteket, 
amikor pedig mindkét fél, szent meggyőződése, minden tőle telhetőt 
megtett, és ez igen kevéskének bizonyult, ő úgy érzi, s ez nem lehet az 
asszony számára sem újdonság, vagy ha igen, amit eleve nem tarthat 
kizártnak, az éppen példás volna, és így előrevetítené az egész mondandó 
árnyékát, az érzés maga kifejező, miként csődje szükségszerű, tiszta lappal 
fogadta az asszonyt, úgy érezte, így érzi, nem terheli őket semmi, se múlt, 
se jövendő, a jelen, az terhel, de annak meg, ez a szó bukkant föl benne a 
homályos előszobában, ő a kovácsa, azonban, mint mondani szokás, 
kártyavárként omlott össze a pofás építmény, a legelső pillanatban, mert 
ahogy az asszony belépett és merev vagy semleges várakozással megállt az 
ajtó előtt, miközben szemét róla le nem véve, cekkerrel teli kezével vakon 
nyúlkált hátra a kilincs felé, akkor már rögtön érezte magában az el nem 
fojtható feszültséget, a még semmire sem vonatkozó ingerültséget, mely 
épp azáltal leverőbb, hogy nincs tárgya, csupán van, de szerencsére, így 


kiábrándultan; az asszony úgy fel volt málházva, a táskák, a különféle 
bevásárlások emlékei, fürtökben csüngöttek rajta; a cekkerből, mint valami 
hiba vagy tévedés, kifli lógott ki, a súly meggörbítette az asszonyt, és ez a 
tompa ívelés mindent bosszantóan szenvelgővé, slampossá, nem, ne szóljon 
közbe, ő tudván tudja magáról, hogy igazságtalan most, és folytatja, 
háziasszonyossá, feleségessé, mártírossá tette, ez a most már tárgyhoz 
rögzített kilátástalanság az eredendő ingerültséget is semlegessé oldotta, 
kiment belőle a szusz, erre meg, nincs kibúvó, riadtan keresni kezdte 
magában azt az izgatottságot és türelmetlenséget, várakozást és aggódást, a 
tisztázás szándékát és indulatosságát, melytől egész nap izgett-mozgott, 
minduntalan felugrált a helyéről, az ablaknál termett, majd fölszaladt az 
emeletre a falépcsőkön, s vissza úgy dobogott, akár egy vad diákcsapat, 
szemükbe lóg kuszált, sötét hajuk, ez az izgágaság odalett, és erre föl, 
mulatságos erre utólag gondolnia, gyorsan zsebre vágta a kezét, nem tudja, 
az asszony észrevette-e, ő mindenesetre igyekezett, bizonyos értelemben, 
titokban tartani az esetet, s megmarkolta a, ez a pontos szó, tökét, mintha 
bizony a szomorúságot ilyképp ki lehetne dögönyözni az emberből; bár 
talán nem 15 annyira képtelenség ez, hiszen már-már jóra fordultak a 
dolgok, a korrekt és maximális erőfeszítések  beérlelték  férges 
gyümölcseiket, a rövid, ám mély előszobai megtorpanás után, mégiscsak 
elragadta félig ájult táncos kedve, melyre viszolyogva sóvárgott, és amely, 
főleg, nem erotikus attak volt, bár a cáfolás szükségességének érzete több, 
mint figyelemre méltó, inkább az egész napi remegés hiteles betetőződése, 
az asszony személytelenül hagyta személytelenül terelni magát, minden 
óvatosság, megfontolás nélkül elengedte, lerázta táskáit,  szatyrait, 
cekkereit, melyek bedőltek a nyirkos előszobafal tövébe, akár tömpe, részeg 
krumpliszsákok, az asszony kezességét ő inkább a bölcsesség, mint az 
önfeladás jelének látta, lebabusgatta az ágy szélére, csitt, csitt, suttogta 
közben, lehámozta a cipőt, a sajátját 15, majd ruhástól a piké takaró alá 
bújtak, akkor ő a karjaiba vette az asszonyt, szorította, szorította, s száraz, 
hangtalan zokogás rázta, amire az asszony simogatni kezdte a homlokát, 
gyűrte fölfelé a haját, az asszony 15 keresett valamit, és ő 15 keresett valamit, 
acsarkodva, fintorokat vágva, fejüket egymás mellére fúrva kerestek 
valamit, de ölelkezésük és föl-fölvetődő testük nem hozott rájuk feledést, 
ellenkezőleg, csak emlékezetükbe idézte kötelességüket, hogy keressenek; 
ahogy kutyák kaparják kétségbeesetten a földet, úgy kaparták egymás testét, 
s aztán nyelvükkel olykor még végigtapogatták egymás arcát, tehetetlenül, 


csalódottan, valami végső boldogság reményében, csak mikor kifáradtak, 
csöndesültek el, s ébredt bennük kölcsönös hála, a csöndben cigaretták 
hulló csillaga, az asszony halkan mondani kezdte a napját, s akkor hirtelen, 
egy, egyébként sajnos hibás, mondatfűzés érdektelen apropójából, már 
tudta, hogy hiába, hiába, mert a sejtjeik is ellenségesen simulnak 
egymáshoz, nem jött el az idő, hogy, hogy, hogy, hebegett az asszony, mint 
akit orrba csaptak, ekkor azonban váratlanul kisütött a nap, a szobácskában 
finoman mozogni kezdtek a rézsútosan betűző fényhasábokon vagy bennök 
a porépítmények; erős, késő nyári napfény volt ez, mely beburkolta őket, 
mint egy aranypléd, főként penig hirtelen megváltoztak az arányok, a 
remény és reménytelenség viszonya, s ők vak bizakodással rémültek újfent 
bele ebbe az aranyba, fénybe, egymásba, s lám tehát a történet némileg 
önmaga ellen fordult, amit ők, az asszony és ő már igazán megszokhattak 
ebben a házban, a felriadás dimenziói nem mindig lenyűgözőek, az éjszaka 
triviális 15, hétköznapi is, s fölébredvén olykor csak az arcbőr fáradt 
viszketését érezhetni, a szemhéjak engedetlenségét, a szívdobogás 
fölerősödését, és ülni dermedten az ágy szélén egyedül a sok szuszogás 
közt, végtagok rongycsomóként lógnak, olykor egy-egy zajt hall künn az 
utcán, minden zajról tudja, hogy mit jelent, még bús se, csak józan és 
figyelmes, — majdnem nyugodt, egyszerre  fölsóhajt, félálombeli 
szeretkezéseik bizonyosan az éjszaka legalján történnek meg velök, ő, K., 
az önkívületből időnként ki akarja tépni magát, de hiába, s órák telnek órák 
után, a közös lélegzetvétel, a közös szívdobogás hosszú órái, órák, 
melyekben váltig úgy érzi: eltévedt, vagy oly messzi idegenbe került, ahol 
előtte még sosem Járt ember, idegenbe, ahol még a levegőben sincs akár 
csak egyetlen egy paránya is a honi levegőnek, ahol az embert fojtogatja az 
idegenség, de esztelen varázsa ellen mégsem tehet egyebet, mint hogy 
megy tovább, és még jobban eltéved, ő, K., szereti az éjszakát, az asszony 
nem, nem tesz különbséget az este és az éjszaka között, és ő azt hiszi, azért 
nem szereti, mert nem süt a nap, szerinte az asszonynak semmi baja nem 
lenne az éjszakával, ha a nap sütne, se nap, se méla hold, se vacogó csillag, 
se rohanó, tarjagos felleg, csak a sötét hatalmas tömbje van, melyben alig 
merhet mozdulni, összeroppanthatja bármikor, ebben a sötétben, nem 
hagyva abba az ablaküveg párafoltján a rajzolgatást, a jelhagyást, nemigen 
lehet mást csinálni, mint imádkozni, halkan, de hallhatóan és érthetően 
kimondva a szavakat, minden egyes szót, a tömb azután fölreped, profán 
fényeket fedezhetni föl, rianásokat, melyekben élőlények mozognak, s az 


ima, tán még a végére sem jutva, elhallgat, s átadja helyét egy nem kevésbé 
áhítatos figyelemnek, ilyen éjszaka után egyikük sem tud bizonyosan 
semmit, de ez a tudatlanság édes, s ahogy reggel, akár törötten is, fölül az 
ágyában, nagy nyugalmat és biztonságot érez, és csak utána ébred föl 
végérvényesen, az áhítatos figyelemről szólva, az asszony okkal hívhatná 
föl a figyelmet arra, hogy az újdonatúj érzékelés, elismerve az ő, K., 
érzékenységét, figyelmét és figyelmességét, arányérzékét, söt kissé 
romantikus éjszakai alázatosságát 15, még valamivel van fontos 
kapcsolatban, ami nem más, mint K. új szemüvege, az asszony ilyenféle 
józanságára neki, tekintse ezt sántikáló, porcgyanús széptevésnek, szüksége 
van, és ezt annál könnyedébben is elismerheti, mert Jó kárörömmel látja, 
hogy az asszony úgy jár evvel a megjegyzésével, miként az ördög a 
cáreviccsel, de hát ki így, ki úgy, miért szólna ő ebbe bele, a szemüveget 
még meg kell szoknia, napjában többször kapdos szegény füléhez, úgy érzi, 
menten leszakad; ahogy emelkedik a nap az égboltra, úgy súlyosul a 
könnyű fémkeret, s a gyöngéd acél durva vassá lesz, és e ponton nem hinné, 
hogy udvariaskodnia kellene vagy tapintatosnak lennie, következésképp, és 
ebben áll az ő, K., maradék szabadsága, nem fog udvariaskodni és nem lesz 
tapintatos, lesz nem tapintatos, tehát nem fogja az asszonyt megkímélni a 
naturalista részletezéstől, ne tessék kacagni, hol lenne tere az ő 
szabadságának, ha nem a szók közt, füle, e véres, tépett húskolonc, a bűn, a 
sár és a rozsda közt, koszos kutyák vinnyogó, alamuszi pofájában lócomb 
helyett darabka művészfül, ez most valóban kivájva sovány horpaszú 
kutyák iramodnak nesztelenül, bordáikat mintha vesszőből fonták volna, 
szemfogaikon meg-megcsillan a holdfény, ujjai közt átcsorog a vér, lassan, 
sűrűn, mint az illatos akácméz, de félre a tréfával, ahogy a minisztériumi 
tisztviselők mondják, magok 15 nevetvén, e vad panoráma és rémes élvezet 
mellett a szemüveg valódi hozadéka a tekintetek volt, az utcán a tekintetek!, 
nem gondolta volna, hogy, úgymond, ennyien néznek, napokig mintegy a 
tekintetek pergőtüzében élt, nem ragadtatta el magát, nem gondolta, 
mondjuk a hűséges és ezt fitogtató férfiak kissé élénk képzeletével, hogy 
színpadon Jár, hogy színház volna az egész világ, erre nem gondolt, s hogy 
őt, így, valami hátsó bejáratnál várják a jól értesült, hangos és kíméletlen 
gimnazista lányok, virágosarcú lánysereg, gimnazista lányok, gimnazista 
lányok, várnák ropogó, fehér, kemény blúzaikban, ezt nem, de az utcán 
Járva-kelve még mindig a boldogság finom, titkos kis láza bujtogatta, hogy 
nézheti a kirakatokat, felülhet a villamosra, ha tetszik, cigarettára gyújthat, 


száz meg száz lehetőség közt szabadon választhat, esetleg órákon át, míg 
lassan alkonyodik a város fölött, és kezdenek kigyulladni a lámpák, talán a 
szabadság sem helyénvaló kifejezés aitt, mert többről van szó: 
kötetlenségről,  tehermentességről, az érzékelés szabadságáról, hogy 
birtokba vehesse a világot, ehhez nem elég annyi, hogy ne tartsanak 
számon, és ne tartsanak semmilyen módon rabságban, hanem még a lelkünk 
legtitkosabb szerkezetét 15 meg kell őrizni hozzá sértetlenül, ez így van, 
kétségtelenül, de, számára, egyre ritkábban, mert ez a nagy kötetlenség etc., 
no nem, a kezdeti kis örömöt tán nem kell visszavonnia, de óvnia kell 
magát, óvnia, nehogy épp letarolja a sok esemény, ma délután gyalog jött 
haza a könyvtárból, és ekkor volt ez a kis öröme, hogy pillanata van, övé a 
kép, maga-maga, furcsa és könnyű vonszolódása nagy, fekete, riasztó 
aktatáskájával, a városrendezett színes kőlapok fennhéjázó kavargása, egy 
nő, egy bizonyos nő libegő szoknyaszéle, ívelős lábszára, szabad, tiszta 
nevetése, és rögtön a fontos és alig néven nevezhető háttér egy ottfelejtett 
fával, a gyökér falat tör észrevétlen, s a lombozat zöld sátrakat csinál, ez 
számára valami sanda, de nagyon is jóleső igazságosságot jelentett, , győz 
az igazság!", ez rendszerint az erő és statisztika buflák diadala, és erre a 
talmi győzelemre már régóta áhított, iszen annyiszor okozott sajgó 
kielégítetlenséget az érzékekkel befogható, a sok fölfoghatatlan félreeső 
mozdulat, mellékes, de éles töredék, egy busz hátsó, panorámaablaka 
például, melyre kifürkészhetetlen szépséggel vágódik föl a sár, és e 
tehetetlenségtől, Jobban mondva önmaga e durvaságától elfacsarodik az 
ember szíve, és félni kezd, félni attól, hogy a már meglévő képek is 
összemaszatolódnak, ezért első indulatában a buszokon lehunyja a szemét, a 
gyalogjárdákon várakoztában fejet hajtva cipője orrát nézdegéli, és 
kétségbeesik a reá háruló föladatok és kötelmek miatt, ha valaki váratlanul 
ráemeli a tekintetét sérelmezhetőn, de már hiába a ravaszkodás, mind 
vigasztalanabbul szorulunk hátrább, és lépéshátrányunk szükségszerű, a 
birtokbavétel mozzanatát is birtokba kell venni, ez hát az ő, K., átkozott 
Joga és kötelessége, délután hosszasan sétált zsebre vágott kézzel, amiből az 
asszony rögtön tudhatja, hogy még ma is a barna kordnadrág volt rajta, az, 
amelyet Csáthtól kapott, hajdanán, persze, mikor kaphatta volna máskor, ha 
nem hajdanán, Csáth ugyanis betoppant egy nyári reggel, nagyon tudott 
betoppanni, sőt talán ez volt az első, az úgynevezett első nyári reggel, ő, K., 
tévedhetetlen , első nyári reggel"-ügyben, lehet az májusban vagy júliusban, 
ő csak kinéz az ablakon, és bólint: itt van, Csáth elegáns volt, miként 


Abbázia, konkrétan tehát: bólogató pálmák, széles allé, könnyű vászon 
öltönyök, egy fényben elolvadó, lendületes kalap, pizza- és halszag, 
fagylalt, roston sült scampi, szolidság, a teába áztatott madeleine- 
darabkának az íze, és aztán a márványlépcsők aljánál a tenger, a tenger, a 
tenger, a tenger, a nyugodalmas, bár túlkezelt, lampionokkal övezett parti 
sétányra beverő kemény, sós fuvallat már kétségeket ébreszt, a 
kikerülhetetlen tenger, mélységesen, titkosan, erős, sejtelmes morajokkal 
megadóan fönnakadva a magokat szelídnek mutató parti sziklákon, 
mészfehéren ég távolban a hegyoldal — ilyen volt Csáth a káprázatos fehér 
öltönyében, szalmakalapjában, lassan emelve nehéz és hosszú pilláit, 
szuroksötét hajakkal, melyekbe szikrázott és recsegett a fésű, fénylő, 
duzzadt ajkával, akár egy erős állat, Drahoschtól való a szó, Drahosch 
Andreától, aki fiúként tudott, többek közt, labdával emelgetni, vékony 
combjain ilyenkor mintha meg-megpendült volna egy ín vagy izom, Korom 
Jancsival álltak a lány előtt a medence mellett, Korom eszelősen számolta 
az emelgetéseket, kifejezetten büszke volt Drahoschra, néha idegeneknek 
szólt csak úgy oda, mit gondolnak, ez a csaj, ez Drahosch volna, hányat bír, 
amiben nem Korom megejtő félrefogalmazása etc. a figyelemre méltó, 
hanem az, ahogy Drahosch készségesen produkálja magát, az, ahogy szó 
nélkül elfogadja Koromot szaktekintélynek etc., Csáth elment, rohant ki a 
hírrel a strandra, de Drahosch vagy nem értette, vagy nagyon 15, vagy már 
tudta, mindenesetre olyan jegesen fogadta, ami nem fért a fejébe, öregem, 
nem értitek, elment a nagy Málnás, a Drahosch frissiben szükségét érezte, 
miközben nyelve hegyét kidugva vacakolt a fakó gumilabdával, távlatba 
állítani a történteket, azt mondván neki, hogy Csáth mellett, aki mint egy 
elegáns, bumfordi hatalmas dámvad zuhogott keresztül az emberek közt, ő, 
K., mégiscsak amolyan úrigyereknek tetszik, ez igazságtalan, így Korom, a 
fogadatlan prókátor, egy kés nem okvetlenül finomkodóbb, mint a balta, 
Drahosch dühtől rőt arccal állította meg a labdáját, hogy Korom eke, egy 
ilyen-olyan, egy balfék, egy bagatell, egy potomság, hogyan és honnét vette 
a bátorságot ahhoz, hogy abbahagyja a számolást, de jól tudja ő, Drahosch, 
merről fú a szél, nyilván félti a nyomorult kis rekordjait őtőle, a pörlekedés 
alatt azonban Korom bravúrosan a lába fején, a rüsztjén, így Korom, 
egyensúlyozta a labdát, s mihelyt a tanítvány ezt észrevette, áhítatosan 
elhallgatott, szótlanul nézte a labdát, aztán hátba vágta Koromot, s futni 
kezdett a hátsó medence felé, Korom utána rúgta a labdát, és elfutott ő is, ő, 
K., pedig állt, egyszer megleste Drahoscht, amint a térdén egy meggyűlt 


sebet nyomorgatott, a nyelvét figyelte csak, amely, mint a gyíikoké, ki-bejárt 
a szájnyíláson, vörös volt, nyálas, egy ficánkoló húsdarab, a stadionban 
Korom megkérdezte őt, próbálkozott-e már azzal, hogy egy-egy támadásnál 
elejétől fogva ne a csatárokat figyelje, hanem a kapust, akinek a kapuja felé 
a támadók rohannak; nagyon nehéz dolog elfordítani szemünket a 
csatároktól meg a labdától, és csak a kapust figyelni, így Korom, el kell 
szakadni a labdától, ami egészen természetellenes dolog; meg lehet szokni, 
így Korom, csak éppen nevetséges; ő, K., kevés obszcénebb dologra 
emlékezhetik, mint az a kapus meg a Drahosch nyelve, elvörösödött akkor, 
és elfutott, Drahosch meg szántotta tovább a térdét, gennyet csapolt, 
földszemcséket bányászott elszántan, mint rendesen, Csáth állt az ágya 
végében, a végtelen felé táguló nagy pupillával, dermedten és láthatóan 
erővel, utolsó erejével markolta az ágy szélét, nem volt ez rendjén így, 
máskor bezúdult a kis félkörös szobába, rángatni kezdte a függönyöket, 
Csáth után napokig kellett karnisoznia, a csipeszeket visszaaggatni, a 
szakadásokat lassan-lassan földeríteni, Csáth kíméletlenül ébresztett, őutána 
úgy ömlött a szobába a nap, mint valami vészterhes árvíz, és a súlyosságot 
nem enyhíthette a fény semmiféle eredendő játékossága, ha előbb 
aranynapot mondott, a Csáthos reggeleken aranydiarésnapot kell mondania, 
sokáig komolyan hitte, a diaré az, amit, ünnepi alkalmakkor, a királynők 
viselnek súlyos homlokukon, csillogva-villogva, de nem az, annyira 
megyjedt e szótalan Csáthtól, hogy azonnal éber lett, ami máskor a módszer 
bármilyen darabossága mellett sem volt elérhető, csonka, csukott szemmel 
tapogatózott félálomban a kisasztalkán az előre, gondosan odakészített 
almáért, nagyon megemeli a napot a reggeli hersegő alma, az almazaj, az 
alma mellett még egy Biblia 15 feküdt a kisasztalon, akkor olvasta Bethlen 
Miklósnál, hogy ő, Bethlen, minden évben végigolvassa a Szent Írást, és ezt 
irigyelte nagyon, Csáth mozdulatlanul meredt rá, a jó bégum átsodrólag 
teljességgel, így ő, K., viccesen, de Csáth intett, hogy nem, félek öntől, 
mondta tehát ő 15 komolyan, ön olyan védtelen, nem, nem, nem, szakadt ki 
Csáthból, mint egy véres köpés, ő, Csáth, így Csáth, de legott oly élesen és 
támadón, akár egy szűkülő, sarokba szorított, ismétlés, vad, egy minutáig 
sem tagadja, hogy ma hajnalban igenis megfürdött a mészégető tavában, 
most jött onnét, és vegye ő, K., tudomásul, nagy tisztelettel gondol az 
egészre, sokkalta komolyabban, mint ők, akik csak röhincselnek a 
mészégető buggyant házaspárján, és gyerekes bosszút forralnak Bernhard, 
az éjjeliőr ellen, aki mogorva és sápadt, és nincs érzéke az ő 


játszódásféléjükhöz, de vegye tudomásul, ő, Csáth, a legszívesebben 
megvenné a mészégetőt, és talán oda 15 költöznék, láthatja hát K., hogy 
komolyan beszél, és nemcsak úgy beszél komolyan, mintha alternatíva előtt 
állna, azaz Korom Jancsi módjára tréfálkozhatnék, vagy úgy Játszhatnék, 
megengedi, valódi mélységek, a sekély fölött, ahogy ő, K., csak ő épp 
komolyan beszél, nem, az ő komolyságában semmi esély sincs, ő 
kényszeresen és kényszeredetten beszél úgy, ahogy, véleménye van, és ezt a 
véleményt, a véleményét, ki 15 mondja, felismeri az igazságot, és kimondja 
az igazságot, és az ő véleményei és igazságai, amelyeket így kimond, 
bármennyire érdemesek 15 a kimondásra és a meghallgatásra az érintettek 
fülében, elsősorban pedig a lezüllött haza fülében, ahol ií5 gyanakvás lapul, 
minden esetben alapját képezhetik az ellene megindítandó ilyen-olyan 
eljárásnak, az ellene emelhető vádnak, elítélésnek, az ő természete: a 
kényelmetlen természet, s ebben kitartani, és ezzel bánni, ez szüntelenül a 
végső testi-szellemi önuralmat kívánja, a végső testi-szellemi erőfeszítést, 
hogy végül az hangozna el, aminek elhangzania kell, és ez az ő természete 
örök botránykő-természet 1s, amellyel ő boldogulni szeretne ugyan, de nem 
boldogul, olyan világ, ezt mondta Csáth, ahol az ember úgynevezett 
becsületsértés miatt bíróság elé kerülhet, olyan világ, amelyik azt állítja 
magáról, hogy van benne becsület, holott egészen nyilvánvalóan nincs 
benne becsület, helyesebben, soha még csak becsülethez hasonló ez vagy az 
sem volt benne, nemcsak félelmetes, nemcsak megfélemlítő, de nevetséges 
világ 15, hanem hogy itt élünk egy ilyen nemcsak félelmetes, megfélemlítő 
és nevetséges világban, ebbe mindenkinek külön-külön bele kell törődnie, 
és hány százezer és hány millió ember beletörődött már ebbe, ezt kell 
gondolnia, hányan, de hányan beletörődtek elsősorban itt, ebben a 
kétségkívül félelmetes, megfélemlítő és nevetséges országban, ebben a 
legnevetségesebb és legfélelmetesebb hazában, ami ezt az országot, ezt a 
hazát illeti, itt, hogy egyáltalán létezhessünk, hogy csak egyetlen nappal is 
továbbzökkenjünk, sosem szabad megmondani az igazságot, senkinek és 
semmiről, mert ebben az országban csak a hazugság visz előre bármit, a 
hazugság, a tömérdek leplezéssel és cirkalmazással és torzítással és 
megfélemlítéssel, ebben az országban a hazugság: minden, és az igazságnak 
csak vádemelés, elítéltetés és megcsúfoltatás lehet a következménye, ezért 
nem hallgatja el ő, Csáth, hogy ennek az országnak az egész népe a 
hazugságba menekült, aki igazat mond, máris büntethető, és máris 
nevetséges, a tömegek vagy a bíróságok döntik el, kit kell megbüntetni 


vagy nevetségessé tenni, vagy megbüntetni és nevetségessé tenni, ha nem 
lehet megbüntetni azt, aki igazat mond, akkor nevetségessé kell tenni, ha 
nem lehet nevetségessé tenni, akkor tenni kell róla, hogy büntethető legyen, 
nevetségessé vagy büntethetővé teszik ebben az országban azt, aki 
megmondja az igazságot, mivel azonban a legkevesebben akarják magukat 
nevetségessé vagy büntethetővé tenni, és az egyén semmitől nem fél 
annyira, mint a büntetéstől, a súlyos pénz- és börtönbüntetésektől, netán 
szigorított börtönbüntetésektől, az ilyesmitől az emberek egyszerűen félnek, 
ezért hazudnak tehát, és ezért hallgatnak mindannyian, vannak azonban 
olyan alkatok, amelyekkel nem lehet hallgatni, és így vannak, mint ő, 
olyanok, akik az idők során elkezdték ésszel figyelni a dolgokat, ekképp 
kiderítették az igazságot is, és nem hallgathatnak, és meg kell 
nyilatkozniok, és ezáltal újra meg újra büntethetővé vagy nevetségessé vagy 
büntethetővé és nevetségessé teszik magukat, és az uralkodó büntető 
jogrend szerint egyre büntethetőbbé, az uralkodó társadalmi rend szerint 
egyre nevetségesebbé, az ilyen embernek egyszerűen meg kell változtatnia 
a természetét, hanem a természetét senki sem tudja alapvetően 
megváltoztatni, mert a természet nem hagyja megváltoztatni magát, de 
kedvesem, ásított közbe tettetett nyugalommal, én szavatolok a lady 
biztonságáért, derék indián, így Csáth, egyébiránt 15, mit akar hajnalok 
hajnalán, mikor ő, K., még fontos starkingjához sem foghatott hozzá, de 
lássa, kivel van dolga, elébe megy, csuklóm odanyújtom, hogy vizsgáld 
meg, mint szoktad, ütőerem, Csáthot megnyugtathatták vagy velejéig 
kimerítették saját tirádái, mosolygott, s mint egy szabadnapos szobalány, 
kedvesen, szívességből húzogatta körbe a függönyöket, ami őt felbőszítette, 
milyen jogon, üvöltötte, gondolja Csáth, hogy ő más volna, mint a többiek, 
hogy ő más, mint, ahogy imént Csáth mondotta, az ország népe, és ha már 
Itt tart, megkérdezné azt 1s, mit remél ettől az iránytól Csáth, ha majd a sok 
hazugság véget ér!, ugyan, ugyan, ugyan, ha megszűnnek a hazugságok, 
melyeket bízvást nevezhetnék külsőknek, a külső, a külterjes hazugságok, a 
ridegtartás, mely, így, nyilván hagyományosnak mondható, vajon nem zöld 
kölyök-e az, aki ehhez ábrándokat fűz és föllélegzik, vége, vége, hál 
Istennek, nem inkább az a helyzet, hogy ha nem élünk hazugságban, 
rabságban, majd az fog bennünk élni, sőt magunkba tekintvén sokkal 
rettentőbbekre találunk, mint voltak a hazugságok, K. nyilván nem tudja, 
veszítette el a finom szobacica a fejét, miről beszél, vagy nem akar 
tudomást venni róla, tehát vagy született hülye, ez esetben bocsásson meg 


néki, vagy ilyenné züllött, azaz program-hülye, ez esetben... de mindegy Is, 
őt, Csáthot, K. most a legkevésbé sem érdekli, nincsen abban a helyzetben, 
hogy érdekelhesse őt K., nem 1s érdekli őt K., azt jött csupán bejelenteni, 
hogy most elmegy, véle egy időig ne számoljanak, itt hagyja neki ezenfelül, 
érdemei el nem ismerése mellett, kedves kordfarmerját, rádobta a nadrágot 
az ágyra, hatalmas sporttáskáját lepelként maga után húzva elrohant, a 
nyarat Csáth hiánya jellemezte, ,a nyár, amikor etc.", a nadrág viseltes 
kord, oldalt néhol fölfeslett röviden a varrás, kurta cérnaszálak, szálvégek 
imbolyogtak, a bordázat épnek látszott, hátul volt valamelyest kopott és 
fényes, a nadrág nem sokat változott azóta, a viseltessége érett be csupán, a 
szára első pillantásra, mintha rövid volna, ahogy az asszony mondja, tömpe, 
hanem a combok körüli lengeség és a csípők mentén érzékelhető 
anyagbőség vagy egyszerűen a szabás fortélya következtében a nadrág 
amolyan nyaralónadrág lett, ami abszolúte érdektelenné tette a nadrágszár 
hosszának kérdését, és azután mivel a zsebek, ez már, valószínű, a 
nyaralónadrágságból következett, nem külön állítás, nagyok és főként 
öblösek, egyszóval bőségesek, e nadrágban szinte csak zsebre vágott kézzel 
lehetett . lenni, e mozdulat korántsem késztet  felelőtlenségre, 
nemtörődömségre, ő sem ődöngött délután, nem mintha mentegetőznie 
kéne egy esetleges ődöngés miatt, de ha nem ődöngött, nem ődöngött, 
inkább járt-kelt, volt tehát célja, de célja nem volt a homlokára égetve 
esetlen billogként, az ő célja inkább olyan észrevétlen, csöndes és 
elhagyhatatlan, mint az égbolton velünk együtt tartó égitestek, a 
legnívósabb a holdra gondolni, a kevély, sugaras, szelíd, tiszta holdra: 
bármerre mész gyorsan, izgágán vagy természeted szerint bandukolva, 
cikázó tétovasággal, mondjuk, szorongva a környéket elárasztó, sőt feltöltő 
sötéttől, a homályos jegenyéktől, a Tér e marcona felkiáltójeleitől, a 
neszező galagonyabokroktól, melyek ott lapítanak lépteid mentén, gyáva 
lépteidén, de azért amelyeket kitartóan őriz az fentről, az égből, a célt 
legkézzelfoghatóbban a súlyos, fekete aktatáska mutatta, a bizonyosság 
erejével, mondhatni, bizonyító erejűen, ha éppen afféle Csáth-féle 
bíróságok  kutakodnának,  fürkésznének,  kémlelnének,  vizslatnának, 
szimatolnának, keresgélnének, keresgetnének, kajtatnának, kutászkodnának, 
nyomoznának, tapogatózva  matatnának, fitetnének,  turkálnának, 
fáradoznának, búvárkodnának, vizsgálódnának, elemeznének, 
tanulmányoznának, böngésznének, kórásznának, mezgerélnének, 
tallóznának, bolháznának, szemlélnének, spektálnának, mustrálnának, 


szemrevételeznének, figyelnének, figyelemmel kísérnének, szemmel 
tartanának, lesnének, vigyáznának, fülelnének, alattomban hallgatóznának, 
ellenőriznének,  — kontrollálnának, felülvizsgálnának,  — revideálnának, 
kommendálnának, dedikálnának, ajánlanának, javallanának, 
indítványoznának,  proponálnának,  fölterjesztenének, utánajárnának, 
inspirálnának, diktálnának, javasolnának, tanácsolnának, sürgetnének, 


szorgalmaznának, nógatnának, noszogatnának, unszolnának, 
szorongatnának,  nyomorgatnának,  szutyongatnának,  hajkurásznának, 
hajszolnának, kurrentálnának, számon kérnének, köröznének, 
nyomoznának, kényszerítenének, kénytetnének, muszájítanának, 
presszionálnának,  — erőltetnének, szorítanának,  — erőszakoskodnának, 
forszíroznának, tukmálnának, oktrojálnának, kárhoztatnának, 


stimulálnának, doppingolnának, buzdítanának, sarkallnának, serkentenének, 
lelkesítenének,  biztatnának, animálnának,  bátorítanának,  agitálnának, 
sugallnának,  sejtetnének,  gyaníttatnának,  éreztetnének,  jeleznének, 
utalnának,  ígérnének,  csábítanának,  csalogatnának,  kecsegtetnének, 
szédítenének,  bódítanának,  bolondítanának, ámítanának,  ugratnának, 
áltatnának, kábítanának, andalítanának, zsongítanának, zsibbasztanának, a 
táska, melynél randább jószágot keveset láthatni, s melyet örökkön-örökké 
ott vonszoz a jobbjában folytonos penitenciaként, nem fékezte a harsány 
könnyedséget, ellenkezőleg, a fekete teher, ilyen-olyan ballaszt, föl- és 
kiemelte e múló s mulandó varázsolást, tavaszi szárnyalást, a tavasziság 
szintén Csáthtól hagyományozódott, ült a zongora mellett, fél kézzel 
pilinckézett valamit, ez a gatya, így Csáth, meghozta nekem az örök tavaszt, 
szeme lázas sietséggel ugrált a billentyűkön, következésképp azon a nyáron 
Csáth végképp elveszítette az örök tavaszt, az öröktavaszát, és tehát 
ajándéka jelentős ajándék volt, amikor pedig felbukkant az aluljáróból, 
mintha arcul loccsintották volna fénnyel, megtorpant, de első, ösztönös 
rjedelmét ujjongásra cserélve, és megkapaszkodva az ocsmány muskátlival 
elborított, tekintélyes kömellvédben, fejét fölvetette és  hátraszegte, 
szemérem nélkül beletartotta arcát, magát a fénybe ugyanakkor, és sajnos 
tudja elsőre, hogy az asszonynak a szíve mélyén nincs ínyére e fordulat, ott, 
jobb felé, épp az ismerős kávéház asztalkái és árnyékos napernyői előtt, 
melyek oly egyszerűen és természetesen voltak ott a járdán, mintegy 
kifolyva, kitüremkedve a belső teremből, mintha csupán kiszórták volna, 
talán véletlenségből, talán, hogy bent takaríthassanak, de semmi esetre se 
legyenek láb alatt, egy-két céltalan szék tehát az elmaradhatatlan, rafinált, 


színes ernyőkkel, ahol szívesen üldögél egy pohár sör vagy két deci vörös 
bor mellett, és a különleges alkalmakkor 48-as sertésbordát rendel, 
régebben itt szolgált Marcelle, pincérlány, rövid, fekete selyemszoknyában 
s a fehér kötényben, még meg se láthatta, még észre se vehette, hogy ők, ő, 
K., és barátai, észrevették volt, már az ajtóban azonnal tizenöt különböző 
kis mosoly indult meg, habozva, az orráról, a homlokáról, a füléről, a 
hajáról, az álláról, a két halvány rózsaszínre festett arcáról, a szája, a szája, 
a szája felé: s játszva remegtek, alig láthatóan, türemkedve tusáztak egy 
darabig, majd hirtelen egybefutottak, és ő, Marcelle, összefogta művészi 
kézzel egyetlen kecses, furcsa mosollyá, és amikor odaért a helyükhöz, mint 
egy kertésznő, leejtette elébük, ő, K., alatt muzsikálnak a nádszékek, 
muzsikálnak, no persze, mert muzsikáltatja, lustán ide-oda billeg, és a 
fáradt nádfonatok készséges rejtéllyel nyikorognak, elöl, ahol hosszú 
combjai, illetőleg a nyaralónadrág surmolódik, a körfonat kibomlott, 
megroppant, beljebb nyilván roppant veszélyes rozsdás szögek emelgetik 
elvékonyult fejöket, ő meg módfelett aggódva kémleli az eget, kiles a 
, sátrak" alól, ünnepélyesen előrehajol, mint kezdődő hősi halott, ismerjük 
ami volt s lesz, kérdésre tudjuk a választ, tudjuk előre a tavaszt, a nyár 
ragyogását, s azt a pillanatot, hogy kora délutánon végigfut a Körúton az 
ősz, és tépi a ponyvát, s gyászba borul a zúgó kávéház körülöttük, 
megborzongnak, egyre-másra  fölugrálnak, és  ügyeikre hivatkozva 
elrohannak, itt, de már kikerülve az ocsmány muskátlik hatóköréből, állt 
egy nő vagy lány, főként a lábát vette észre először, amely egyképp lehetett 
nőé, lányé, a hosszú és lendületes ívelést, mely jogos, bár túlzó 
magabiztossággal hagyta el a nyári kartonruha lebegős tereit, ekkor ő, K., 
oldalt hajtotta a fejét, s így hirtelen a nő lába közt felszikrázott a sok színes 
keramit lap, városrendezés, kiáltotta magában, arra gondolt, csordultig van, 
csordultig a tényekkel, egyszerűen a van tényével, s ilyenkor, ebben a 
fedetlen, veszélyes helyzetben szaporodnak el az efféle pillanatai is, 
tündöklő zárványai az időnek, melyek, így, kívül is vannak, bezárva is 
vannak abba, pillanatok, melyek azután oly élességgel maradnak meg az 
emberben, sőt, vésődnek beléjök, hogy a legszívesebben följajdulnának, de 
inkább fegyelmezetten összeráncolják meggyötört homlokukat, és azt 
gondolják, hát persze, mi más i1s lenne ez, ha nem a múltunk, Kászoni 
Márta!, a nő nem más, mint Kászoni Márta, gondolta abban a pillanatban, 
amikor a nő fejét enyhén megemelve szemrevételezte őt, szeme mintha 
kikerekedett volna, szemöldökei pedig mulatságosan fölfelé mozdultak az 


összeráncolt homlok szabad térségei felé, elnevette magát, mely a 
civilizáció délutáni zsongásában hangtalannak tetszett, ettől távolibb és 
valószínűtlenebb lett a nő alakja, kicsit önmaga jelévé, de egyszersmind így 
hangsúlyosabb is, légies vaskosság, mondhatná, tudja, nem kell őt erre 
figyelmeztetni, Kászonit nem keverheti össze senki ember fiával, nem 1s ez, 
hanem az, vagy, helytelenül, csak az, hogy volt egy pillanat, amelyben 
komolyan azt gondolta, a nő: Kászoni, és ekkor, már tudva, hogy 
természetesen nem az, görgetni kezdte az előbbi pillanatot, ő, K., ilyen 
botcsinálta Sziszüphosz, a magaslatok felé törő küzdelem egymaga elég 
ahhoz, hogy megtöltse az emberi szívet, ennek a kőnek, a Sziszüphoszénak 
minden szemcséje, ennek az éjszakába merült hegységnek minden 
ásványszilánkja egymagában egy világ, ezt a mostantól kezdve gazdátlan 
univerzumot nem érzi sem terméketlennek, sem hiábavalónak, ő is úgy véli, 
hogy minden Jól van, de Sziszüphosz a felsőbbrendű hűséget hirdeti, amely 
tagadja az isteneket, és felemeli a sziklákat, az embert mindenkor megvárja 
a terhe, magára hagyom Sziszüphoszt a hegy lábánál!, mondhatná még azt 
15, hogy a nő tekintete, mint a kardvirág szúrt feléje, a kardvirágok hegye 
véres, gyors pengéjük szemébe vág, miféle forrón ömlő vér ez?, véres lesz 
tőle a világ, ő, K., boldog arccal állt, a boldogság kitelepedett az arcára, 
arca egészen nekitüzesedett, pirulva ragyogott, nem öröm volt ez, még 
inkább nem vidámság, hanem talán egy megszolgált, kiharcolt egyensúly, a 
boldogság, mely, természete szerint, nem áll közelebb a vidámsághoz, mint 
a bánathoz, se közelebb, se távolabb, mert nincs közöttük távolság, 
máshová tartoznak, egyebüvé, az ő, K., boldogsága inkább kesernyés 
tudásnak rémlett, nem valamiről, valami dologról, hanem belátás a dolgok 
elhelyezkedéséről, mondhatná még, lám, cseréli, cseréli-beréli egyre a 
szavakat, egyiket a másikra, mert, édes Istenem, miért i15 ne cserélné, a 
szónak nincs jelentése, csak szóhasználat van, ezért ez a, megengedi, vonzó 
és viszolyogtató kavalkád, a használat, a használat, ami van, odalépett hát, 
hát, hát, az idegen nőhöz, és oly fürgén és szilajan, hogy egyikőjük, 
egyikőjük arca se tudjon reagálni, karon ragadta, s beszélni kezdett hozzá, 
beszélni, beszélni, miközben sodorta, tolta, vonyta, belékarolva húzta, és 
csak később derült ki, ne nevessen az asszony kedvesen kárörvendve, hogy 
csupán körbe-körbe az ocsmány muskátlik hatósugarán belül, akárhonnan, 
érkezhet mondat akárhonnan?, mondja, így ő, K., mondja, drága, mi van 
magával, mi történt, hogy van, Istenem, hogy csak így, egyik pillanatról a 
másikra összefussunk, nem, ne is szóljon, látja ő, hogy mintha 


csodálkoznék, ne mondjon még semmit, várja ki a végét, nyilván ezek 
voltak a legválságosabb pillanatok, jó, rendben, az elbeszéléséé is, 
miminden, miminden, ez úgy hangzott, mintha dadogott volna, ami, 
föltehetően, a nőnek fölényérzetet adott, amiből már futotta egy kis 
toleranciára, miminden történt azóta, a, így ő, K., régi idők óta, ne 
szabadkozzék, nyilván férjhez ment, vagy ha nem, amire, őszintén szólva, ő 
csak a kötelező teljesség miatt gondol, hiszen, nem vitás, a nőn kapva 
kaptak, most szívesen mondaná azt, hogy a nő kapós, ám nem kikapós, de 
saját magokat tiszteli meg avval, ha nem mondja, nem mondja, akkor 
viszont föltehetően ő, a nő, 15 belebonyolódott azon roppant szövevényes és 
alig-alig érthető s fölfejthető kapcsolatok egyikébe, melyek harmincéves 
korára szükségszerűen elérik, sőt elárasztják az embert, noha bonyolultnak 
éppen nem bonyolultak, inkább hihetetlenül egyszerük, nem 15 nagyon 
érthetni, miképpen keveredtünk beléjök, vagy azok mibelénk, miképpen 
lehet itt egyáltalán keveredni, de ezeket éppen ez a fű-alattiság jellemzi, 
kialakulnak, s eltűnődni, a döntések hálózatát számba venni csak 
visszamenőleg lehet, ő, K., Jó ideig azon a véleményen volt, hogy mindez 
mindig a szenvedélyesség hiányából fakad, abból a szánalmas, meglehet, 
nem szubjektív, fonnyadt érzésből, hogy ami, most már, tehát, évek óta 
elkezdődött, ami tehát egyszer majd kialakult lesz, és amibe, így, bele 
lettünk keverve, az nem számít, olyan is, hogy nehezen lehetne azt hinni, 
számít, az még nem a valóságosság, hanem lesz valami, valami igazi, 
fölismerhető, amit majd életnek fogunk hívni, amiről persze nem 
gondoljuk, hogy pazar lesz, fényes vagy akárcsak szolid, de azt 
mindenképpen, hogy legalább komoly ügy lesz, esetleg keserves, esetleg 
boldogtalan, de nem lesz nevetséges, lesz dolgunk, és tudni fogjuk azt, nem, 
és ő, K., a vélemény ezen része változatlan, nem tud fölmentéssel szolgálni 
ez ügyben, bár nem feledkezvén meg, hogy ő csak egy ürge, elítélettel sem, 
nincsen mentség erre a kábultságra, szórakozottságra, tompaságra, úgy 
gondolta, de ehhez hozzáteendő, hogy a szövevény mindenképpen is 
kialakulhat, akkor is, ha szent, megszállott vagy szerelmes az ember, azaz 
malaca van, ám ha malacunk van is, föltehető a kérdés, mit nyertünk a 
réven és vesztettünk a vámon, ha van ilyen kérdés, amiben azért ő, K., 
egyáltalán nem bizonyos, ó, rövid átmenetként mesélhetne a lányairól, mert 
a nőnek nyilván lányai vannak, két darab lány, s persze a családi élet 
szentségével 15 megvan a bajunk s a kövér lányaink szüzességével szintúgy, 
jóllehet abban igen-igen bízik, hogy semmi esetre sem járatja őket 


egyformán, kész őrület volna, egyébként egy szemernyit sem változott, s ne 
gondolja, hogy az széptevés volna, ez sarkalatos pont, neki erre kell 
törekednie, a jóhiszeműségre és ártatlanságra, de éppen ez a törekvés! — 
egyszer így szólt Bordács Annához, az egyik unokanővérhez, szeretnék 
benyúlni a lábad közé, vadonatúj helyzet volt, együtt és egyes-egyedül 
kellett Bordáccsal aludnia egy szobában, híven beszámolt az esetről 
Csáthnak, ő egészen tapasztalt volt e téren, a dolgot, ő, K., megelégedéssel 
mesélte, afféle ártatlansági életgyakorlatnak tüntette fel, őszinte, tiszta és 
veszélyes ténynek, Csáth lógatta busa fejét, hallgatott, mint a kő, amihez 
nagyon értett, aztán hirtelen fölugorván váratlan hevességgel leteremtette, 
volna jobb szó ide, nem, ezt ő, Csáth, igazán nem várta tőle, ezt a tekergést, 
márkinős oldalazást, egyáltalán, miért hiszi, hogy ezt szabad csinálnia, 
miféle kitenyésztett ártatlanság ez, tréfa, modor, stílus, fölszín, cicoma, 
impotencia, szépelgés, végül 15 hazudozás, ha ő, Csáth, nő lenne, amihez 
olykor nagy kedvet érez, mert befogadni csak nő tud igazán, az ilyen palit, 
mint K. csíkosra karmolná, az ilyen palik úgy festenének őutána, mint a 
valós zebrák, vagy nem 1s, egyszerűen megerőszakolná, akkor aztán 
dumálhatna, azt érdemli az ilyen pali, erővel magába vonyná, ő, Csáth, 
látva látja, hogy K. megsértődött, pedig láthatná, hogy ezt a siralmas 
helyzetet, amibe keverte magát, épp ő és most igyekszik, ha nem is 
elviselhetővé, de legalább becsületesen kibírhatatlanná tenni, amennyiben 
definiálja azt etc., ültek egymás mellett, lucskosra ázva, fázva 1s, hevülve is, 
Bordács Anna átázott, vékony szoknyája odatapadt a combjaihoz, a 
szobában meleg volt, vihar tört ki a kiránduláson, ők, véletlenül ők, 
elkeveredtek, az öreg házaspár, erdész házaspár, cinkosan ajánlotta föl a 
szobát, de hát egészen át vannak fagyva, mint a cinkék, szinte tuszkolta 
őket be, Istenem, ismételte az erdésznő, át vannak fagyva, mint a cinkék, 
mondhatta volna a mondatot azért, mert, mondjuk, az a bonyolult együttes, 
ami ott az egybejátszások folytán kialakult, előhívta benne ezt a mozdulatot 
és szót, és semmi okot sem talált, hogy ezekről lemondjon, és a kötetlenség 
védelme és kényszere alatt így és így tesz s beszél, azonban, ellenkezőleg, 
Itt épp a gyengeség játszott főszerepet; az, hogy erőtlen volt olyannak lenni, 
amit a világ málénak nevez, mindez a folytatásból egyértelmű, látva hogy 
Bordács részint megijedt, részint mérlegeli a kérést, ő is megijedt, nem 
akart ő konkrétan nyúlni, általában persze-persze!, mozgósítva szokásos 
effektusait, hozzáfűzte, szeretnék benyúlni buja, fülledt lábaid, illetőleg, 
nem kertelek, combjaid közé, amivel megadta magoknak az esélyt, hogy 


viccre vegyék a dolgot, és evvel ugyan valóban megszüntette a jelenet 
kényszeres hazug voltát, de milyen áron; mert lehetőség nyílt így, hogy a 
továbbiakban pőrén egyensúlyozhatnak valami peremén, amelyen túl bűn 
van, szabadság, titok és édes romlottság, azonban, itt a feketeleves, a 
cselekedetek jelzésszerűek maradtak, stilizáltak, durván szólva, valódi 
durvaság ez, gróbiánság, nem voltak valóságosak, és így azzal kecsegtettek, 
erre is ment ki öntudatlanul a játék, arra hogy: , úgy legyen, hogy ne 
legyen", s itt talált telibe Csáth: hogy nem lehet elkárhozni, a rossz 
kiindulási pont tehát oda vezetett, hogy mindenféle biztosítékok telepednek 
ránk, avval hitegetve, hogy nem történhetik baj, és ez már elemi jogainkat 
és kötelességeinket érinti, azt a készségünket veszélyezteti, hogy bármi 
megtörténhessék, hogy állandóan készen álljunk, ami a kárhozatot illeti, a 
kárhozattal, így Halassi, nem lehet koketálni, ha szembenéztünk és 
elbuktunk, akkor elbuktunk, nem írják jóvá a , bátorságot", ezzel higgadtan 
tisztában kell lenni, bár igaz az is, bizonyos értelemben: viszont, hogy 
remény nélkül nincs etika, — hogy a nő nem változott, az még akkor sem 
okvetlenül dicsérés, ha Jó arra gondolnunk, aki voltunk, mert az ember a 
változásait talán még jobban szereti az értékeinél, láthatja, nem bókol, 
hanem örül, örül neki, a nőnek, és... de hadd ne mondja tovább, tudván 
tudja, hogy némely dolgok kimondhatatlanok, és ezen kimondhatatlan 
dolgok kimondása nem bátorság, hanem otrombaság, viszont igaz, olykor 
az otrombaság az egyetlen mód, ez van a módunkban, főként, mint 
mostanság, mikor minden kezd olyan olajozottan menni, olajozottan 
csikorogva menni, minthogy a dolgok rendben való ügymenete nem jár 
avval a kényelmességgel, kellemetességgel, amely nevében tulajdonképpen 
történik az egész, a nőt kétségkívül a hatása alá vonyta, ő főként annak 
örült, ahogy lekopott, lepusztult a nőről a kedves fölényesség, napsütéses 
délutáni fölszínesség, álarcaink kezdtenek arcunkra forrni, homloka 
kifényesedett, arckifejezése befelé forduló lett, az ajkai öntudatlan 
moccanásait töprengőnek nevezhetné, szemöldöke vonulását óvatosnak, 
megtorpanásait magakelletésnek, nekilendüléseit sürgetésnek, szempillái 
rezgését tartózkodónak, szeme villanását merészségnek, szétnyíló ajkait 
várakozónak, — karja szorítását biztatásnak, fogai fehérségét 
figyelmeztetésnek, orrcimpáját félelmesnek, rúzsozását fenyegetésnek, 
nemet igennek, ő, K., olyan dolgokra hivatkozott, melyek ott vannak 
mindannyiunkban, a forró, közös múlt, melyet legegyszerűbb ifjúságunknak 
mondani, mintha tényleg valami személyt oldó közösségbe hullanánk, abba 


a magmába, ahol egyek vagyunk, mindannyiónk nővére az, aki egy rekkenő 
férges nyári napon, midőn a hatalmas platánok közt megbúvó tömör családi 
házban nem mozdul semmi, a zsaluk hisztérikusan behajtva, a zsalugáterek 
résein behatoló napsugarak nem emlékezetesek többé, ha levesszük a 
zsalugátert, a verandán kilógó vörös nyelvvel, ficánkoló húsdarab, lihegő 
kuvaszunk, melyet nem zártunk igazán szívünkbe, a nyár kísért, 
munkálkodik a pók, a kert pilledten simul a házhoz, védelmet keresne, de 
nem lel, a fák kókadtak, a sziklakert földje száraz, vörös, a kerti kis utak és 
ösvények mentén a bokrok leveleit por födi, anyáink és apáink 
visszavonultak, a rigorózus cselédlány a konyhában ül szétvetett lábakkal 
egy hokedlin, meglestük, csukott szemmel az ölét vakarja, arca dühösen 
fénylik, homlokára vizesrongyot tapasztott, melyből halántékára vékony 
patakban csordogál az izzadsággal keveredett víz, színtelen vér, ódon, 
ónémet cifra óra áll szekrényünk tetején, sápadt alt- Wienporzelán, nővérünk 
anyaszült mezítelen a zongorához ül, s fehér nyakán egy halványlila lánc 
volt, mi elbűvölten fülelünk, vékony, vajszínű csuklónk remeg, fülelünk s 
fürdünk ebben az egyetlen hűvösségben, miközben szemünket nem bírjuk 
levenni gyönyörű testvérünk súlyos melleiről, játsszál Brahmsot, kérleljük, 
a háta mögé kerülve a partitúrába pillantunk, majd kezünkkel verjük a 
levegőben a tempót, és hasonlóképpen, hogy csak a hőmérséklet legyen 
vezérlőnk, térdelhetünk a hűvös templomban, künn szürke, rémes volt az 
ónszínű éj, boldog ősz, mellettünk távoli anyai nagynénink vagy 
nagybácsink, egy édes-édes rokon, egy cseh, akkor még minden mise 
hatalmas spektákulum, hibátlan látványosság, szent színház és még, lassan 
már magunk előtt is bevallott farizeussággal abban remélkedünk, hogy 
szentek leszünk, azután azon kapjuk magunkat, hogy kezünk nem imára 
kulcsolódik, hanem a jószagú rokon finom, kimondhatatlanul selymes 
kezére erővel, zavarát ekkor nem értettük, sem a mise utáni kegyetlen 
felnőttviselkedését, sem a délutáni megalázássorozatot a körömrágásról és 
orrpiszkálásról, tanúk jelenlétében, este aztán meglestük, rokonunk lázasan 
bolyong a szövevényes kerti utakon, majd egy hatalmas fenyőt görcsösen 
átölelve, homlokát a fa törzsének hajtja, és hangosan zokog, viszolyogva 
végignéztük, undorodtunk és sajnálkoztunk, felváltva, kedvünk szerint, de 
mikor a sírás hirtelen abbamaradt, úgy, ahogy egy rádió, miután 
türelmünket veszítve öklünkkel durván belévágtunk, és a rokon sietősen 
porolta le magáról a fatörzs ruhájára ragadt törmelékét, mohaszálakat, a 
kéreg száraz darabjait, már untuk a dolgot, emlékbombázás!, hogy a nő 


szíve beleremegett, elillant közülük a tréfa, látszott, egyre kevésbé mer 
számot vetni azzal az ismerősen ismeretlen múlttal és főként 
mulandósággal, melyet ő, K., elébe tárt, nem vévén mindeközben észre, 
hogy miről 1s szól a szó tulajdonképpen, hogy nem az elveszett éden a tét, 
nem az van sSiratva, hja, az összefüggések, az összefüggések, melyek, mint 
tudja a nő, függetlenek az összefüggéstől, ám annak az összefüggésnek az 
összefüggéseivel, amelyik az  összefüggéstől független, mégis a 
legérzékenyebben összefüggenek, és így tovább, de azért ne gondolja a nő, 
hogy ő, K., ilyen búval bélelt volna, és nyilván nem kell emlékeztetnie a 
nőt, hogy ezt melyik szó, Drahosch melyik szava helyett használja, s nem a 
közös tábortüzekre sem, ahol Drahoschnak főszerep jutott, érezte ahogy 
húzódnék el a nő az idegen név hallatára, Ildikó állva is tud vizelni, mint a 
fiúk, csak jobban szét kell vetnie a lábát, mondja, kedves Deske, így 
Drahosch, mondja, édesem, miért ilyen kis búvalbaszott, ó, legszívesebben 
a szájára csapna, hiszen az ő szája nem a Drahosch szája, nem okvetlenül a 
Drahosch szája, a Drahosch szájából trágárság nem hangzott el, ami 
elhangzott, azt nem jutott senkinek eszébe trágárságnak nevezni, azt 
gondolja, a nő ekkor kezdte föladni csöndes belső ellenállását, ekkor indult 
meg mélyen belülről a sírás, a sírása, az nem igaz, hogy ő, ha tudta volna is, 
meg akarta volna akadályozni ezt, mint ahogy a kíméletlen viviszekciós 
szerepében sem tetszeleg, noha elszánt volt, a Goethe-Mazzini-féle 
értelemben, egyébként vajon megfigyelte-e már az asszony, hogy milyen 
kevéssé tudja elviselni, ha ő, K., búvalbaszott, személyes sértésnek veszi, s 
ő utolsó erejét összeszedve hiába bizonygatja az állapot semlegességét, a 
messzemenő semlegességet, az asszony egyre hevesebb lesz, egyre 
hevesebben gyanakodik az ő, K., idejére, s akkor kénytelen fölfedni a 
nyomorúságát, azt, hogy éppen arról van szó: nincs benne idő, semmi tehát, 
amire gyanakodni lehetne, és elismeri, ettől szomorú és visszataszító 
kifejezés van az arcán, mely így olyan intenzitású tehetetlenséget tükröz, 
amit már akár személyre szóló elutasításként 15 lehetne érzékelni, de, édes 
Istenem, hát mit tudna ő ilyenkor tenni, ez az egész azt jelenti, hogy nincs 
mit szétosztani magából, persze hogy olyan, mint valami rossz, hideg kő, 
viszont abban biztos, az asszonynak tudnia kell ezt, tudnia kell, és ha erre 
gondol, most gyorsan megmondja az asszonynak, sírna szívesen, és olyan 
indulattal, amiért okkal szégyelli magát, ne higgye a nő, hogy ő búvalbélelt 
fickó volna, vagy hogy a világ ily makulátlanul vigasztalan etc., de még az 
etc. előtt a nő kirángatta karját az övéből, meredten álltak egymással 


szemben a lüktető, városrendezett városban, a nőből kitört a hangtalan sírás, 
folyt a könny a szeméből, sose látott még ilyen közelről sírást, nem 1s 
gondolta volna, hogy a könny ennyire folyadék, a nő arcához emelte a 
kezét, ekkor valaminek a határához ért, érezte a könnyek forróságát, a nő 
elfutott, ő meg belerúgott a köőmellvédbe, remegjenek az ocsmány 
muskátlik, nem remegtek, az elfutás előtti pillanatban ismét Kászonira 
emlékeztette, a szeme, ahogy a szeme az ijedség, fájdalom, öröm, 
felháborodás, védtelenség, hála keverékével kerekre tágult, nyilván az 
asszony előtt van még a kis, színes fahíd, mely a hátsó, szabálytalan alakú 
medence fölött ívelt, hidegebb, de nyugodalmasabb volt, mint az elülső, és 
mivel ő, K., nemcsak bohóckodott a vízben, mint Halassi Miska, és nem is 
csupán hűsölt, mint Korom Jancsi két labdázás közt, hanem hosszokat 
úszott, módszeresen váltogatva az úszásnemeket, vagy ha ehhez lusta volt 
15, fölfeküdt mozdulatlanul a víz felszínére, mint halovány-száradt őszi 
nyárlevél, mindenképpen favorizálta tehát a hátsót, az ívelős fahíd alatt 
búvott meg Kászoni Mártával, lábukat megrogyasztották, a víz a nyakukig 
ért, ami azt a jóleső, felelőtlen érzést keltette bennök, hogy láthatatlanok, 
bár az ő térdmanőverét, bravúrrogyasztását nem kis mértékben támasztotta 
alá, mondhatni, a lábán kívül, az, hogy térde a Kászoniéhoz érhetett, akinek 
már rendes térde volt, nem olyan csontos és kopott, mint az övéké, a fiúké 
vagy Drahosché, hanem már olyan, mint Imecs Judité, Kászoni nőiesedett 
meg először, kikerekedtek a formái, hajladoztak a vonalak, mindenki 
megjegyzéseket tett, Korom csippentett a szemével, hm, a kis mejjes-faros, 
faszpörgettyű, így Csáth, bár olyan ártatlan volna ez a vállalkozás, amilyen 
korán kezdődött, így Csáth, Hápapa, Halassi édesapja, akit ők Hápapának 
hívtak, Kászoni vállára tette a kezét, fiam, így Hápapa, te akcelerálsz, 
mondhatom, derék dolog, ők egy darabig még erőltették a birkózásokat, de 
oly sanda szeretettel vigyázták a hirtelen támadt gömbi lágy részeket, hogy 
egyre inkább kilógott a lólábuk, kilógatták, és Kászoni 15 megunta, unom, 
így Kászoni, Drahosch dúlt-fúlt, pedig a nyárra rajta 15 feltűntek a súlyos 
két változások, csak jó ideig valahogy ezt nem vették tudomásul, figyelmen 
kívül hagyták, mikor aztán lehullt szemükről a hályog, meg 15 bolondultak 
mindahányan, árulás árulás hátán, mindenki elárult mindenkit, többé- 
kevésbé, Korom javasolta, bizonyos értelemben már a dolgok lezajlása 
után, a margócsykor, legyenek ők a Görge1-szisztersz, a Görgei1-szisztersz 
és, így Dániel Lőrincz, aki tán önmagát árulta el, beadta, ők így mondták, a 
derekát, és a Marx-bradersz, a Görge1-szisztersz és a Marx-bradersz, de 


ekkor már mindannyian a levegőbe beszéltek, a Görge1-sziszterszből sem 
lett semmi, a Marx-bradersz sem vert gyökeret, ha óvatosan és merészen 
rugózott egyet, az nem csupán a térdek új meg újfajta érintkezéseit 
jelentette, eddig soha nem ismert súrlódásokat, néha egyenesen a két térd 
közé csusszanást 15, de hullámozni kezdett finoman a vízfölszín is, fel- 
felfodrozódott a szájukig, vidáman tátogni kényszerültek és fejöket 
kicsinkét emelgetni, miközben ajkuk nedvesen csillogott, azután a keze, 
mint egy szelíd tengeralattjáró, kibukott a víz alól, és Kászoni nyakára 
fonódott vagy inkább hajlódott, Kászoni nyaka meleg volt, érezte a lány 
vérének lüktetését, ez aztán, ez a forróság átáramlott belé, elöntötte, mint a 
szégyen vagy az öröm hulláma, ekkor lomha remegéssel megindult a másik 
tengeralattjáró, mosolyogjon csak nyugodtan az asszony, és helyből 
bocsásson meg a fenyegető szórendért, csak azt ne gondolja, s mintha 
szemöldökének aszimmetrikus mozdulása ilyen irányba mutatna, hogy ez 
az ő számára nem fontos, mintha ő, az asszony, kívül volna ezeken, 
módjában lenne hallgatónak lennie, nem, jobb, ha ezt tőle tudja meg, nincs 
módjában, nincs módjában, nincs módjában, és akkor most visszavenne az 
öblösségből, az jobban illik kezének gyors, nesztelen és elsöprőn félénk víz 
alatti suhanásához, keze odasiklott Kászoni Márta combjai tövéhez, 
nyílegyenesen, és, bár ehhez a felsőtestének  facsarodni kellett, 
hozzászámítva a térdek eredendő cél-rogyasztását, nem volt kicsi feladat, 
kifordított tenyere ráborult a kék fürdőruha kis dombjára, az ujjak ijedten 
lefelé néztek, nem mertek meghajolni, velők ellentétben a tenyér viszonylag 
széles, kiterjedt felületében van valami személytelenség, tompaság, ami jól 
jött a mersz fogytán, röpke tökéletes mozdulatlanság után elszántan, a 
Goethe—-Mazzini-értelemben, Kászonira nézett, aki azonban nem emelte föl 
a fejét, ettől ő megnyugodott, így midőn a fönti keze simítva megmozdult a 
lány nyakán, a lány akkori nyakán, álnokul, melynek forrósága nem és nem 
kevésedett, tüzelt, dobogott, pulzált, akár a nyílt seb, akkor evvel együtt, 
egyetemben, mintegy a reflexekre hárítva a felelősséget, a dombon nyugvó 
kéz egy egyéni kisujja önállósítva magát, gyorsan és erőszakosan, miként 
egy kígyó, megemelte a kék fürdőruha alsó és oldalsó peremét, ami, 
tartozik evvel az igazságnak, gyerekesen könnyedén sikerült, talán a 
gumírozás, a gumírozás maga lehetett gyönge vagy fáradt, és becsúszott, 
oda be, hová még halandó, gondolta, nem tette be a lábát, hogy aztán ott, a 
halom szúrós tövében, azonnal mozdulatlanná merevedjék, a két ifjú ember, 
aki voltak, egymásra tekintett, Kászoni Márta szeme az ijedség, fájdalom, 


öröm, felháborodás, félelem, védtelenség, hála keverékével kerekre tágult, a 
szembogára pedig úgy sötétlett, nincs mese, mint egy mély, csillogó kút, 
jóváhagyás az aztán nem volt ebben, de közös mozdulatlanságuk félig- 
meddig szentesítette az ujj előretörését, így maradt ez egészen addig, míg 
föl nem tűnt Drahosch a fahídon Korommal és Dániel Lőrinczcel, afféle 
, dame de compagnie"-ként, ekkor viszont rögvest el is késtek a 
mozdulattal, drámaian belefeledkeztek egymásba, a drámai mindenképp 
helyénvaló szó itt, hisz Kászoni számára Drahosch megjelenésével világos 
kellett legyen, eszköz és áldozat, ez a tudás azonnal látszott, a szemében, 
ahogy ott gyorsan elmozdultak az arányok, ő, K., ekkor még nem volt 
tisztában siralmas szerepével, bódultságában igényt sem érzett a helyzet 
tisztázására, amely pedig amilyen világos, annyira körmönfont, sunyi és 
eredményekben gazdag volt, rövid ideig áltathatta magát avval, hogy 
átpártolt Kászonihoz, elege van Drahoschból, a kioktatásaiból, a vékony 
vállaiból, Kászoni bozontos hónalja mindannyiójuk számára hamar fontos 
hely lett, de azért, ha őszinte akar lenni, ez sem födhette volna el az 
Igazságot, szembefordulása Drahoschsal egy valaktért történt, Drahoschért, 
Korom is lépett, kevésbé merészen, de Koromnál sosem lehet tudni, a 
labdázásból ragadt rá valami furcsa egyszerűség, amire nem lehet eléggé 
vigyázni, kétes értékű testőrségét nagyobb óvatossággal kellett volna 
megítélnie, Drahosch a maga harsány módján és kissé fiús, mély hangján 
kiáltott le, miközben hüvelykujját lezserül beakasztotta a fürdőnadrágja 
szélébe, ez a mozdulata őt, K.-t, természetes módon emlékeztette saját 
ujjának helyzetére, Drahosch hasa lapos volt és föltűnően barna, akár az 
augusztusi kenyér, bár az meg főként nem lapos, az ő hasonlatai, az idők 
során mintha ez derülne ki, és ez kiderülne, csak arra jók, hogy helyesbítse 
őket, és talán, hogy sántaságuk némi gyanús részvétet keltsen, fölötte 
hatalmas, árnyas platánok boltozódtak, a gyökér falat tör észrevétlen, s a 
lombozat zöld sátrakat csinál, a nagy fák e kápolnájában Drahosch alakja, 
mint vad szenté, fölébük magasodott, mi van, így Drahosch, pisiltek?, 
Korom és Dániel zavarában vihogni kezdett, ő meg ijedten rántott víz alatti 
kezén, hallani vélte a gumi félrecsapódását, amint az ujját kiszabadította, 
Kászoni 1s ilyen pánikban nyúlt oda, hogy megigazítsa a kék fürdődressz 
szélét, így utólag, bizonyos gyakorlatra, jártasságra szert téve, amondó 
volna, hogy a gumi bevágott, ez történt, bevágott, Drahosch, anélkül, hogy 
fölényes hüvelykujjai helyzetén módosított volna, áthajolt az omlatag 
korláton, melyről a régi festék pikkelyekben vált le, hintált, vakmerőn, 


Deske, s hangját csúfondáros énekléssel nyújtóztatta, De-eske-e, magának, 
Drahosch olykor magázásra váltott, ez 15 a nagy trükkjei közé tartozott, a, 
így Drahosch, a holttuti trükkök közé, ő, K., így ő Kászoninak, elismert, 
hogy viselkedése, utóbb, ezt azért hadd tegye hozzá, utóbb, kifogásolható és 
nagy mennyiségű szemrehányásra jogosult tény, de vegye Kászoni, mit 
Kászoni!, Márti! vegye Márti figyelembe, hogy Drahosch kénytelen volt, 
kénytelen!, az ő kis holt, ennyi nagylelkűséget tanúsítsanak most Ildikó 
iránt, holttuti trükkjéhez nyúlni, azaz Drahosch fölöttébb tisztában volt a 
saját helyzetének  ingatagságával, és mi ez, ha nem  Kászoni 
felmagasztosulása, illetve, ami őt, K.-t, illeti, mi ez, ha nem rejtett vallomás, 
Kászoni napokig durcásan hallgatott, végre fogadta őt, aki ráadásul még azt 
sem tudhatta, Drahoschsal hányadán áll, Drahosch, rövid időre, kivonta 
magát a forgalomból, kivonom, így Drahosch, magam a forgalomból, 
Kászoni, karja mellei alatt összefűzve, figyeled, így Korom, dúcol, 
eltűnődött, arca, ezt a szót a minap hallotta, irgumburgumos volt, szeretsz?, 
így Kászoni némileg leegyszerűsítve az ő, K., számára áttekinthetetlen 
terepet, hogyne, így kapásból, Kászoni váratlanul fölnevetett, te kis hülye, ő 
elpirult, kedves Deske, magának annyi esze van, mint egy szabadnapos 
Dreher-lónak, miért, csúszott ki önkéntelenül a száján, de hát miért, Korom 
és Dániel megérezték, hogy epizodisták, s ez az embert fiatal korában 
szomorúvá és kevéllyé teszi, abbahagyták a röhögést, mellükön szigorúan 
összefont karral, dúcoltak?, úgy álltak a lángoló Drahosch két oldalán, mint 
egy díszszázad, a szóhasználat nem véletlen, úgy látszik, némely szavakhoz 
csak mintegy a börtönőrt lekenyerezve juthat el, Drahosch mondotta neki 
egy angyalföldi konyha kőpadlóján, hogy Korom és Dániel folyton úgy állt 
mellette, mint két díszfasz, és ez neki, Drahoschnak, tetszett, sőt imponált, 
lám a Korom ravaszsága, az egyszerűségbe ágyazott fortély! , főként az egy: 
szép, kettő: fegyelmezett, három: passzív kitartásuk miatt, nem hiszi, hogy 
ezt akárki, például ő, K., meg tudta volna csinálni, valóban, így ő, ő erre 
képtelen lett volna, ezt büszkeségnek szánta, eltekintve mármost, így 
tovább, a  személyeskedéstől, többszörösen ellent kell mondania 
Drahoschnak, mert föltéve, de meg nem engedve, hogy Korom és Dániel 
valóban díszfaszok volnának, illetőleg lettek volna, vagy Drahosch delejes 
közelében átmenetileg azzá lettek, amit egyébként ő, K., személy szerint 
nem hisz, mert sokkal inkább olyanok voltak, mint két angyal, Korom 
biztosan, rettenetes angyalnak lenni, sóhajtott Drahosch leverten, folytatná, 
nem érti Drahosch külön örömét, mert vagy díszfasz valaki, vagy etc., úgy 


értve, hogy ha az, akkor nem etc., illetve, ezt már csak a teljesség kedvéért, 
függetlenül Drahosch elhamarkodott kijelentésétől, fordítva, vagy talán 
megtévesztette volna az összetett szó második fele, nem, ennél ő, K., 
eszélyesebbnek ismeri Drahoscht, Drahosch dühösen arrébb seperte a 
konyhakövezeten a lemezeket, mert ezt elfelejtette mondani, hanglemezek 
közt ültek annak az angyalföldi konyha padlóján, ahová őt befogadták egy 
éjszakára, hogy azután másnap továbbálljon más baráti konyhák felé, 
ingerültek voltak, ők ketten külön is szétszéledtek, de akkoriban mindőjük 
kissé sebzett és megbántott volt, s ezért a másikat okolták, tudván, hogy 
igazságtalanul, egyedül Kászoni robogott át a letörtségeken korai és 
házasságszerű kapcsolata miatt avval a fiatal mérnökkel, ami ugyan önző és 
kíméletlen figyelmetlenséggel járt, de nem párosult a szüzességöket 
elvesztők szánom-bánom  fölényességével, csupán a melleit hordta 
fönségesebben, vagy talán meg 1s nőttek, nem gondolja az asszony, hogy 
ezt meg kellett volna kérdeznie a délutáni nőtől, no csak tréfa, bár a 
növekedés 15 fönségesség, a sejteké, a Korom előli bújócska, mert az 
angyalföldi konyhába ís úgy kerültek, hogy megléptek, erre mondta az 
elébb, szétszéledtek, a Korom bulijáról, melyet az annak örömére rendezett, 
hogy Drahoschsal egymásra találtak, az egész nyarat átfonta, őt, K.-t is 
többszörösen, mint egy kesze-kusza vérér, pimpós, megalvadt, elromlott 
vérrel, ott a saját erei közt, voltak rosszízű kísérletei, hogy néven nevezze a 
helyet és helyzetet, utolszor a margócsykor, pedig akkor a rossz nyári 
ösvény egészen váratlanul és egyik pillanatról a másikra véget ért, nem is az 
asszony megjelenése és nem 1s Drahosch bonyolódásai miatt, csak úgy vége 
lett, mondhatná a szokásos komolytalanságával, volt-nincs ez a csók, 
nézzük a valót, a margócsy a szokásokkal ellentétben egy étteremben 
történt, mindenféle indokaik voltak, időjárás etc., de mégiscsak nevetséges 
és vészjósló volt, ahogy zárt térbe kerültek, asztalt foglalnak, a sánta pincér 
piszkos frakkban illeg etc., Drahosch kicsit becsípett, furcsán kipirult, 
vöröske vérerek hálózták finoman az orcáját, mint az öregasszonyokét, 
vagy mint amikor a szél kifújja az arcbőrt, nem volt ez szép, amikor, ő, K. 
ismételten javasolta neki, hogy most már beszéljék meg, őszintén szólva 
nem tudja, mit remélt ettől akkor már, fölmentés?, kínozás?, szószátyárság?, 
Drahosch komolyan ránézett, bólintott, majd fordultában valami olyan 
mozdulatot tett, hogy persze, persze, öregem, azonnal, ez valóban nem tűr 
halasztást, egy efféle nyílt, kendőzetlen önvizsgálás, anélkül hogy 
büszkélkednének nyíltságukkal, szembenézésük következetességével és 


megátalkodott  igazságvágyukkal, mondhatná az asszony, bonyolult 
mozdulat volt, az volt, azonban ő, Drahosch, arra kérné K.-t, hogy előbb 
rendezzék a folyó dolgokat, és majd később, de akkor mindenképpen, 
öregem, ő azonnal, ellenkezés nélkül, fejet hajtott, Drahosch ekkor egy 
részeg mozdulattal végigsepert az asztalon, szálltak a morzsák, akár 
kemény hóesés, egy pohár leesett, ő ijedten ugrott föl, Drahosch fölsikított, 
kezét a szájához kapta, mint aki szégyelli magát vagy hányni akar, s 
kirohant a mellékhelyiségek felé, Bordács Anna utána sietett, természetesen 
előbb megrovó pillantást lövellt reá, hanem mikor elhagyták az éttermet, a 
késő estében, és dülöngélve elindultak a sötét kátyús utcán, mely az 
étteremtől elvezetett, a villanypóznák ugyan követték az utcácska vonalát, 
de vagy 50 méterrel beljebb, egy réten voltak és ott világítottak, Drahosch 
nevetve csapkodta az ő, K., hátát, kicsi Deském, befogadtak, mi, egy 
éjtszakára, csapkodott, nevetett, egy éjtszakára, és ekkor megint beléhasított 
az ocsmány félelem, hogy elrontott valamit, hogy Drahoscht talán végig 
félreértette, és azon a rettentő angyalföldi éjtszakán elmulasztott valamit, és 
ha igen, ha nem: nincs mit tenni, s olyan kilátástalannak tűnik föl most neki 
megeleveníteni ezt a szót, éjtszaka, a finomkodó vagy elemző kiejtést, 
nevezze az asszony, ahogy akarja, és ezt az egész fontosságot, azt, hogy e 
szó, számára, bevilágít valami jelentőset, s mikor most efölött, e 
megismételhetőségen örömet érez, hirtelen, ugyanilyen hirtelen 
szomorúság, tompa szégyenkezéssel elegy szomorúság fogja el, nem kellett 
volna ezt elmondania, se az asszonynak, se másnak, s már le se tagadhatja, 
lehelete nagy nyomot hagy, elegáns párafoltot az ablaküvegen, és ezen csak 
az enyhít, hogy az asszony majd rosszallóan többször 1s szóvá fogja tenni, 
nem kellett volna, mert érthetetlen marad, érthetetlen ez a növekedés, ahogy 
a jelenet, a vihogás, a csapkodás, a furcsa szó túlnő önmagán, és nemcsak 
az elbeszélés, az érzékiség korlátaira 15 gondol, általában a fölidézhetetlen 
arányokra, a belső és külső súlyok meg nem ismételhető elosztására, 
konkrétan az életteli háttérre, a füstgomolyból kihulló szóra, a világló 
ajtóban álló pincér távoli ordenáré jelzésére a facér Kászoni felé, szegény 
mérnök fiú már ejtve volt etc., és a kudarcért önmagának sem tehet 
szemrehányást, nincs ebben szerinte semmi rátartiság, s ha eltűnődünk 
magán a gondolkodáson és megértésen, akkor, ha eltekintünk attól, amitől 
nem tekinthetünk el, hogy mindeközben gondolkodunk és megértünk, akkor 
világossá válik, hogy az asszony esetleges és valóságos értetlensége nem 
fogyatékosság, hanem éppen szükségszerű, és ennek fölismerése már 


jelenthetne is, induló tőkének, valami fanyar örömet, a gondolkodás, ahogy 
ő, K., látja, legfőképpen mérlegelés, szemügyre vétel, körüljárás, ilyetén 
módon Illékony haladás, vagy föl-le járkálás, mindegy, egy szűk mezsgyén, 
állandó figyelemben, személyes odaadásban, és mivel nagyon szívesen, 
természetadta kívánsággal és kíváncsisággal csapódnánk erre vagy a másik 
oldalra, hogy érnénk végre révbe, kerülnénk a dolgok mögé, lennénk túl 
rajtuk, jutnánk egyről kettőre, így a mezsgye főként nem kielégülést jelent, 
sőt, a jelentkező feszültséget állandó dühvel észleljük, és ha közeledünk is 
valamihez, melyet a mozgás végeztén célnak hívunk, nem vagyunk túl 
semmin, ha lehet mondani, a legkevésbé sem vagyunk túl: ez a 
gondolkodás, benne vagyunk: ez a gondolkodás, ez a gondolkodás 
rettenete, nem szűnő kínja, kockázata, méltósága, ez a higgadtság aztán 
avval 15 jár, hogy kiderül, milyen sok minden van, sok mindenféle, finomul 
az ember, szaporodni kezdenek a megvizsgálandó tények, s ha némely 
pillanatban ez éppen kilátástalansághoz vezet, mintha föladni érdemesebb 
és értelmesebb volna, ám ujjongással is eltölt, hasonlóan a szegény 
csillagászhoz, aki szánalmas kis távcsövével pásztázza, csak pásztázza a 
csillagos égboltot, és ez a zsúfoltság, ha elfogadjuk a kihívását, rendjén 
valónak látszik, természetesnek, hány és hány olyan beszélgetésre vagy 
inkább vitára emlékezhetni, mely aztán oly hamar és váratlanul ért véget 
tárgy hiányában, nem azokra gondol, melyeken már az asszony is részt 
vehetett, az Idegen lány, ahogy akkor nevezték, Drahosch fintorgott csak, 
kedves lány ez, Deske, és úgy látszik megvan a magához való esze, itt 
fintorgott, valahogy úgy, na Ja, aki beéri ennyivel is, valahogy így, pedig tán 
afféle barátnők is lettek, ruhákat cseréltek etc., de arra meg ő, K. emlékezik, 
mert nagyon fontosak voltak számára a beavatások, amikor az asszony arról 
panaszkodott, Drahosch beleizzadt a farmeringjébe, de ezek inkább az 
egymás iránt elharapódzó közömbösségből eredt gyors elcsöndesülések 
voltak már, mindenki máson gondolkodott magában, ő, K., az asszonyon, 
Halassi Imecsen, Korom Dosztojevszkijen, Dániel az életen, Drahosch nem 
tudni, Kászoni a hosszadalmas szakítását kanyargatta a mérnök gyerekkel, 
akinek, így Kászoni, ő csak arra kellett, nekem legyen mondva, így Korom, 
ugyan, legyintett Kászoni fájdalmasan, asszonysors, nem, inkább az ezt 
megelőző időkre gondol, ez egyébként úgyszólván nem 1s volt már idő, a 
hűvöskés július délelőttökre, szürke pokrócon ültek, rengetegen, szinte 
elgondolhatatlan, hányan ráférnek egy ilyen juharfa alatti, hűvöskés júliusi, 
szürke pokrócra, Korom végig a beszélgetés alatt, melyből még a részét 15 


kivette, és amely, hogy tisztességgel lelője a mondandó csattanóját, gyors 
volt és nagyképű, végig a labdával emelgetett, ami, Korom állítása szerint, 
nem kis teljesítmény, főként figyelembe véve, hogy régi típusú, fűzős 
labdáról van szó, vagy hasonlóképp, egymás szavába kapva, otrombán 
futottak át az elképzelhető dolgokon, baktatva a mólón, lehettek vagy tízen, 
mindenesetre többen, hogysem mindenki mindenkivel egyformán lehessen, 
egyformán lenni, jó szó, szerette ezt a személyes és személytelen közt 
fondorkodó állapotot, ahol sosem lehetett tudni, megtűrt idegenek vagyunk- 
e vagy a társaság lelke, és ítt megint nem az a megdöbbentő, hogy olyan 
könnyű szívvel mondottak véleményt jóról, rosszról, végesről, végtelenről, 
életről, halálról, hanem, hogy olyan hamar, hamarost, nem volt már miről 
beszélni, komoly dologról persze, olyanról, ami méltó volna szellemi 
emberhez, ami a léttel kapcsolatos, a lét, Drahosch, mint valami főpap, 
kemény, már megingathatatlan arccal tudta mondani, a lét, és közben 
mindig tett egy kis evilági mozdulatot, csillogóra nyalta szá a lét ja szélét, 
farmerja cip a lét jét igazította meg utánozhatatlanul frivol mozdulattal, és 
ebből nem az következett, ami elsőül kézenfekvő volna, hogy Drahosch 
elárulta, leleplezte magát, és az egész része csupán az ő nagy 
egyenjogúsdizásának, Drahosch nagy egyenjogúsdízó volt, nem úszott 
gyengébben náluk, az átlagnál jobban lábtengózott, egy időben a sprinteket 
15 ő nyerte, a vágtákat, a vágták 7 méteresek voltak, ők, fiúk, őszintén 
szólva a futást önmagában, azaz labda nélkül, egyöntetűen valamiféle 
perverziónak tartották, Drahosch azonban hősiesen ragaszkodott ahhoz, 
hogy az atlétika: a sportok királynője, a vágta pedig: az atlétika hercege, 
Korom a végsőkig kitartott, royalistának ítélte a gondolatmenetet, 
mégiscsak, így Korom, proletárdiktatúrában élünk, ha pedig az atlétika: a 
sportok első titkára, a vágta pedig: az MSZMP KB osztályvezetője, akkor ő, 
Korom, mégis inkább csak labdáznék, futottak, Drahosch a távot illetően 
hajlandó volt alkudni, Korom kijelentette, hogy ő pőrén tíz méternél nem 
fut többet, tehát vagy rövidebb lesz a táv, vagy ő két vagy több részletben 
teljesíti, Drahosch nem akart snassznak látszani 9-cel, sem számítónak 8- 
cal, így lett a vágta: 7 méter, szeszélyes, exclusív táv, így Drahosch és nyert, 
lassan azonban kezdtek a nyakára nőni, ez kezdetben meglepte Drahoscht, 
, elmaradtak a várt eredmények", de aztán hamar visszanyerte a fölényét, 
,hagy lomha állatoknak", , húskoloncoknak", , bivalycsordának" titulálta 
őket, ők pedig szívesen, megadó büszkeséggel hajtották le büntudatos 
fejecskéik, a birkózások 15 abbamaradtak, Drahosch ruganyos volt, izmos és 


ügyes, amikor Drahosch őt elvonta Kászonitól, elvonatkoztatta, az első 
árulás!, akkor birkóztak utoljára, hátul a kabinok mögött, ami már 
önmagában példátlan volt, ő, K., éppen egy ígéretes lábkulccsal 
próbálkozott, amikor megjelent egy teljesen ismeretlen hivatalos személy, 
Drahosch tekergőzött, de ő erővel szorította a földhöz, kérem, tessék itt nem 
erkölcstelenkedni, így a személy, és ennek ő a maga módján örült, 
tudomása szerint ekkor erkölcstelenkedett először, hajdanán sokat várt az 
eljövendő erkölcstelenkedéseitől, bízott bennök, itt most az volt a baj, hogy 
utólag mondták be, mikor haza baktattak, idegesítő szokása szerint 
faágacskával , zenélt" a strandkerítés rácsozatán, te erkölcstelenkedtél már?, 
kérdezte, kedveskedésnek szánta, Drahosch azonban tudálékosan válaszolt, 
megzavarták, az ő, K., hallgatag sértődöttsége a Duna fölött hirtelen áradó 
jókedvbe csapott át, érezte, elönti a kedv, a káröröm, csurgott belőle az új 
jókedv, és nyilván mint minden csorgás, ez sem lehetett guszta, Drahosch 
nem értette, mi lelte őt, viszolyogva bámulta, de nem mozdult, az történt, 
hogy Drahosch a híd közepe táján szokásos szertelenségével áthajolt a 
korláton, korlátos nap volt, lekurjantott a mélybe, a hűs ezüst ködbe, egy 
téveteg hajó a vízben hintázva ballagott, az uszályról egy mély férfihang 
visszakiabált, amit nevetés kísért, s ahogy így előredőlt, ő, K., lemaradva és 
oldalt, ahogy a rezignáció lovagjához illik, a folyó fölött szabad szél 
pöffent, és befútta a Drahosch szoknyáját a két lába közé, ami így 15 eléggé 
mulatságos, mert ettől a női lábszárak begörbülnek, és a legragyogóbb 
nőből is hajlottas vénasszony lesz, ha ehhez még, mint akkor, társul az, 
hogy a szél erőssége vagy furcsa örvényei által, vagy épp a hangsúlyos női 
alsó vagy maga a far erős és jellegzetes vonalánál, illetve fölépítettségénél 
fogva ezek a felületek kirajzolódnak, egyszerűen szólva közszemlére 
tétetnek, az, szerinte, olyan elemi kiszolgáltatottságot jelent, amely 
összevetve egy nő tételezett ragyogó-ságával vagy, most, Drahosch mit sem 
sejtő harsány kajabálásával — nagy feszültség, benne a keletkező indulat 
hamar elrugaszkodott kétséges gyökereitől, és színöröm maradt a helyén, 
Drahosch megérezte a benne dúló fölös erőt, és úgy vonzódott mindenhez, 
ami lendület, ami mozgás, mindenhez, ami nem szorul másokra, hogy 
rögtön érdeklődni kezdett, Drahosch feje búbja az álláig ért, a szél pihésre 
borzolta a lány haját, nagy vágyat érzett, hogy csak úgy odaejtse az állát, 
Drahosch fenyegetően dorombolt, kis öklével néha ütlegelni kezdte a 
mellkasát, öregem, na, min őrjöngsz, kicsit még kérette magát, aztán 
megmondta, min, amire meg Drahosch lett beszámíthatatlan, nem tudott 


türtőztetni, széjjel tette kicsit a lábait, így, így, kérdezte, így verné be a 
szoknyát a lábam közibe, ki-hihi-szolgál-haha-tott, ismételte vidám 
kiáltásokkal, és olyan furcsán, biztosan beszélt, mintha átalányt fizetne a 
szeleknek, ami nem is olyan képtelen föltételezés, Drahosch és a városi 
légáramlatok!, és ennek a viszonynak nem 1s kéne nemesnek lennie, vagy 
ily költőinek, boszorka, szellő, lehetne nagyon is gyakorlati, mindennapi, 
aztán futni kezdett, mi a helyzet, ordította vissza, bevág?, de szó sem volt 
helyzetről, lobogott a szoknya fennen, Drahosch feminista volt, nincs mese, 
lám, ő, Drahosch 1s tud olyan léptékű lenni, mint a fiúk, nem kevésbé 
nagyképű, azaz hogy nagyképű ő is és nem nagy pofájú, nem, inkább még 
külön hódolattal lehetett gondolni erre a kettősségre és benne erőt látni és 
függetlenséget, sőt annak hevenyészett igazolását, hogy Drahoscht eme 
dolgok sokkal valóságosabban foglalkoztatták, mint, tegye azt, őt, K.-t, aki 
az efféle vitákban a hódítás, a legkülönfélébb hódítások eszközét látta, 
főként persze a nőkről beszél, kikről másról beszélne, sétáltak tovább, 
Korom hőn szeretett marhamájkrémes dobozai egyikét rugdosta, és 
hallgattak, minthogy aznapra így-úgy megoldották, amit meg kellett s 
lehetett, ürességet éreztek, s ha távol a tavon láthatatlanul csobbant egy 
evezőlapát, az bennök hatalmas döndülésként visszhangzott, ő, K., például 
az ilyes beszélgetések utáni kevély csöndben sokszor tette a kezét a szívére, 
mintha vakaródznék, óvatosan csúsztatta az ing, az inge alá, és titkolt 
rémülettel hallgatta a szíve dobbanásait, főként az látszott félelmetesnek, 
hogy ez megállíthatatlan, aztán a lacipecsenyés közelében megvárták, míg 
leszáll az alkonyat, ijesztgették a lacipecsenyést, jegyezgettek, mit 
jegyezgetnek, így a vékony, elnyúzott, kopott és megdicsőült emberke, 
Dániel szerint zsidó, a szemének ravasz, keleties csillogása erre utal, így 
Dániel, ó, semmit, semmit, csak a forgalmat mérjük, így Drahosch, valóban, 
sziszegett Halassi, a bírvágy i5 hogy kitelepedett az arcára!, gyerekecskék, 
így Drahosch, az Isten szerelmére, eszetekbe ne jusson megfeledkezni arról, 
hogy Krisztus is zsidó volt, gyerekek, körül 15 metélték, nem olvastátok?, 
mi a Népszabadságot járatjuk, így Korom, mikor Drahosch odakönyökölt a 
pultra minden bűbájával, hogy most már valljon a férfi, hogyhogy valljon, 
jött zavarba az jóindulatúan és esztelen reményekkel, hát, így Drahosch 
szürke  diadalittassággal,  adóvalljon, a férfi káromkodni kezdett, 
elkotródtak, rettenetes beszéd volt, azt érezték, mintha megverték volna 
őket, Drahosch hallgatott, mindenki, befutott a rockhajó, nagy döhögéssel, 
dübörgéssel, olajszaggal, füstszaggal, az a szőke mama, így Korom, aki az 


előbb táncolt Dániellel, azt mondta, hogy Dánielnek szájszaga van, ígéretet 
tettek, hogy a hírt nem szivárogtatják ki, de ezt ií5 valamiféle kezdeti 
árulásnak tartották, olyannak, ami nem volt szép Lőrincztől, ha penig 
profánul betértek egy Kossuth Lajos utcai bútorüzletbe, és ott egy 
muzsikáló nádhintaszékben ringatózva, mondván: próba alá vetik, gyönyörű 
és gazdag nőkről álmodoztak, kiknek fülönfüggőik lágy, ingó lépteikre 
csingelve összeverődnek, hosszú combjuk pedig összeérvén belül titokzatos 
suttogó hangot ád, afféle megbízható életről szőtték gyors elképzeléseiket, 
az iramot Itt sem fékezhette semmi de semmi, a kertben esetleg medence 15 
lehetne, az eladók viszonylag türelmesen bántak velük, így aztán lesétáltak 
a rakpartra, ahol , megfogalmazódott bennük a lemondás", a körültekintő és 
aprólékos mérlegelés azonban nem tötyörgés, pipogyáskodás, gyámoltalan 
piszmogás, noha ezt elkerülni szerencse kell, malac, kegyelem, mert ha a 
gondolkodás valóban az a hajszálfinom téblábolás, aminek mondtuk, ahol a 
kis 1de-oda lépések remegve, bizonytalanul sorjáznak, haloványan, akár a 
hajnali tó szentségében egy aznapi mozdulat, akkor ha megfeszülünk sem 
tudjuk szavatolni a lépéseinket, hisz még vágyainkat sem tudjuk 
megfogalmazni, akaratunk irányát kijelölni, a küzdőteret, ha a dolog 
elkerülhetetlen, felvonalazni, de ha mindez elvontnak tetszik, elegendő az 
ugyanarra a kérdésre az idők folyamán változó végérvényes és 
megmásíthatatlan válaszainkra gondolni, mégis e szűk senki földjén való 
ingó, — kiszolgáltatott, figyelő és figyelmes  haladtunkból nem 
száműzethetnek az állítások, az egyszerű kijelentő mondatok, s ha 
kifejezheti magát kissé nagyapái udvariasság mögé rejtett dölyfjének 
modorában, nem kíván megbénulni a szóra, pedig elharapódzván a 
viszonylagosság, könnyen bezárulhatunk, s mint a hebegők vagy a levegőn 
fuldoklók, intellektuális potykák, kitátjuk szánkat, de csak azért, hogy 
menten bezáruljon, mi meg teátrális sóhajok közepette letörölhetjük a 
szájunk szögletébe töppedt nyálat, de talán, evvel kezdte, elkerülhetjük ezt, 
ránk szabott fukar mezsgyénken 15 tudnunk kell állást foglalnunk, igenre és 
nemre hajolni, bármily fájdalmas is, minthogy tehát a gondolkodás így 
inkább szemlélet és még inkább viszonyulás és viszonylat, mintsem logikai 
parádé, noha itt szívesen és kötelesen eloszlat egy közkeletű félreértést, azt 
tudnullik, hogy ítt az észnek nem lenne szerepe, ellenkezőleg, nagyon is, 
mert ugyan a butaság vagy legalábbis a kevéssé okosság talán nem azt 
jelenti, hogy valamit nem fogunk fel, hanem hogy lassan fogjuk fel, azaz, 
így Halassi, nem Jut a figura a végére, eltelik az élet, mielőtt lapozna, így ő, 


K., készségesen Kászoninak, mert attól tartott, hogy az édes ember e 
kiegészítést még igényli, Kászoni penig tanú lehetne a jeles sétákra 
vonatkozóan, koronatanú, ha lenne, mondjuk a tréfás képzeletben, bíróság, 
iszen hosszú órákat cipelték magokkal a kis tó körüli sétáikban, 
közrefogván, belékarolva, körbe, körbe, körbe, fölényes pillantásokat 
vetettek a favágókra, akik lassúnak tetsző, kimért mozdulatokkal dolgoztak, 
dolgoztak egész álló nap, rézkotlákban főzték a szilvalekvárt, s ők, ha a 
hajnali  sétájukat, elismeri, fiatalos  egyszerűsítéssel törekedvén a 
szimmetriára, alkonyatkor megismételték, ugyanúgy találták őket, a poros, 
gyantaszagú levegőben, a sivító fűrészek közt, a szállongó fürészporban, 
amint egy semmitmondó pillantással fölmérik őket, a két fiút és a lányt, sok 
dologra nem volt akkor szeme, és nem védekezésül mondja, inkább a 
változások változatosságának jelzésére, hogy nyilván most meg sok olyanra 
nincs, amelyre akkor volt, mindenesetre a reggel és az este, illetve, ezt 
akkor 15, most 15 tudja, a hajnal és az alkonyat különbözőségét, mely a 
favágókban pedig látványosan kifejeződött, nem ismerte föl, a reggeli 
levegővételek harsányságát, a kényszerű elszántságot az arcokon, a 
Goethe-Mazzini-féle értelemben, a fiatal favágók nyers tekintetét, ahogy 
végigpásztázták Kászonit, illetve ennek hiányát este, azt tehát, hogy 
egymáshoz öregedtek, és ha a fáradtság nem érződött 15 a mozdulataikon, 
erejöket beosztották, értették a dolgukat, de az arcukon, a bőrükön 
lemérhető lett volna a pusztítás, az, hogy elmúlt egy nap megint, pállott 
alkony, egyes szakaszokon a kivágott fák a tó körül futó erdei útra estek, 
kényelmes és igazán fennkölt sétájukat néha vad rohanászás váltotta föl, 
eszeveszett ugrabugrálás a tönkökön, amiben főként Kászoni járt elöl, 
vakmerően rontott az egymásra zuhant törzsekre, megannyi elpusztult óriás, 
meg-megcsúszó lábát mindig ügyesen mentette, szokatlan volt ez tőle, a 
változások után, mintha méltatlannak találta volna ezeket a viháncolásokat, 
csak úgy lobogott a melle, de nyilván megérezte a séták alattomosságát, az 
ő részükről való alattomosságot, azt, hogy Kászoninak udvaroltak 
Drahoschért, Korom tartozott még ide, Korom, Halassi és ő, K., ők 
formáltak jogot, Korom következetesen távol tartotta magát, mondván, ő, 
Korom, soha eddig még nem sétált, és eztán se fog, valóban, Korom 
minden időben labdázott, Dosztojevszkijét 15 éjszakánként olvasta, és aztán 
büszkélkedett az állóképességével, s ha nem volt kivel labdáznia, felet 
mindig talált lábtengóra, vagy ha nagyon ostoba volt az, akit talált, 
egyérintőre, kiszorítósdi, és ha meg végképp senkit sem sikerült 


megkörnyékeznie, akkor gesztenyét, kavicsot, hőn szeretett marhamájkrém- 
dobozokat rugdosva száguldott ,a szélen", mindez még a függetlenség 
látszatát teremtette, mintha őt nem dúlta volna föl Drahosch, mondhatja, 
egész alaptalan látszat, utalna, még ha evvel a magamentés gyanújába 1s 
keverednék, ami pedig másodsorban lenne csak igaz, egy bizonyos 
röplabdázás baljós délutánjára, Korom napokig dugdosta bűnös, így Korom, 
kezét, mellyel labdához ért, Kászoni a fatörzsi vadulással a fizikai és 
ügyességi számokban kiváló Drahosch babérjaira tört, valamint evvel 
összefüggésben és ettől függetlenül, a középpontba akart kerülni, de 
legalábbis szereplő akart lenni, résztvevő etc., gyakori helyök volt az 
irtásterület a nyaralóházak fölött, az ismeretlen nagy málnás birtok, a felső 
harmadánál, szinte mindig ugyanazon a helyen, olykor őzeket lehetett látni, 
vékonyka lábszáruk mintha árnyék lett volna, oldalt bojtorján-, nyár-, akác- 
és somfa, csupa szegény magyar fa, tiszta hajnalokon ültek hármasban, egy 
földes, saras farönkön, melyet mintha épp akkor forgattak volna ki a 
földből, és ettől, a kiszakítás s a föld vélt közelségétől, valamint a láthatóan 
meggyötört, cafatokra szaggatott sárkolonctól valami tragikum övezte a 
tárgyat, amit jócskán csökkentett, és ezáltal arányosabbá tette az észlelést, 
az a viccesség, melyet egy kihúzott ép zápfoghoz való hasonlatossága 
okozott, ők ültek mozdulatlanul, Kászoni fészkelődött, nagyon szembeötlött 
a fölössége, őket pedig annyira megrendítette a hajnal és főként a hajnali 
anyagok, a harmat, a síkosság és a tisztaság együtt, hogy a legkisebb 
méltányosságra sem voltak képesek a lány iránt, itt csönd, egy diófa bólong, 
ebbe a zavartalanságba robbant bele az erdőből kitörő dzsip, kicsit lejjebb, 
mint az őzek szoktak, és úgy, hogy, a fontos csöndön kívül, nem zavart 
össze semmit, megrakodva egyenruhás emberekkel gyürközött fölfelé az 
istentelen lejtőn, onnan lentről úgy látszott, egy-egy meredekebb szakaszon 
a dzsip felágaskodik, majd vissza átfordulva aláhull, alá fog hullani, de 
azok biztosak lehettek egyszerű dolgukban, mert nagyokat röhögve, 
tányérsapkájukat hetykén egész a fejtetőre tolva, egymás hátát csapkodva 
lendültek neki újra meg újra a meredekeknek, földtúrásnak, rönknek, 
gyönge bozótosnak, föltűnően fittyet hánytak könnyebb és ésszerűbb 
lehetőségeknek,  törtettek egyenest fölfelé, sokáig irigyelték az 
egyenruhások erőszakos, harsány, tiszta, erős farkasnevetését, ránézett 
Halassira, aki őhozzá hasonlóan megbabonázottan ült, ekkor, emlékszik, ez 
a szó Jutott az eszébe, férfibarátság, gyöngéden Halassira pillantott, s azt 
gondolta, szereti Halassit, gyorsan Kászonihoz fordult, a szúnyog, mint 


tudod, példaszerű zenei szörnyeteg, mert két szúnyog együtt mindig a kis 
secondban énekel, Kászoni cipője orrával turkálta a harmatos füvet, 
zavarban, féltékeny indulattal, elszaporodtak a  Drahosch körüli 
hetvenkedések, — kiéleződtek az  összekoccanások, futóverseny a 
sziklacsúcsra! , ültek a vízparton, turkáltak a homokban a lábukkal, pergett a 
homok, Korom épp a kicsiny tenyerével büszkélkedett, azt mesélte, hogy 
vékony ujjaival rendszeresen kihalássza, rendszeresen, így Korom, képes 
kihalászni az érméket, ma, aznap, egy vasmunkás kinézetű ember 
szerencsétlenkedett az egyik készüléknél, ő, Korom, mint egy Jóságos kis 
manó figyelte, félmosollyal az ajkán a tagbaszakadt férfit, visszatérő szava 
volt ez Koromnak, ha megtért a hátsó rétről, csapzottan, csatakosan, a 
labdázástól ziláltan, s ők finnyásan megkérdezték, no, kedves Jancsi, 
hogyan telt a sportolás, Korom nagylelkűen átsiklott a felhangokon, a 
kérdésre graciózen meghajtotta magát, látszott, ez nehezére esik, talán a sok 
futástól kevés volt benne a levegő ilyenkor, a lányok kara felé fordulva 
mondta, tagbaszakadt voltam, és ment fürdeni, azaz talpassal be a vízbe, s 
ült a medence alján, míg bírta, majd vissza a rétre és da capo, a férfi már a 
többedik gyufaszálat törte bele a résbe, helyzete egyre súlyosbodott, 
minutocsku, így a jóságos manó manovics, az ember gyámoltalanul hátrébb 
lépett, a kurva anyjukba, így a vasmunkás, így Korom, egy rohadt telefont 
nem lehet lebonyolítani, Korom fürge ujjaival, boszorkányos ügyességgel, 
így Korom, kipöcizte az érmét, a vasmunkás szó nélkül zsebre vágta, 
meghatódni azonban nem hatódott meg, nem az a fajta, így Dániel trikóját 
vakargatva, trikó nélkül nem lehetett látni, a derekán volt valami bőrbaj, kis 
világos folt, melyet senki nem vett volna észre, a vasmunkás nem az a fajta, 
és vadul reájuk nézett, de ők nem tudták, mire kéne gondolniok, Drahosch 
kérdezte csak lustán, mi van, Lőrinczke, politizálásra adta a szöszi 
fejecskéjét, Dántel sértődötten nézett el a víz fölött, aztán egész váratlanul 
kifakadt, hogy majd még hallanak őróla, és ne gondolják, hogy sokáig 
lehetne ilyen szemellenzősen élni, ahogy ők, figyelmen kívül hagyva a 
konkrét társadalmi és politikai összefüggéseket, viszonyokat és környezetet, 
és ők, vegyék tudomásul, hiába képzettek ebben-abban, teljesen gyermeki 
elképzeléseik vannak a világról, ami tarthatatlan, csak ideig-óráig tartható, 
ne gondolják, hogy elmenekülhetnének, az ő kedvökért mondja így, az 
eszmék világába, érettségizzenek csak le, majd megtanulják, hol lakik az ő 
halott Úristenük, s akkor verhetik a fejöket a falba igazán, hogy nem vettek 
róla, Dántelről, példát, mert akkor már idejekorán számot vethettek volna a 


realitásokkal és a felnőttséggel járó alkuk megkötésének a legkevésbé 
fájdalmas módjaival, ez hülye, mondja Drahosch unottan, ők továbbra 15 
alig figyeltek Dánielre, aki nagyon okos volt, ezt szerették és tisztelték 
benne, de, mint ekkor 15, ha önmagát behozta a gondolatmenetbe, az akkor 
megzavarosodott, miközben lapátfülei kigyúltak, kitüzesedtek, mint az 
ünnepi lampionok, mert vegyék tudomásul, hogy ez csak játék, amit ők 
üznek, afféle nem ér a nevem, ami valójában védekezés, önállóságukat 
óvják, hitöket, hogy mások, mint a világ etc., pedig ők nyilván igényt 
tartanak arra, hogy korszerűek legyenek, az pedig nem ilyesmi habókosság, 
az kor-szerűség, alkalmazkodni tudás, a pillanat fölhívásának hallása és 
értése, nem időtlen donkihótizmus, ebben igazad 15 van, mondta Drahosch 
színtelenül, akár elébb a hülyét, ez megzavarta Dánielt, fülei lobogtak, 
hadarni kezdett, azonfelül az is tudnivaló, hogy úgynevezett erkölcsi- 
társadalmi normák szerint kell élniök, és, hogy lássák, nem a levegőbe 
beszél, s nem nyeretlen kétéves, tudja azt 15, hogy ezek a normák korántsem 
arra valók, hogy megtartsák őket, sokszorosan túl vannak biztosítva, a 
felnőttség éppen azt jelenti, így Dániel, hogy evvel tisztában legyünk, 
bemérjük a szűk keresztmetszeteket és az eszes emberek kecsességével az 
átlagnak megszámított tengeri sziklák közt lavírozzanak, Drahosch 
felpattant, mert ő azért végig figyelt, lehunyt szemhéjakkal, miként a 
macska, nem igaz, Dániel, amit mondasz, van ilyesmi, s az igaz 15 az 
etikettre, az 15 igaz, ahogy olvashatni, hogy az ember egyszerre jó és rossz, 
és ennek fölismerése a felnőttség, és az 15 igaz, hogy ennek ők még 
nincsenek föltehetően birtokában, de, így Drahosch, Dániel fogalmazásában 
nincs meg a lelkiismeret evidenciája, úgy beszél a felnőttségről, mintha az 
valami cinkosság volna, Drahosch tényleg olyan volt most, mint egy pap, 
vagy mint egy szűz, aki a nászéjszakáról beszél, nem, a felnőttség nem 
cinkosság, körbenézett, Dániel vele szemben feszített, elbűvölten bámulta 
Drahoscht, aki még soha nem vette ennyire komolyan őt, ennyit nem 
beszélt hozzá, Drahosch a fiú arcát fürkészte, most kevésbé látszott 
lelkesnek, mint mikor felpattant, minden embernek megvan az ára, ez, 
kedves Lőrincz, nem igaz, de, folytatta lassan, bizonyára minden ember 
számára megvan a horog, amelybe bele kell harapnia, odalett Dániel 
feszítése, Korom felugrott, ha nem labdázott, sosem fért a bőrébe, 
megvetően félrehúzta a száját, nasztupilo ószeny, vágta keményen a 
társaság arcába az igazságot, az igazságot, melyre ők a piló szótagokat 
kísérő nyál mennyiségének tanúsága szerint, alkalmatlanok, Korom 


megperdült maga körül, szállt a homok, szállt, gyaúrok, kurjantotta, fürge 
postakocsisunk imént pattant a nyeregbe, és futásnak eredt, karja 
kaszálásával jelezte, hogy utána!, utána, tegye azt, kurucok!, Halassi meg ő, 
K., egymásra pillantottak, bólintottak, s mint a rajzfilmeken, elébb a földtől 
elemelkedve egy helyben kapartak a levegőben, aztán usgyi, Drahosch 
utánuk szólt, anyain el- és megbocsátón, a kis bégum magát persze 
behintázva, hogy nevethessenek légyen, trallala, vágtattak Korom után, aki 
könnyedén, lábujjbegyen szökellt, lelkem szabad, mint egy bitang ladik, 
süvöltötte, a kövek szép nagy ívekben pattogtak, vágtattak le mögötte, ő, 
K., finnyásan kerülgette őket, Halassi viszont körültekintés nélkül törtetett 
előre, vékony, inas alakjából hiányzott a Korom kedvessége, lassúbbnak 
nem volt lassúbb amannál, a vad szirt közelébe érve már-már behozta 
Koromot, ott fönt azután zihálva, a hűvös levegőtől könnyes, csillogó 
szemmel összeborultak, ő meg Halassi kimerészkedtek a sziklapárkányra, 
állítólag, így Hápapa, kedvelt öngyilkoshelynek számított az ötvenes 
években, és nemcsak, ifjú barátaim, a reméntelen szerelmeseknek, Hápapa 
szerette őket eligazítani a világ dolgait illetően, főként ösvényeket jelölt ki, 
illetve karókat kapaszkodni, a karók aztán, egy szemtelen keresztkérdéssel, 
hogy a farkasok ellen-e?, a beszéd fonalát rendszerint Szibérlára 
gombolyították, fűszerezve némi elfogult szovjetellenességgel, akkoriban 
ennekfolytán Korom úton-útfélen szovjetbérencezett, legelőször Dánielt 
szovjetbérencezte le, őt többször is, utóbb bocsánatáért esdett, igaz, 
mindenki bocsánatát esdte, kit leszovjetbérencezett, labdázás közben 1s 
szovjetbérencezett, szovjetbérenc volt az ügyetlen saját játékos, és az volt a 
kíméletlennek, tehát ügyesnek bizonyult ellenfél, a vádak nevetségességét 
talán nem kell külön bizonyítani, engesztelésül így szólok, így Korom, egy 
buja orosz nőt szeretnék, ó, a gőgös barom, így Csáth, elidőztek a 
sziklapárkányon, s valóban, tényszerűen, lábuk előtt hevert a fátyolos világ, 
amit kamaszos természetességgel fogadtak, bár arra az elérzékenyülésre, 
amelyet a méretek és egyáltalán a természet nyílt jelenléte, mely nyíltság 
erőszakosság is, kiváltott bennök, nem számítottak, következni kellett 
valaminek, valami váratlannak és másnak, mely véget vet annak a 
hamvasságnak, mely ott rájok tört, és amelyre, egy hajszállal tán, ismét, 
még éretlenek voltak, a feladatot ő, K., vállalta magára, hátra hemperedett, 
kis fehér kövek vágódtak élesen a hátába, karszt ez a javából, így Korom, ő 
meg azt sóhajtotta, máig nem tudja, hogyne lehetett volna kevésbé krasszul, 
karsztul befejezni az egyre szédültebb belefeledkezést a térbe, mely ott 


megnyílt, szarnom kell, és tovább görgött hátrafelé, visszabukfencezett, 
tarkójába, akár drc-ágakövek puha, elegáns anyagba, kövek ragadtak, Korom 
a szokásos csikó modorában zúdult a hegyről, Halassi úgy baktatott lefelé, 
mint akit főbe vertek, szomorúan, horpadtan, noha e két jelző, tételezve, 
rövid időre, a szavak állhatatosságát, minden körülmények közt, azaz a 
körülményektől függetlenül jellemezte, soha nem kímélte magát, sovány 
volt és kialvatlan, provokálja az urat, mondta évekkel később Imecs Judit, 
nem tetszett nekem már a nyáron sem, így Imecs, olyan ürességet érezni 
körülötte, örvényt, azt, hogy menthetetlen, ahogy most nyugodtan, de nem 
lassan lépdelt, megfontoltan kiválasztva az elugrásra alkalmas lapos követ, 
a megérkezésre kész árokpartot, ahogy gondolkodás nélkül levágott egy 
kanyart, át a gyér bozótoson, komoly fagy ült vonásain, egy izom az orcáján 
megrándult, nem tudni, az önuralom félig-meddig látványos gyakorlásaként 
vagy fájdalmas, nevesincs dühében és elkeseredettségében, bár ő, K., hajlik 
afelé, hogy egyik sem találó alternatíva, illetve amit találnának, az a szarva 
közt a tőgye volna így, ő meg, természetes hátrányban, leghátul ereszkedett 
így-úgy, mint valami báty vigyázva őket, akár egy frusztrált őrangyal, vagy 
a kőház ostroma!, amely a korrekt Halassi-szülők átejtésével kezdődött, 
nyaranta a Halassiék ún. siralmas nyaralójában lakott, együtt a sok 
Halassival, siralmas volt, mert annak nevezték, siralmasnak, pitinek és 
szánalmasnak, néha kora reggel megálltak, ő meg Halassi, a házacska 
melletti buckán, ahonnét rá lehetett látni a tetőre, és röhögve mutatták 
egymásnak a házilagos kivitelezést, főként penig a felkunkorodó 
kátránytetón megülő harmatcseppeket, melyek néha nekiindultak, kis 
lavinaként gördültek lefelé, és ezt ellenállhatatlanul nevetségesnek találták, 
fennhéjázva legyintettek az igyekvő szülőkön, akik kevéske büszkeséggel 
pillantottak végig a nyaralójukon, leleményesen tussolva a parány 
méretekből eredő, elháríthatatlan kellemetlenségeket, ők meg afféle apuka 
fiai voltak, terrorista sztárok szelíd ősei, amennyiben a pofázásokkal 
ellentétben használták és élvezték a nyaralót, mely a reggeli tumultuózus 
jelenetektől, valamint a WC kérdéses helyzetétől, szarszag, így ezt Korom, 
állandó, megkerülhetetlen, eredendő szarszag, eltekintve használható és 
élvezhető volt céljaikra, erre lényegében már az asszony is bólinthatna, sőt, 
tekintete boruljon csak el rebegve, tökéletesen megfelelt, ha unták is 
Hápapa merevségét, akivel így többször összehozta őket a sors, 
tagadhatatlan eszességét, melyre azonban inkább csak a fiából lehetett 
következtetni, derűs ragaszkodását a rendhez, ő, Hápapa, ellenzéki, 


illegalitásban van, de, már bocsánat a rátartiságért, olyan, mint az egyház, 
illegalitásban sem anarchista, fenntartásai vannak, de ez nem tagadás, nem 
az elutasítás neme az ő neme, ab ovo nem minden hatalom rossz és, bizony, 
van egy rend a világban, mely nem börtön, etc., unták állandó, így 
Drahosch, mankózását, azt az előbbiekkel összefonódó képességét, hogy 
egy mondaton vagy kifejezésen, mely számára pontosan leírt valamit, 
nagyon megörült, és főleg megnyugodott, sokat voltak vele, sőt bizonyos 
tekintélye ís volt közöttük, éspedig azért, így Halassi, mert, akkor, 
voltaképp ugyanúgy próbálkoztak a világgal, mert megbízható úriembernek 
lenni vagy, mondjuk, beatnek, ez egy és ugyanaz, a forradalmár 15 a Rend 
híve: ezek életforma-ajánlatok, mintha a szolidság, mely tehát erő, és így 
függetlenség, vagy mindennek elvetése, mely tehát vakmerő, szabad, bátor 
és így független, eleve megoldás volna, lehetne, pedig a legfontosabb 
hiányzik, az egyéni szembesülés, a személyes kockázat, a testre szabott utak 
nyomorúságos kipuhatolózása, a dolog nehezebb és egyszerűbb, szabadság 
van, vagyis kockázat van és áldozat van és mérlegelés van és lélekjelenlét 
van és tudás van és akarat van, a világot végül 15 azért kell komolyan venni, 
azért komolyan kell venni, mert ez a nehezebb, állandóan hamvasan 
Játszani, csalás nélkül, valószínű, nem lehet, de ha mégis, tudni kell, más 
választásunk nem volt, és csak jobb híján leszünk világfájdalmas, 
ártalmatlan keserű különc, megvetésből nem lázadó, fanyar shakespeare-i 
bohóc, mert, mondjuk, teljesen mindegy, mit választunk, ami, remélhetőleg, 
nem igaz, Hápapa nimbuszát, és ez kézenfekvőbb és pszichológiailag 
helytálló magyarázat, jócskán megtámogatták azok a félgáláns, így 
bizonyos Frédi bácsi, imádom arcát, így Drahosch, olyan régimódi, a 
nyakkendő, mint vékony tintacsorgás, fiatalkori kalandjai, melyek 
hitelességéért ő, K., most, nem állna jót, vagy ha jótállna is, mert ez tán jogi 
esemény, és ennyivel tartozik egy legendának, de a kezét értük tűzbe nem 
tenné, Frédi bácsi kuncogva mesélte azokon a félrevonulásokon, melyek 
kizárólag ezért szerveződtek, hogy Hápapa, ha hiszik, ha nem, igen vonzó 
fiatalember volt, ne legyenek olyan kivagyiak, egyrészt, nincs mese, ők is 
meg fognak öregedni és ilyen totyogó tekintélyek lesznek, mint ő, Frédi 
bácsi és Hápapa, másrészt meg ők sem voltak örökkön ilyenek, hanem, 
bizony, tündöklő vadak, hátrább tehát az agarakkal, vagy még inkább lassan 
a testtel, illetőleg lassabban a testtel, ő, Frédi bácsi, egyébként megragadja 
az alkalmat, hogy oktatásul elmondja, a fenti kifejezés a halottvivőkre 
vonatkozott eredendően, tudnullik lassan, vigyázva, óvatosan, tisztelettel 


szállítsák a porhüvelyt, és csak később vált a mai, viszolyogtató jelentésüvé, 
az óvatosság, a nyugi, a coki zavaros elegyévé, ami mármost Hápapa 
habitusát illeti, sosem volt daliás alkat, alacsonyabb és zömökebb volt a 
kívánatosnál, mindez azonban nem számított, mert gyönyörű, erőteljes 
szempillái és evvel már-már ellentétes nyugodt, kék szeme, mely, 
egyébként, Halassi Miskában öröklődött irigylésre méltóan tovább, 
kedveltté és sikeressé tette őt partyk és estélyek asszonynépe előtt, mely 
asszonynép, virágos arcú lánysereg, tudják meg a fiúk, édes és kíméletlen, 
kegyetlen és ámolító, ámolító, ezen Korom napokig nem tudott napirendre 
térni, viszont egy morózus délelőtt, mert így van ez, nincs kietlenebb az 
úgynevezett követő délelőttöknél, a legszerencsésebb a követő délelőttöket 
rögtön átaludni, és akkor ugyan egy ideig a követő délután 
kellemetlenségeivel kell szembenézni, azután azonban, figyeljék meg a 
fiúk, egyik pillanatról a másikra, főleg fiatal korban, aznap lesz, és lehet 
készülődni az estére, kétségbeejtő fráter, így Drahosch, elég az hozzá, 
csöngettek, természetesen felöltözve aludtak, a hajnali részegségben nem 
célszerű olyasmivel, mint a vetkezés, kockáztatni, Hápapa nyitott 
botorkálva ajtót, az ajtó előtt kikent-kifent kis nő, tudják a fiúk, amolyan 
romlott, szép teremtés, alma, amelynek a látható fele hívogatóan piros, 
hogyne, hát hogyne tudnánk, így Korom, aki persze, nem lévén labda a 
közelben, nem fért a bőrébe, ám a hátsó fele!, azzal hihetetlen merészséggel 
a Drahosch farmerjába csípett, ezek a romlott, szép teremtések, bókolt még 
a lány felé, vigyázz magadra, sziszegte Drahosch komolyan és távozott, a 
kis nő azt mondta, hogy ő szereti Hápapát, szereti és kész hatszáz, egész 
szívével szereti, és bármit megtenne és meg 15 tesz érette, bármit kérhet tőle 
Hápapa, bármit, ő, a kis nő, semmit nem fog furcsállani, nem fog pofákat 
vágni, és ígéri, semmiféle hátsó gondolatai nem lesznek, ő áldozatkész lesz, 
áldozatkész szeretne lenni, teljes szívével, teljes eszével is, mert ne 
gondolja Hápapa, hogy ő álszent vagy butuska volna, és úgy akarna 
beszélni, mintha nem tudná, mi ő, teljes testével, de mindez nem azért, mert 
hogy ő olyan rafinált, közömbös vagy rutinérozott volna, és hogy átalment 
volna már rajta az élet, és ő megtapodtan ülne a saját maga siralmas romjai 
közt, azaz tehát nem ordas kurva, ő, Frédi bácsi tudván tudja, milyen szó ez, 
durva szó, ám számít az ő, a fiúk megértésére, tanulságul, hogy nem szabad 
megrettenni, ha már belefogtunk valami  megidézésébe, amivel 
természetesen és nyilvánvalóan nem a férges kis vadvirágra akarja 
visszahárítani a felelősséget, ki szavatol a lady biztonságáért?, súgta 


Korom, nem, ő, Frédi bácsi, vállalja az elbeszélő felelősségét, hanem, és itt 
majdnem sírni kezdett a drága, így Frédi bácsi, de becsületére legyen 
mondva, hősiesen tartotta magát, egyszerűen szereti Hápapát, szereti, 
szereti, szereti, még akkor is, ha a Hápapa környezetében lévők talán már 
nem 1s hisznek a tiszta szerelemben, és Hápapát is nyilván efelé akarnák 
befolyásolni, ám ő, a kis nő, Isten bizony, Korom ámulatában föltette a 
kezét, mint az iskolában, csak, így Korom, csak nem azt akarja Frédi bácsi 
mondani, hogy az a kis nő a... Teri néni volt, Frédi bácsi legyintett, ugyan, 
hová gondolsz, fiam, túl sok regényt olvassz, Dosztojevszkiujt, így Korom 
tartózkodóan, Hápapa kezének egy gyors mozdulatával beléfojtotta az áradó 
szót a kedves kis torokba, a két leggyöngébb láncszem, ő, K. és Halassi, 
felröhögött, legalább magukhoz tértek a Korom közbeszólásából, azonban 
ez most hiba volt, mert telibe kapták Frédi bácsi egy nosztalgia-hullámát, s 
megsértődött, orrán följebb tolta vékony, fémkeretes szemüvegét, hajlongó 
drót, lássa az asszony, ilyen szemüveget kellett volna nekik 15 venniök, csak 
ilyet meg már nem csinálnak, vékony kezeit szenvedőn ropogtatta, nagyon 
finom és professzoros volt, kényeskedett, akár egy gyermek, vagy valóban, 
mint egy prof, ha a tanítványáról kiderül, hogy más szaktárgyat 15 szeret, 
kijelentette, hogy ők mégse valók egy ilyen, igaz, pihekönnyű, 
mindazonáltal kétségtelen férfitörténetre, de az ijesztgetés nem talált célba, 
jól látták, hogy Frédi bácsi múltat elevenítő beszédkényszere, ő, K., 
közbevetőleg hálás volna az asszonynak, ha most, amúgy istenigazából, 
nem röhögné ki őt, át fog hágni minden akadályon, át 15 hágta, rendben, így 
Hápapa, ő érti, mire gondol a lány, mit céloz meg, és ezt nemcsak 
hízelgőnek, de, és most pedig ő, Hápapa reméli, hogy a lányt nem sérti ez a 
gyakorlatiasság, előnyösnek is tartja, mégis amondó volna, hogy a lány 
most mindenképpen menjen el, s jöjjön akkor vissza, ha már itt lesz 
felesége 15, hármasban kevesebb áttétellel tudnák megbeszélni, kivel is éljen 
ő, Hápapa, és akkor tisztázhatnák azokat a kérdéseket is, melyek nagyban 
segítenék őt a döntésben, hogy teszi azt, van-e és milyen nívójú lakás, 
egyáltalán és általában osztoznia kell-e néki valakivel a lányon, folyó 
apaságot kell-e vállalnia, és a többi, mindezt nagyon kimérten, szinte 
mozdulatlanul adta elő Hápapa, majd meghajolt, könnyen, jelzésszerűen 
összecsapta a bokáját, kezeit csókolom, így Hápapa, és a kis nő orrára 
csapta az ajtót, egyébiránt, így Frédi bácsi, ez amolyan reflex mozdulata 
Hápapának, a következő sztori, így mondják, bizonyos Dobozy Károlytól 
való, nem hinné, hogy ez a híres íróval volna azonos, mindegy 15, ami tény 


az az, hogy Hápapa, szokása szerint keresztet vetett egy templom előtt a 
villamosban, ez a mag, akkoriban, ennyit ők is konyíthatnak a 
történelemhez, ez nem számított nagy előnynek, fogja magát, odaszól 
Hápapának egy ösztövér asszonyság, egyébiránt híres özvegy, a nevét nem 
árulja el, amit nem tudtok, fiaim, nem 1s bírják kiverni belőletek, noha azok 
az idők már a múlté, a múlt a múlté, csóválta Korom a fejét, mit hajbókol 
maga az Isten előtt, mikor még nem is látta, Hápapa frissen felugrott, 
meghajtotta magát avval a szellős mozdulattal, amiről beszélt, és azt 
mondotta e dogmatikus hölgynek, hogy ő, Hápapa, valóban nem látta ez idő 
szerint színről színre az Istent, amiképpen nem látta a tisztelt hölgy picsáját 
szintúgy, pardon nagyságos asszonyom, mégsem támaszt magában kétséget 
nevezett rész iránt, ők hallgattak, és mintha Frédi bácsi ií15 zavarban lett 
volna, ő, K., a legkevésbé sem értette azt az előző történetet, azt, hogy 
miként lehet egy fiatal, jó szándékú, jelentkező nőt kirúgni valami 
homályos tréfa kedvéért, miként lehet valaki ilyen balog, ez nem fért meg 
az ő fejében, később, mikor ezt nagy hangon mondani kezdte Halassinak, 
aki a férfitörténet alatt lassan teljesen szótalanná vedlett, heves reakciója 
így kiszámítható lett volna, durván reá ripakodott, hogy ne 15 próbálkozzék 
ilyen olcsó vigasszal, ne szégyenítse őt meg még jobban, ő, Halassi, nagyon 
jól tudja, kiről van szó, az édesapjáról van szó, s ő tisztában van a 
kötelességével, hogy mivel tartozik a kötelességének, avval tartozik, hogy 
szégyellje magát, szégyellje magát az édesapja helyett is, aki ily otrombán 
megalázott egy szerencsétlen teremtést, ez a szerencsétlen teremtés volt az 
utolsó csepp a pohárban, ölre ment Halassival, derékon kapta barátját, akit 
meghökkentett e gyors támadás, könnyen megemelte hát, de ahogy látta 
Halassi döbbent tekintetét, szuszogva, nevetve, fújtatván az erőlködéstől a 
levegőt, visszább ejtette, kezét a derekán hagyta, hadd érezze Halassi az 
erőt, nagyon közel álltak egymáshoz, szokatlan, zavaros testtartásban, a 
zökkenés Halassiít mintegy visszazökkentette a valóba, ahol könnyűszerrel 
kihasználta testi erejét és ügyességét, mindkettőben fölülmúlta őt, és ha ő, 
K., próbálkozni kezdett, hogy mégis, vajon Halassi erősebb-e vagy 
ügyesebb, minthogy nyilvánvaló mindkettő nem lehet, akkor Halassi hűvös 
válaszában volt valami mostanra nehezen érthető büszkeség, erősebb, 
ügyesebb, így Halassi, és e hangzásnak az adott vitathatatlan jelleget, hogy 
hiányzott, mindig, e két szó között az és, Bartók, Kodály, a valóban tehát 
odavágta Halassi őt a földhöz, hogy belényekkent, a nyaka előrecsapódott a 
mellére, mint egy idegen tárgy, kissé bele is szédült, ám Halassinak mindez 


nem volt elég, mellkasára térdepelve a kézizmait nyoszorgatta, az orrát 
fricskázta, egyszóval hatalmaskodott, és az sem segített, az enyhe erkölcsi 
jóvátételtől eltekintve, amikor hátulról a térdével rugdosni, Jobban mondva 
csupán taszigálni kezdte Halassi csontos nagy hátát, nem úgy látszott, hogy 
ez elégséges fájdalmat okoz, sőt, Halassi fölvillanyozódva humanizálta 
eljárásmódját, finomult a kín, előadta érveit, bizonyítva a helyzet jogosságát 
és szükségességét, és ecsetelve azokat a fizikai és léleki hozadékokat, 
melyek az ő szeretetteljesen következetes hogyishívjákja révén K.-ra 
várnak, mindeközben, és ez volt a térdegetés valóságos és igazi hátulütője, 
Halassi vissza-visszavágott maga mögé az ismeretlenbe, ahol azonban az ő, 
K., ágyéka volt, majd hanyatt feküdve kimerülten fújtattak egymás mellett, 
a vesztett, sötét tusa után, a tarjagos felhők úgy száguldoztak a fejök fölött, 
hogy le kellett hunyniok a szemöket, szimmetrikusan hevertek, a külső 
karjok egyenest hátrafeszítve, a belső meg a másik feje alatt, testök olyan 
feszes volt, mint az íj, a födetlenné lett hónalj miatt közös, erős, édeskés 
izzadságbura borította be őket, ő, K., pontosan követte az izzadságsávokat, 
erre egyébként mindig képes, finnyásan elválasztva a magáét a Halassiétól, 
de mindkettőt izgatottan, akarva és nem akarva szippantotta be, a magáét, 
mert test a testéből, az övé, ezen csodálkozással és megbocsátással, a 
másikat meg egy idegen test magábavételekor érzett örömmel, 
felháborodottsággal és távolító felajzottsággal, fölkelvén végre tagjaikban 
ólmos fáradtságot éreztek, olyat, mely teljesen ismeretlen volt számukra, 
mire mindez így lefutott, Hápapa renoméja 1s régi, talmi fényében állott, ő, 
Frédi bácsi, nevetve hallgatta barátja színes elbeszélését az ajtónyitás 
kalandjáról, a térdét csapkodva ült a ravaszul hajlongó nádfonatú székben, a 
követő délelőttök kissé minden-mindegy, felelőtlen hangulatában hintált, 
lengett, akár, így ő, K., Drahosch a hajóhintán!, aki buzgalmában át mert és 
tudott fordulni, s vajon, mit gondol az asszony, véletlen volt-e vagy tudatos 
fogás, ravaszság Drahosch Játéka a szoknyával, ezt ő egyedül nem tudhatja 
eldönteni, ehhez kevéssé járatos az asszonyi dolgokban, mindig nagyon 
szerette volna, ha lett volna egy nővére, Drahosch erre alkalmatlan volt a 
keménysége folytán, Kászoni állandóan színészkedett, Bordács Anna és 
Pintér Sophie gyávák, mikor meg az asszonyt megismerte, már elkésett, 
már túl sokat tudott és keveset, azaz másképpen tudta a dolgokat, így most 
már egész életében sajnálni fogja, hogy, mint kisöcs, kimaradt ezekből a 
sötét szobák mélyén folyó suttogásokból, a ruha- vagy receptcserék közben 
váltott jelentős pillantásokból, az alsószoknyák hosszáról döntő hűvös 


szóváltásokból, melyekbe hirtelen forró, szeszélyes emlékek keverednek, 
egy esdeklés, egy vallomás, sajnálja, és noha Drahosch szinte mindig 
nadrágban Járt, a nevezetes elnyúzott farmerei1!, hintázáskor úgy fordult a 
dolog, hogy szoknya!, szoknya lobogott, mely azután az ív felső pontján 
negatív harangként, ha a lányt gondoljuk a harangütőnek, hullt vissza, s 
mikor győztes pirultsággal visszaérkezett égi útjáról, a szoknya rendetlenül 
még mindig reá volt csavarodva, mint egy félúton elakadt zászló vagy 
függöny, omlott 15, meg nem is, és Drahosch egyáltalán nem sietett magát 
rendbe tenni, még mellesleg sem, megvárta a hajóhintás feléje nyújtott, 
segítő kezét, a hajóhintás egy 28-30 éves kemény, sörhasú férfi volt, a 
Perusz, Korom nagy becsben tartotta, mert, állítólag, ifi korában valamelyik 
nagycsapatnál volt, sokan féltek is tőle, mert játékból ijesztgette kicsit az 
embereket, az ostobák, így, ennyi kitérő kell, a füstté vált Drahosch, mintha 
bizony a gyengeség elvben nem lehetne éppoly veszélyes, mint az erő, 
csakhogy ezeket a legkisebb fenyegetéstől is kileli a hideg, egy 
hőléggyógyászati főorvos úrnak meg az 1s elég volt, mikor mulattatására 
megmutatta neki az alsókarja izmait, mondván, hogy eressze rá csak 
nyugodtan a scalpeljét vagy a zsebkését, lecsúszik rajta, ugye?, Perusz 
egészen hihetetlen méretekben izzadt, mint egy ló, szürkére fakult kék 
trikóját érdekes foltokban ütötte át sötéten az izzadság, körök, félkörök, 
töredék körök, körcikkelyek, körszeletek etc., ők sokat röhögtek rajta, a 
háta mögött, mert úgy döntöttek, valószínűleg helyesen, szerelmes 
Drahoschba, aki azonban, váratlan szelídséggel, nem volt hajlandó mulatni 
kéretlen gavallérján, pedig máskor minden érzelmességre azon nyomban 
lecsapott, egyszer azonban, már elég későn, a néma hódoló izzadt nagy 
testével körbeölelte Drahoscht, vezeklő-övül magam köré kötöm keserü 
tested, üvöltötte, nem, ezt talán mégsem, Drahosch azonban mindenesetre 
rettenetes erővel és indulattal ütött-karmolt, félt, a Perusz meghökkenve 
elengedte, majd kivörösödött arccal azt vágta oda a lányhoz, hogy az egy 
szűzkurva és takarodjék, egy szűzkurva, ordította, egy szűzkurva, üldözni 15 
üldözte volna, de Drahosch sokkal gyorsabb volt, aztán visszaállott a rend, 
bár Drahosch újfent nem szolgált se pletykával, se magyarázattal, egyre 
több dolog van, amiről, így Korom, nincs beszélve, és ez nem jelent jót, a 
Peruszt megint hetekig nem hallották egy szót sem szólni, továbbra 1s 
könnyedén emelte le nagy szőrös mancsával, szinte a mancsában, a semmi 
kis lányt, kecsesen, miközben szemét zavartan lesütötte a földre, az meg 
ügyet sem vetve a mackó lovagra, épphogy érintve a védő kart, mintha még 


a hinta szédületét, pompás forgását folytatná, ugrott le a földre, kösz, 
Perusz, kiáltotta hátra, s Perusz hálásan, de mosolytalan komolysággal 
bólintott, melyben volt azért elégséges erő, fenyegetés és alázatos 
önbecsülés, mi van pupákok, így Drahosch feléjök fordulva, de már 
átcsörtetvén a köztük és bennök önkéntelenül nyíló folyosón, pupákok, nem 
láttatok még fehér embert?, ők meg lassan, valóban mint a birkák, 
utánamozdultak, és csak valamikor ekkor, néhány energikus, gőgös lépés 
után rendeződött Drahoschon a szoknya, akárkivel mennek, így egyszer 
Frédi bácsi, nyugodtan vonuljanak félre, és ráérősen, minden kapkodás 
nélkül, igazítsák meg, hozzák rendbe, ami hibádzik... semmit el nem tépni, 
semmit el nem sietni, még el se kell nagyon rejtőzni: nyu-god-tan, 
nyugodtan..., Alekszej Alekszandrovics, így Drahosch tréfálva, honnan 
tudja ön mindezt: a lecsúszó harisnyákat, a kapcsokat, az érzéseinket, a 
fejünket? honnan ismer így bennünket — tetőtől talpig?, és a férfi komolyan: 
hogy én honnan tudom mindezt, az érthető, öregember vagyok, de maga 
kicsi lány, honnan vesz ilyen kérdéseket?, szívesen mondja meg az 
asszonynak, hogy neki sokáig mintegy bele voltak égetve az agyába, az 
érzékelésébe a Drahosch kék, rózsaszín, lila, zöld, mikor hogy, de mindig 
káprázatosan színes bugyijainak háromszögei, egyenlő szárú háromszög, 
így Halassi Miska, amit Drahosch meghallott, ez az, Józsikám, vágta oda a 
lány kevélyen, Józsikám, te tudós vagy, nem nyárspolgár, ez az, Hápapa 
végre-végre szintén elnevette magát, hatalmasakat bólogatott, igen, igen, 
igen, ő, Frédi bácsi erre még felszabadultabban csapkodta hintázó térdeit, 
öszintén szólva aggódni kezdett Hápapáért, olyan komolyan adta elő a 
történteket, mozdulatlan arccal, komoly fagy ült vonásain, és valóban, 
aggodalma hundertprocent, így Frédi bácsi, helytállónak bizonyult, mert az 
ő díszes barátja csupán kurtán nevetett, fölnevetett, remegtek a szempillái, 
figyeljék meg a fiúk, és azt 15, hogy az effajta megfigyelések milyen közel 
hozhatnak generációkat, embereket, Hápapa mai napság is lényegében a 
szempillájával nevet, igaz, az egykori életes sövény elsatnyult, és, szerinte, 
ez a néhány hosszabb szál, mely jelzi a régi dicsőséget, így egymagában 
inkább nevetséges, mint nem, amúgy reméli, nem ütköznek meg ezen a 
nyílt és, ő úgy véli, inkább szokatlan, mint frivol hangon, de egyrészt ne 
feledjék, neki Hápapa a barátja, a legjobb barátja, nemhiába találkoznak 
minden pénteken, harminc évig minden pénteken találkozni, ezt jegyezzék 
meg a fiúk, nem kis dolog, hetente egyszer együtt ebédeltek, pontban 
háromkor találkoztak, a pincér professzor uraimnak szólította őket, 


gondoskodott a filézett halról és tétetett el káposztás cvekedlit előételnek, 
egyik héten Hápapa fizetett, a másikon Frédi bácsi, és ebéd után 
asztrológiával foglalkoztak, harminc évig, az egy igen mély valami, erre 
gondoljanak, szinte olyan, mint egy házasság, az egész létet 
egybeabroncsoló vállalkozás, amivel dehogyis akarna a drága Terike ellen 
szólni, aki áldott és áldozatos lélek, egy szent, szürke élet az övé, Halassi 
igazán büszke lehet, hogy ilyen édesanyja van, és eltökélt meggyőződése, 
hogy avval sem tesz bújtatott Terike-ellenes megjegyzést, ha kijelenti, és 
kijelenti, hogy az ilyen rendszeres, kitartó évtizedeket átívelő barátság 
nemcsak eléri, de felül 15 múlja a valódi házasságokat, melyek sokkal 
gyakorlatiasabb szerveződésűek és így a férfi absztraktságra törő vágya 
bennök fennakad, két férfi sosem lehet oly módon nyűg, teher, nehezék 
egymásnak, ahogy azt a házaspároknál láthatni, megszeppenten hallgatták a 
férfit, alig értették, amit mondott, s ha olykor azt hitték, nyomon vannak, a 
szó ismét zavarba ejtően elkanyarodott, kerülték egymás pillantását, 
kölcsönösen, mindenki mindenkiét, s vajon, például, így Frédi bácsi, 
másképpen beszélne-e például Halassi, kevésbé nyíltan vagy jobban 
rejtezkedve a legjobb barátjáról, azaz róla, K.-ról, ekkor őt vak düh fogta el 
Halassival szemben, amiért az őt, azáltal, hogy a barátja, ilyen 
kiszolgáltatott helyzetbe hozta egy ilyen vén faszi előtt, mert hirtelen az lett 
Frédi bácsiból, később, mondta Halassi, ő 15 így érzett, ilyen dühvel őiránta, 
ő, Frédi bácsi, nem hinné, hogy ezekben a helyzetekben jólnevelten 
bolházni kéne a szavakat, keresni, melyek nem okoznak megütközést, ez a 
méricskélés csak valamilyen közepesen fontos kapcsolat esetében 
képzelhető el, s ő ez ügyben nem ismer alkut, mert ő még megőrizte a 
szívében az Ifjúságot, s ez vonatkozik Hápapára is, ő 15 őrzi, becsüljék ezt 
benne a fiúk, akkor 1s, ha ehhez kapcsolódik a nyílt beszéd másik indoka, a 
másrészt, mert bizony, úgy érzi, néha igenis nem árt Hápapa bálványát 
rombolni, azt az önszobrot, mely elé naponként jár áldozni a remek Terike 
és föltehetően Halassinak sem árt néha meglóbálni a tömjénezőt, ne értsék 
félre, van ebben valami megnyugtató 1s, de most nem arról akar beszélni, és 
természetesen arról sem, hogy Hápapa pocakot eresztett, még akkor sem, ha 
ő, Frédi bácsi, vékony, mert ez végül is alkat dolga, ha nem kizárólagosan 
ís, ha nem hárítható is el a felelősség, ő maga kocogással kezdi a napot, 
rendkívüli élmény, higgyék el a fiúk, a nap a füstös város felett tekereg, 
mint egy korai vendég, aki gátlásosan most kukucskál a kulcslyukon, a 
függöny résén, mindenütt, ahol nem szégyell, és, úgy látszik, nem 


szégyenlős, az ember lassan hozzászokik a maga által diktált, elég feszes 
tempóhoz, a test beáll az új föladatra, dübörög az egész vidék, mintha a föld 
alatt robbantgatnának minden lépéskor, de mire a tarkót meglegyintő 
könnyű szél nyirkosságot talál, a világ 15 szépen kisimul, így Frédi bácsi, 
megszűnnek a lépések okozta rángások, lassan a nap is áttör, ilyenkor 
jutnak eszébe a leghasználhatóbb gondolatok, a hundertprocent gondolatok, 
melyeket hazaérve, miután füzetébe bevezette a pulzusszámot, a távot, az 
időt, a közérzetet, lejegyez, úgy, ahogy érkezett, izzadtan, tréningruhában 
meg az erős és állott gumiszagot árasztó tornacipőben, homlokáról nem 
ritkán izzadságcsepp csöppen a papírra, csak eztán fürdik le, jó erős 
zuhannyal, forró, hideg, forró, hideg, és ami a fő: a gyors csapmozdulat, 
egészen  beleszédülhet az ember, a kemény vízsugár higiéniás 
szempontokból sem utolsó, erre nekik, a fiúknak, már ügyelniök kell, és 
minden bizonnyal ügyelnek is, roppant fontos a szerszám rendben tartása, 
Halassi gyöngén fölnevetett, nem, ne nevessenek, ahogy lábat mosunk, és 
ezen nem nevetünk, akként meg kell mosni a flótást 15, ne nevessünk hát 
ezen sem, számukra épp ezek a tapintatosnak szánt becézések voltak 
elviselhetetlenek, a hányás kerülgette, ő, K., azóta se tudja elviselni az 
efféle becézéseket, hisz neki, az asszonynak, 15 megtiltotta, de bárhol hall 
ilyet, lompos, bögyölő, öcskös, broki, brokstein, kisokos, János vitéz, rudi, 
lajos, kalaposinas, sima fejű főhadnagy, mester, bráner, káró, dzsóker, vidor, 
a kis törpe, kőkemény költemény, vanília túróval, megjöttünk a fúróval, 
Csoszogi, az öreg suszter, akkor hangosan magában néven nevezi a néven 
nevezendőt, hogy kiszorítsa magából azokat a szavakat, melyeket nem bír 
elviselni, külön figyelmet érdemel az ágyékhajlat, könnyen kipállhat, 
egyszerre lesz kellemetlenül viszketeg és nyirkos, valamint reped meg a 
bőr, a legodaadóbb gondoskodást természetszerűen maga a főtag kéri 
magának, szigorúan minden áldott nap mosni kell, ebben ő, Frédi bácsi, 
nem ismert és nem ismer ma sem tréfát, lehetett munkanélküliség, ingyen 
leves, Íront, ostrom, újjáépítés, remény, forradalom, hús, remény, 
reménytelenség, hús etc., és erre talán fölfigyelhetnek, kormányok mennek, 
kormányok jönnek, de a feladat adott, figyelmesen el kell húzni elölről a 
bőrt, megbabonázva hallgatták a férfit, mentek volna, de maradtak, ezt az 
előbőrt " egyébiránt érdemes máskor ais  le-lehúzni, mondhatnók 
szellőztetésképp, nyilván őket 15 megcsapta már az ágyékukból feltörő szag, 
melyet bízvást lehet büdösnek mondani, bár ő, Frédi bácsi, csínján bánna a 
szóval, mert a camembert és, közelítve, némely erőszakos északi halfajta 


büdös-e vajon, de rendben, nevezzük büdösnek, ám ekkor rögtön érthetővé 
15 válik az az elnéző önszeretet, ami itt tapasztalható, mindazonáltal ez nem 
viheti félre az embert az ún. perverziók felé, az örömnek megvannak a 
természetes útjai, ne féljenek a fiúk, elég ágas-bogas utak ezek ahhoz, hogy 
ki-ki megtalálja a magának megfelelőt, ezekről a dolgokról értelmes, 
fölvilágosult embereknek szégyenkezés nélkül kell tudniok beszélni, ő, 
Frédi bácsi, elképzelhetőnek tartja, hogy nekik ezekben az ügyekben 
lehetnek ilyen-olyan gondjaik, ne válaszoljanak, az előzővel kapcsolatosan 
sem, ami egyébként az izmokat 1s erősíti, no nem a karizmokra gondol, véd 
az elsatnyulás ellen, ez 15 afféle kocogómozgalom, ne helyeseljenek és ne 
ellenkezzenek, szemérem 15 van a világon, az ő korukban különösen, és ez, 
lévén testben már-már érett, meglett férfiakról szó, még kedvesebb, még 
lefegyverzőbb, ő természetesen bármikor szívesen és készségesen áll a 
rendelkezésükre, etc., így Frédi bácsi, bármi kicsiség etc., így Frédi bácsi, 
nem, a világért sem kéne efelől most határozniok, hadart, hadart, etc., tudja 
azt 15, az ő dolga velök könnyebb, mint a Hápapáé, rizikó nélkül beszélhet 
mint felnőttekkel velök, az ő felelőssége jóval kisebb, ezt ne felejtsék el, 
azaz ne írják az esetleges szótértést a javára, egyszersmind azonban 
figyeljék meg, mert igen érdekes és természetes módon, így, a 
felelőtlenséggel éri el azokat a célokat, melyeket épp a felelősségérzet 
tűzött ki maga elé, és ez általános tapasztalatnak tetszik, ez a lemondva 
megszerzés, vagy más téren önmagunk megőrzése a teljes odaadás révén, 
ha értik, mire gondol, de ha igen, ha nem, erről van szó tulajdonképpen 
mindig, a kötődésről és függetlenségről, a kicsiségről és monumentalitásról, 
légy hű és szabad, mégis, visszatérve ismét a földre, az evilágba, úgy látja, 
Hápapát nyomasztja a felelősség, Hápapa érzi a felelősség súlyát, ezért 
olyan szertartásos, merev s szigorú, így mindenképp hasznos és célravezető 
s nem utolsósorban elkerülhetetlen az a szabad hangnem, mellyel él, tudja, 
hogy ők Hápapának nevezik Hápapát, s szerinte Hápapát kifejezetten 
feldobná, ha megtudná a becézést, valamint, ha már erről van szó, tudja azt 
15, őt miként nevezik, Kukimóka bercinek hívták, de ezt nem mondaná ki 
most hangosan, engedelmökkel, hanem visszatérne a hintaszékhez, a férfi 
már nem volt zavarban, inkább kicsit fáradt, szomorú, bűntudatos, 
mindennapi volt, a hintaszékhez, ahol tehát ő oly önfeledten vagy 
szorongva hintált, szemben véle a nevető Hápapa, aki azonban hirtelen 
rámeredt, de akkora erővel és indulattal, hogy az ingó-bingó jószág, így 
Frédi bácsi, szinte megdermedt, és az ő Hápapája ráripakodott, hagyna föl 


azonnal evvel az idétlen vihogással, máig a fülében van az akkori mondat, 
lennél szíves befejezni ezt a bornírt ürességet, ezt már ő, K., 15 megfigyelte, 
milyen hihetetlen intenzitással maradhat meg egy, talán nem 15 túlontúl 
jelentős mondat, és ha ez eszébe jut, mindig, mint valami példatárra, egy 
nagy világvevő rádióra gondol, mely akkora, mint egy szekrény, töméntelen 
rádió, zöld varázsszeme csalárdul kacsingat, BEROMÜNSTER, olvasható, 
a rádiót férfiak állják körül, durva dohányszag van, halálcsöndben beszél 
valaki valamit a rádióban, kedves hallgatóink, híreink közlését befejeztük, 
most kamarazenét közvetítünk, hangosan sistereg a készülék, amikor az 
egyik férfi keservesen följajdul, Jajjaj, Jajjaj, Jajjaj, a mondat olyan volt, 
mint egy pofon, de, vagy éppen ezért, azóta se hozták szóba ezt Hápapával, 
mint mondani szokás, fátyolt borítottak rá, ne gondolják azonban a fiúk, 
hogy ez valami maszatolás volna, a szemétnek a szőnyeg alá való söprése, 
magyarázatul olyasmire kell sajnos hivatkoznia, melynek igazsága csak az 
idők során fog, így Frédi bácsi, fölfényleni, ne vegyék ezt nagyképű 
felnőttprédikációnak, ő egy pillanatig sem hiszi, hogy többet tudna őnáluk, 
azt meg főként nem, hogy okosabb volna, ellenkezőleg, úgy látja, nagyon is 
eszesek, megkockáztatja, ha evvel örömet okoz, okosabbak, mint akár ő, 
akár Hápapa, persze hogy örömet okozott, olyanok lettek kicsit, mint 
Korom, mikor az édesapja megmondta neki, 12 éves volt akkor, hogy már 
jobban ért a labdához, mint ő bármikor is értett hozzá, Korom napokig 
fénylett, Korom peckes, mondták maguk közt, ő, K., egy időben sokszor 
gondolt Frédi bácsi e bókjára, ebből próbált erőt meríteni, mert akkoriban 
éppenséggel úgy érezte, nem elég okos, okosnak okos, de nem tündöklően 
okos, nem azért kellett volna a tündöklő okosság, hogy, úgymond, 
tündököljék, hanem hogy elvégezhesse a dolgait, ezeket a bizonytalan 
körvonalú, homályos valamiket, melyekről jószerével azóta ís csak annyi 
tudható: vannak, estelente befejezésül úgy imádkozott, hogy és add édes jó 
Istenem, legyen egy kis tündöklő eszem, ekkor tetőzött féltékenysége vagy 
csak irigysége Csáth iránt is, Csáth szinte sosem csinált semmit, csak 
felbukkant, Csáth fő attrakciója volt ez a felbukkanás, felbukkant, vadul, 
gonoszan, szépen, kevélyen, megverten, és mindig mintha tudna valamit, 
mintha ő tudna valamit, mindenesetre, akár a bukott angyalok, fölöttünk 
állna, és mosolyogna fölényesen hiábavaló, némiképp nevetséges, 
tiszteletre méltó erőfeszítéseinken, olyan, mint Kerouac, neki, K.-nak, 
legalábbis mindig ez ugrott be Csáthra: Kerouac herceg, megy az úton, 
néha-néha véletlenszerűen megáll egy vaskos kőháznál, magába bolondítja 


és magáévá teszi az egyébként földimogyoró-termesztéssel és -eladással 
foglalkozó házikisasszonyt, föleszi a spájzból az összes almadzsemet, és az 
idegen levélszekrényekből kilopott levelek hátlapjára, evvel a szóval 
gondolt erre mindig, kurva jó verset ír, érdekes ez a felbukkanás, ahogy ez 
áthagyományozódott Koromra, csak benne mindig marad valami az 
eredendő kedvességéből, ami hol hiteltelenséget jelentett, hol bőséget, 
múltkor ugyanígy bámulta a kristályos éjszakát, sétálgatott a szobájában le- 
föl, ingben, körülötte a családi fészek, vagy nem 1s, már aludt, fenn volt 
sokáig, nehezen aludt el, csak forgolódott dühösen az ágyon, nem jött az 
álom, ezért is volt különösen ingerült, amikor fölriadt arra, hogy az asszony 
álmosan, de az ijedség éberségével mondja, nyilván már nem először, 
csöngettek, édesem, nézd meg, valaki csöngetett, édesem, ki az, csöngettek, 
a finom kis vekker mutatói zölden foszforeszkáltak a sötétben, ó rút 
macskaszem, fél három, állapította meg, s bármit 15 akarna most az asszony 
mondani, így ő, az agyrém, közbevetőleg persze tudni azt 15, milyen nehéz 
őt egyáltalán helyzetbe hozni, milyen könnyen mondja valami mindenki 
által láthatóra: ez nincs, vagy, emlékezzék az asszony a minap, a rámenős 
keramikusnőre, aki mindenképp XX. századi akart lenni, olyan, akit nem 
béklyóz semmi és senki, ez az egyébként, a szabadság valamitől és a 
szabadság valamire, és mindezt úgy gondolta igazolhatni, hogy, az asszony 
jelenlétében, fölajánlkozott neki, K.-nak, lehetett volna ez kínos is, ahogy 
az 15 kínos, ha valaki túrja az orrát, botrányos is, éppenséggel az asszony 
kikaparhatta volna a nő szemét, impulzív teremtés, de egyik se, a helyzet 
lehetetlen lett, mert ő, K., azt mondta, hogy de hát, drága, mit akar, én nem 
vagyok valóságos, és hogy ezt most nem valami győzelemként említi, a 
hűség diadalaként etc., az talán magától értődő, a keramikusnő már csak 
vihogni bírt egész este, nem szívesen lennék a csábítód, mondta neki régen 
Csáth, mindenesetre az idióta, beképzelt hanghordozással, melyre csak a 
férjek képesek, kezdte volna az asszony kioktatását, amikor, most már 
valóban, csöngettek, kikászálódott az ágyból, míg a papucsát kereste, 
bocsánatot kért az asszonytól, avval a sietséggel és flottsággal, mely, 
rendszerint, ugye, ugye, és ezt ő, K., sosem képes elismerni a konkrét 
esetekben, megsemmisíti a gesztust, föléli, kint a ház előtt a betonpadkán 
ült Korom, derűsen lóbálta a fejét, álla a mellébe ütközött, miként jól 
láthatja, így Korom, berúgott, becsiccsentett, mint egy albán szamár, remélt, 
nem okoz evvel külpolitikai bonyodalmakat, mindez pedig okát és célját 
abban leli, hogy megzápult a kedve, azonfelül úgy áll a dolog, hogy nincs 


hol aludnia, hapsikám, egyébként a kedve éppen azért zápult meg, mert 
nincs hol aludnia, hisz micsoda kibabrált világ ez, ahol neki, Koromnak, 
úgy kell éjnek évadján szállásért könyörögnie, de K. ezt ne is várja, 
könyörögni nem fog, nem könyörög, őt csak ne oktassa ki K., hogy milyen 
a világ, azt ő, Korom, legalább úgy tudja, és ha K. azt mondja, hogy mily 
semmi a világ tűnő zaja, hogy a szappan-bugyborék szétpattanása 
hatalmasabb és színesebb, miként egy röpke emberélet eltűnése!, akkor ő 
újra meg újra az élet szépsége, öröme s fájdalma, lázai s csöndje iránti 
figyelemre adja a voksát, az élet folyamatának, áramlásának, 
megszakíthatatlanságának nagy élményére, még akkor is, ha most nincs 
sehol egy meleg ölű nő, akibe belehajthatná ezt az elnehezült fejét, mert az 
világos, reméli, K. számára, hogy csak jobb híján zavarja őt, ezt a példás, 
szorgalmas életet, de ne, az Istenért ne védekezzék, ne í15 próbálkozzék 
valami védekezésfélével, nincs erre szüksége, a Jó íróban megvan nemcsak 
a maga szelleme, hanem a barátainak a szelleme is, s ő, Korom, neki, K.- 
nak, barátja vagy mi a lóagy, ő, K., nem könnyen lepődik meg, s azt 
gondolja, ez Jó tulajdonsága, bólintott hát az ártiára, és kissé akkurátusan 
bár, terelte be a halovány Koromot, aki rebegő tekintettel kuszálkodott, 
nagyjelenet, ő pizsamában, jótékony karó támogatja Koromot, akiből dől a 
savanykás borszag, arcát kezdi már átverni a hajnali borosta, és 
egyfolytában beszél, és föltenne akkor K.-nak néhány indiszkrét kérdést, 
csitt, csitt, így ő, parancsolj, ez az az akkurátusság, amire célzott, vajon, így 
Korom, elvihet-e bennünket a művészetek gyalogsága, a regényírók hada a 
kastélyokon és templomokon át a Szajha palotájába, ahol az igazi titkokat 
őrzik?, ők, értse meg K.!, ők az utolsó vállalkozók, és egyikőjüknek, egy 
hontalan puskásnak el kell jutnia oda, különben a jövő úgy fog bűzleni, akár 
azoknak az embereknek a dögletes kigőzölgése, akik korunkat a második 
világháborút követő hatalmas és kollektív gyávaság során kézbe 
kaparintották, közben az asszony újból elaludt, s a hatalmas, közös ágy egy 
sarkába kucorodott össze, a szoba közepén, az ágy odáig beért, Korom 
elrugaszkodott tőle, s terpeszben állva egyensúlyozott, vegye K. tudomásul, 
egyrészt kizárólag, értse meg, kizárólag meztelenül tud aludni, másrészt 
arra egyáltalán ne számítsanak, hogy akár rejtett vagy nyílt bűntudatból, 
akár jólneveltségből ő a földre feküdnék, de verjék ki a fejökből azt 15, hogy 
ő elfogadna afféle tábori ágyat, campingágyszerűséget, még akkor sem, ha 
látja a K. szemén, hogy kész hosszan ecsetelni annak előnyeit, a rugózást, a 
függetlenséget, erre ne számítsanak, akkor inkább visszamegy a sötét és 


bársony éjszakába, igazából úgy sincs neki senki más, csak az, és mialatt 
beszélt, hányta le magáról a ruháit, meztelenül állt az ágy előtt, sápadt, szép 
teste úgy világított, mint a hold, megrendülten nézte ezt a világló félkaréjt, 
úgy érezte, egyedül ez a test, amely van, van és egyedül, Korom kicsit 
megingott, mintha ütés érte volna, nehézkesen a vekkerre pillantott, már fél 
három! milyen hamar elmúlt egy év, ő csak ekkor kapcsolt, gyorsan az 
ágyhoz ugrott, arrébb görgette, emlékszik, nem emlékszik, az aluszékony 
asszonyt, Korom pedig abban a pillanatban, gyönyörű részeg mozdulattal, 
akár egy darab tönk fa előredőlt, be az ágyba, az asszony még nem 1s hült 
helyére, csattanva arccal a párnában, szívfájdítóan hosszan felsóhajtott, 
felnyögött, a párnán át szívta a levegőt, a párna szinte összelappadt, aztán 
hirtelen a hátára fordult, nyújtózott, mint egy tigris, Istenem, Istenem, de jó 
punciszag, vékony válla fölmeredt a sötétbe, akár egy nőé, egyenes haja az 
arcába hullott, jó volt azután reggel a reggelizés együtt, mintha ez volna a 
világ legtermészetesebb dolga, és így az lett, ő, Frédi bácsi, semmiféle 
öregségi-előnyt nem akarna érvényesíteni, inkább jelképes kézfogást ajánl, 
integrációt, mert az tény, hogy ő, tény, hosszabban élt, illetve él, mint ők, és 
evvel a ravaszkás és fontoskodó szövegkezeléssel nem akarja az ablakon 
becsempészni azt, amit szélesen kitessékelt az ajtón, viszont ostobaság 
lenne eltussolni, hogy neki olyanra van szeme, amire nekik nincs, és ez igaz 
viszontag 1s, erre vonatkozik az integráció, és ő evvel a vén szemével, 
mindenképpen úgy látja, hogy felejteni kell, necesse est, hisz navigálni! 
mindegy, nem akarja a fiúk kedvét elvenni, hagyja ezt, és nincs is az ellen, 
hogy ők mindezt egyszerűen felháborítónak találják, de azért emlékeztetné 
őket, hogy a borítsunk fátylat valamire kifejezés nem annyira sunyító és 
kényelmes, mint inkább pontos és nagyon 1s emberi, hiszen nem hazudik, a 
szégyen, melyre fátyol borul, ott van, és ez ismeretes mindenki előtt, ha 
máshonnan nem, a fátyol miatt, mondható erre persze, hogy mire óvni azt a 
szemet, ha csak a fátyolt láthatni vele, és erre ő válaszolni nem tudna, ami 
nyilván őket, a fiúkat, sem töltené el örömmel, ha akarod, még őszintébb 
leszek, mondta neki egy heves vérű társa a tanfolyamon, s ő már akkor 15 
azt felelte neki, szükségtelen, olyan nagyon őszinték mi ne legyünk 
egymáshoz, és ma 1s ezt vallja, mert mi a vége? minthogy egyik se tud a 
másik igazságával mit csinálni, ki-ki a magáét hangoztatja tovább, s így 
haladnak párhuzamosan a semmi felé, s ez még a kisebbik baj, mert közben 
hamar el 1s hangzik a szó... s vannak szavak, amelyek végzetesek, tudjuk, s 
amellett még csak nem 1s igazak, vagy nem egészen, mert mihelyt kiszalad 


a száján, hogy nem szereti, vagy ilyesmi, hogy nem tud vele élni — minden 
eldőlt, mert visszavonhatja-e másnap? vagyis formákon múlik az élet, 
gyűlölöm — lehet ebben is igazság, viszont, mihelyt elfogadja a füstös 
éjszakákat tanulságul, akkor már nemcsak ennyiből állunk, s akkor 
óvatosnak lenni mégiscsak érdemes, különben is, kik azok, akik tökéletesen 
egymáshoz valók, ki mutat neki, Frédi bácsinak ily boldogokat?, az 
embernek sokat kell tudni elviselni, mindig és mindenütt a világon, ez az 
igazság, lennél szíves befejezni ezt a bornírt ürességet, így Hápapa, amiből 
kitetszik, hogy tehát ők is voltak fiatalok, ha ez nem látszik is például ezen 
a kvaterkázó, fraternizáló modoron, amit ő, Frédi bácsi, épp most mível, 
nem beszélve arról a görcsösségről, ahogy itt lóg őrajtuk, nem értette 
Hápapa indulatosságát, talán mert Hápapa személyes komiszságnak tartotta 
az Ő ateizmusát, hitetlenségét, nincs ilyen-olyan hit, hit van és nem-hit van, 
náluk inkább fordítva volt, Dániel tartotta például Halassi hitét valami 
hátulrólmellbe-dolognak, pápista fondorlatnak, Hápapa felszólította őt, 
Frédi bácsit, fusson azonnal a lány után, kísérje haza, nyugtassa meg, 
botorkálva kiment, azt sem tudta, hol áll a feje, és itt várta az újabb 
meglepetés, a lány, majdnem felöklelte a lányt, meglepetésében 
fölsikkantott, mióta Hápapa rávágta az ajtót, ott állt, döbbent arccal nézve a 
névtáblát, Halassi Mihály, Halassi összerázkódott a saját neve hallatán, 
mondotta egyszer, milyen nehéz megszoknia, hogy még valakit ugyanúgy 
hívjanak, mint őt, és hogy ez a valaki pont az édesapja legyen, és ezt, így 
Halassi, kicsit rossz néven 15 veszi az édesapjától, karon fogta a lányt, aki 
mint holdkóros hagyta magát cipelni, de ezt inkább nem kellene tovább 
mesélnie, mert bár felnőttek, annyira tán mégse, hogy kibírják azt a 
különbséget, amely a történet eleje és vége között van, ápolónővér volt a 
lány, mellén egy nagy elefántcsont kereszt, bútorozott sötét szobácskát 
bérelt részére a kórház, gyors lábú svábbogarakkal, úgy terelte, mint egy 
élettelen  fabábut, nehezen tehát, kedvetlenül tehát, blazírtan és 
szégyenkezve, csak Hápapáról beszéltek, néha közbebrummogott, igen, 
igen, Hápapa derék fiú, igen, a legjobb barátja, ők egymásnak a legjobb 
barátai kölcsönösen, inkább hallgatott tehát, úgy viselkedett, hogy szólnia 
se kelljen, inkább arra törekedett, hogy elcsöndesítse, mintsem felzaklassa, 
az ember nyakában lakik a boldogtalanság, szokták mondani az öreg 
matrózok a hajókon, s ha valaki közülük megzavarodik, nekiesnek a 
nyakizmainak, így ő is, így Frédi bácsi, mert a beteg lélekre nagyszerűen 
lehet ám hatni holmi apró praktikákkal, eszenciákkal, az izmok 


felfrissítésével, s különösen a nyakizmoknak fontos ebben a szerepe, igazuk 
van a matrózoknak, s egy kicsit persze elkezdett sírni, de azért el is 
mosolyodott, s tudjuk, az ilyesmi nagyon szép, mikor egy fiatal nő a 
könnyein át mosolyog, olyan ez, mint mikor verőfény tör át az esőn, még 
boldog is volt tehát, éppen akkor, néha bizony így fordul az élet, vedd úgy, 
hogy hozzád menekült a bajában, gondolta ő, történetesen vasárnap is volt, 
ez 1s jólesett: az életen kívüli lengedezés, mert ez olyan volt, jól megrakta a 
kályhát, aztán kiment a kamrába valami ennivalóért, mert enni kért, s úgy 
ettek aztán heverészve, mintha kiránduláson volnának, s még lámpát se 
gyújtottak ehhez, hadd boruljon rájuk a sötétség, s akkor megint elkezdett 
mesélni neki, s hogy mi mindenről?, ami eszébe jutott, amit az ember 
utazásai közben tapasztal, s arról a szomjúságról, mely a fiatalembert 
kergeti, megtudnia, van-e hát boldogság is a világon? mert ez érdekli a 
fiatalembert, s hogy mi rejlik vajon a mécsvilágos kalyibák mélyén, mikor 
elült már a napsütés álomszerű zsivaja, mikor kialszik a falakon a fény, s ő 
ott áll a trópusi hideg éjszakában, s azt szeretné megtudni, kik ezek a 
lármázók, akik fel akarták ma zabálni a napot az égen? s vajon mi van 
ilyenkor a fejükben, mikor leszáll az éjszaka rájuk, s a délszaki hold kezd 
belesütni a fazekaikba?, sötét dolog volt ez, szájukon vacogott a csók, sötét 
dolog volt ez, Frédi bácsi az ajtóhoz kísérte a vendégeit, mélyen meghajolt, 
ő, K., maradt utolsónak, Frédi bácsi az ablakhoz állt s nem törődött vele, 
csak a profilját látta, Frédi bácsi arcáról minden pillanatban lehullott egy 
vonás, először a mosoly, aztán a feszült figyelem, a tájékozatlan és rövidlátó 
pillantás, az ajkak elernyedtek, hallgatott, nézte a sötétedő utcát, ujjaival az 
ablaküvegen dobolt, ő nem mozdult, Frédi bácsi változása lenyűgözte, 
várta, hogy megszólaljon, mintha óriási fáradságába kerülne, sokára fordult 
csak feléje, lompos mozdulattal, fáradtan, te itt vagy még, mondta 
komolyan, szomorúan, mire vársz, kisfiam?, mozdulatlanul állott, széles 
hátával eltakarta az ablakot, ő várt egy pillanatig, aztán szorongva az ajtó 
felé indult, gyorsan kiment, a lépcsőházban megállt, visszanézett, senki nem 
követte, a Frédi bácsi hangja éjjel a fülében ült, álmába elkísérte, már aki! 
kiáltott önmagában többször is, indulatosan, védekezvén ellenkezve, már 
aki! már aki!, a Halass1-szülők átejtését nagyban megkönnyítette az, hogy ő 
és Halassi a kerti, hatalmas, katonai sátorban nyert elhelyezést, a raktár 
vagy hangár nagyságú vászonterem alját állandó vékony porréteg födte, a 
takarók nehezek és nyirkosak voltak, de végül is mindig fölmelegedtek, 
noha, a méretek miatt, a belehelés szóba sem jöhetett, a tv-főfilmhez 


igazított vacsora végeztével fölálltak, mondván visszavonulnának, telihold 
sütött, kint, a hodályban mintha sárga lámpa égett volna, halovány 
fényesség ütött át a vásznon, a kerti bokrok árnyéka hosszan elnyúlt a nyílt 
térségeken, akár, így Halassi, a kutyavonyítás, így nekik a legfőbb gondjuk 
s teendőjük nem az óvatosság lett, nem a görbült hátú lopakodás, nem a 
lélegzetvisszafojtott kisurranás, nem a hazudozástól rossz- vagy a 
bátorságtól jókedvű hősködés, hanem elébb a nyúlánk árnyékaikban való 
céltalan gyönyörködés, majd a táncszerű sasszézás srégen lefelé, előre a 
domboldalon, zsebre dugott kézzel, messziről talán bosszantó az ilyen alak, 
ahogy túlságosan 1s könnyű lépteivel bóklász, s a lépés olyan: amilyen, sose 
válasz-lépés, független, csak választott társaitól függ, azaz önmagától, és 
innét már feltünhetnék a szépen rejtezkedő erő, és nem szabadna, hogy 
megtévesszen a látszólagos nyugalom, statikusság, megpihentség sem, sőt, 
szokása szerint, továbbmegy, bizonyos elégedettségről szóló elnyugvás 
sem, nem, mert ez a mozdulat, mert mozdulat ez és nem például testtartás, 
minden ízében hasonlatos a főfelvetéshez, itt 15, ott 15, egyszerűen némely 
izmok megfeszítése és mások elernyesztése létrehozza azt a tágasságot, 
melyben a lélek, mint mondani szokás, szárnyalhat, de ha eltekintünk is a 
szavak ilyetén segítségétől, az bizonyos, nagyot és szabadon lehet lélegezni, 
a bordák beleropognak, szinte beleroppannak, s ha ilyenkor a szokásosnál 
hosszabban tartjuk bent a levegőt, mégpedig úgy, hogy közben kapkodva 
még hozzálélegzünk, miáltal torkunkat, mint penge metszi a hidegség, bent, 
magunkban, mélyen, akkor ebben a pillanatban ugyan, hacsak nem 
dolgoztuk meg magunkat jóelőre, nem jut eszünkbe semmi, de megcsap 
bennünket egy rövid, édes szédület, mely azután mintegy a sípolva 
kizuhanó, felforrósodott levegőtömbbel egyetemben elillan belőlünk, ám, és 
végül ez az egyetlen dolog, már másodszor, amit mondani akartunk, úgy, 
hogy szemernyi keserűség sem marad utána, e mozdulat teljes egészében 
megváltoztatja a mozgást, a járást imbolygóvá, hullámzóvá, lebegővé teszi, 
a hullámzás azonban nem a lépteké, azokat bármennyire fékeznénk s 
nyújtanánk, ami kétségkívül valamiféle, kissé kényszeredett ünnepélyesség 
látványát keltené, mindamellett megmaradna a hebrencsség, a Jjárás-kelés 
ünnepi hömpölygése talán a vállak oldalirányú ingásától keletkezik, a karok 
zárt és némileg szabályozott, korlátozott helyzetétől, talán ez a külvárosias 
tartás löki át a vonulást egy más időbe, más ritmusba, a légvétel is 
mindezek szerint alakul, penig a kicsi, de szemtelen lanka, a kora esti 
nyirkos, csúszós fü, a kanyargós gyalogösvény, melybe szelíden behajolt 


zavarni egy-egy bokor vagy fa, ezek meg az éjszakai kaland fontossága, 
súlya és sötéte lélegzetöket apró, kapkodó lihegéssé tördelhette volna, nem, 
mintha széles, felnőtt mellkasból törne föl a lélegzet, nem sóhajtozás, 
lihegés, — zihálás, — egyszerű, — meleg dohányillatú  férfilélegzés, 
BEROMÜNSTER, nyugodtan, tempósan, avval a biztonsággal és 
ráérősséggel, mely csak az élethez nélkülözhetetlen dolgokhoz illik, a 
cirbolyafenyők közt leláttak a tóra, a tó tiszta volt, éber és olyan éles fényű, 
mint a kés, de talán jobb szó a fénytelenség, mert mozdulatlan, fekete hát 15 
a tó, fénytelen, mint a kés, mert a késnek maradnia kell, élessége, 
keménysége, veszélyessége, titkossága, fényessége folytán, a csend 
törékeny és üres, azon kapta magát, hogy lassúdan, sőt valami lapító 
bújócskával húzza ki a kezét a zsebéből, abban remélkedve így, hogy 
veszejtené csak el azt a könnyedséget, melynek elébb még úgy lehetett 
örülni, mely azonban, igazságtalanság ez, szembesülve a tó súlyos 
mozdulatlanságával, masszív tömbjével, a víztükör síkjának erejével, 
súlytalanság lett, lezser és kicsit nyegle, úgy Járt, mint mikor a templomban, 
szemben az oltárral, hirtelen kiderül, rágógumi van a szájában, gyorsan 
kikapja, miközben tenyerével fedezi ügyetlenül az akciót, az anyagot a 
tenyerébe rejti, ahol az a melegtől és a kéz öntudatlan, ideges rángásaitól 
egészen elragacsosodik, majd szétmázolódik, azután, jóval később, a 
kicsiny, egy régi lakóházból szentült templomocska előtt, elbújva a 
gesztenyefák mögé kitartóan vakargatni kell e nyúlós, ragadós, utálatos 
masszát, s csak mikor gesztenyelevéllel, földdel, pálcikákkal sikerül végre- 
végre eltüntetni, akkor vesszük észre, mit 15 csinálunk, édes Istenem, hogy 
már negyedórája mit 1s csinálunk, mit is, izzadság önt el, és egyszerre, mert 
nincs már, ami elvonja a figyelmünket, mély szomorúság tölt el és szégyen, 
ilyen oltár lett a tó, de ettől, minthogy ebből az következett, hogy a 
cíirbolyafenyők  celebrálták a misét, daliás káplánok, meglehetős, 
úgynevezett közepes jókedve támadt, mint mindig, ha valami megfelelést 
tapasztalhat, lassan megint nekiindult a lejtőn oldalazva, avval a csöndes, 
aktív, tömény, mozgékony, nedves örömmel, mely a szent pillanatokat 
követi, de avval az ürességgel 15, melyet nyugodtan nevezhetünk 
természetes állapotunknak, Drahoschék nyaralója nagy, igazi kőház volt, a 
legnagyobb a környéken, de legalábbis a legtestesebb, félig a dombnak dőlt, 
elöl szinte kuramodott alóla a talaj, így az ablakok emeletnyi mélységre 
nyíltak, a két unokanővér, Bordács Anna és Pintér Sophia mellett időnként 
itt lakott Kászoni ís, Drahosch ugyanis nagylelkűen gyakorta meghívta, 


valóban nagylelkűség volt ez Drahoschtól, akinek semmiféle gátlásossága 
nem fejlődött ki a saját módosságuk iránt, nem kompenzált, penig 
keményen módosak voltak, és, azt gondolja, nem 1s a legjobb fajtából, az 
apja gyárigazgató volt, igazgatónak lehet, hogy megjárta, ez azonban éppen 
például a kertben, dús dáliák és csenevész veteményesek szomszédságában 
keveset nyom a latban, ugyanis az igazgató otthon is, a kertben is, úgy 
viselte magát, mint olyas valaki, akinek hatalom van a kezében, ezért nem 
szerették ők, Drahoschnak sosem mondták , apád" vagy , apádnak" vagy 
, apádról" etc., mindig csak , dir1", a , dirinek", a , diriről" etc., de hát akinek 
mása sincs, csak hatalma, annak számolnia kell néhány mellékszereplő, 
akikből áll az ország, ilyen-olyan megjegyzéseivel, a hétköznapok hőse 
persze amúgy, Korom nemrég feljött hozzájok egy lánnyal, Csicsivel, 
nehezen felejthető este vagy éjszaka volt, főként a kettejök közti harcias 
végjáték miatt, gyűlölködve sziszegtek egymásra, de ahhoz már fáradtak és 
kicsit részegek voltak, hogy értelmesek legyenek vagy legalábbis 
kulturáltak, iszonyatos, ahogy beszélsz, üvöltötték, meg tudnálak igazán 
ütni, amikor így beszélsz, úgy mondod ezt, mintha még nem ütöttél volna 
meg, mintha nem karmoltál volna végig, szedd össze magad, üvöltötték, így 
nem szabad beszélni, mondták egyszerre, nem lehetett mit csinálni, csak 
aludni, a kelő nappal elaludni, ő, K., nem akar most valami emlék- 
végeladást tartani, de őt mindig 15 nagyon érdekelte, sőt foglalkoztatta, 
hogyan látszik ugyanaz különböző szemekből, ez izgatta, magyarán, ahogy 
a jelzők cserélődnek, cserélődnek az ajkakon, ahogy egy építmény súlyai 
változnak és a súlypont recsegve-ropogva arrébb vándorol, Korom, Csáth- 
os örökségként, váratlanul betoppant, ő pizsamában nyitott ajtót, olallá, így 
az ismeretlen hölgy az ajtóban, egy neglizsé, végre-valahára egy neglizsé, 
Korom a falnak támaszkodva vigyorgott, szemébe lógott kuszált sötét haja, 
az asszony és Csicsi egymásba karolva mentek befelé, az izzó éjszakai 
vadulás éppen erről szólt, arról, ahogy aztán akkor az asszony ezt az 
ösztönös kedvességet milyen radikálisan visszavonta, egyszerűen, így ő, 
azért, mert, így Korom, Csicsi kurva, persze éppen az volt abban a fontos, 
hogy teljesen mindegy, miről szólt, és csupán árnyalta, nehezítőleg, az a 
képzete, hogy úgy vélte, neki van igaza, édesmindegy: ennyi, milyen igazán 
tudhatni gyűlölni, mondták fölébredve, utáltalak, igen, bólintottak 
szomorúan, most pedig szeretlek, pedig közte nem történt semmi, igen, 
bólintottak megint, a nők bementek, ő pedig Korom szerencsétlen 
ballonjával ügyetlenkedett, a falból szakszerűtlen kilibegő, a tipli!, a tipli!, 


reves akasztóra akarta, Korom ekkor kicsit derűsen, kicsit büszkén azt 
mondta, hapsikám, ez tehát Csicsi, Csicsi kurva, megromlott, mint az 
országúton eltaposott állatok húsa, avval bevonult az asszonyok után, ő 
meg, mint egy rossz burleszkjelenetben, leejtette a kabátot, mint aki 
meglepetésében leejti a kabátot, Csicsi neve fogalom volt, Csicsit nem 
ismerte senki, olykor, főként Dántel, még a létezésében 15 kételkedtek, 
Csicsi volt Korom első nője, egyetlen kedves és elfajzott, így Korom, 
nagybátyám, akinél látogatóban voltam, kampós létrát készíttetett nekem, 
hogy módom legyen a szobámból felmásznom egy másik házba, egy 
emelettel magasabbra, ahol este mindennap fürdött egy gyönyörű hölgy, 
akkor 1s nyár volt, s a lakása ablakait a nagy hőség miatt nyitva tartotta, s én 
egy nap, ég és föld között lebegve felléptem hozzá az ablakpárkányra, s 
hogy meg ne tjedjen, így susogtam be hozzá: egy kisfiú van Itt, nem 1s ijedt 
meg, csak nagyon elkomolyodott a fürdőjében, hiszen ismert is látásból, 
aztán szótlanul intett nekem, én leléptem a párkányról, s ő ködülte 
szemekkel magához ölelt, Csicsi tehát van és itt és kurva, bent nagyban 
folyt a beszéd, furcsa, erős intenzitással, mintha egy színpadon, az asszony 
gyorsan meleg szendvicseket csapott össze, felbontották a régóta őrzött 
Caesar konyakot, először Korom csípett be, gyorsan, váltakozva nehezedett 
el és szárnyalt föl, evés közben a lány, Csicsi, sokat beszélt, s ő, K., egy idő 
múlva észrevette, hogy olyan dolgokról, amelyeket épp az imént hallott tőle 
először, a lány máris úgy beszél, mintha rég saját dolgai volnának, míg ő, 
K., ha történetesen megemlített valamit, amit a lánytól hallott, gondosan 
idézte a szavait, vagy ügyelt arra, hogy egy-egy elidegenítő, kellő 
távolságot teremtő , ez a..." vagy , azok a..." mindig odakerüljön elébe, 
mintha attól félne, kisajátítja a másik dolgait, ha például a pallért említette 
vagy, hogy Koromnak kedvében járjon, egy Handler nevű futballistát, a 
lány utána rögtön képes volt a legnagyobb lelki nyugalommal úgy beszélni 
róluk, hogy , a pallér", vagy , Handler", ő viszont, ha a lány Freddy nevű 
iIsmerőséről vagy a Kóbor ló nevezetű szórakozóhelyről hallott, válaszában 
mindannyiszor akképp nevezte meg őket, hogy , ez a Freddy?" vagy , az a 
Kóbor ló?", bármivel hozakodott is elő a lány, ő vigyázott, nehogy 
túlságosan azonosítsa magát a dologgal, így hát nagyon zavarta, hogy a 
másik viszont az ő ügyeit, legalábbis véleménye szerint minden további 
nélkül nyomban magáévá teszi, irtó speciális kurva vagy, Csicsi, gondolta 
magában, voltak persze pillanatok, mikor ő, K., ií5 ugyanolyan 
természetesnek találta a beszélgetést, mint partnernője, kérdezett, a lány 


pedig válaszolt, vagy a lány kérdezett, és ő válaszolt valami egészen 
magától értődő dolgot, ez lökhajtásos gép volt, nem, csak légcsavaros, hol 
lakol, a második kerületben, de aztán egyre jobban kezdte zavarni minden, 
válaszolni akart a lánynak, de hirtelen abbahagyta a mondat közepén, mivel 
mindaz, amit mondani szándékozott, már eleve ismertnek tetszett, Csicsi 
türelmetlen lett, föl-le járkált a szobában, erőnek erejével igyekezett 
valahogy elfoglalni magát, lassan inkább Csicsi és Korom beszélt, ő, K., 
már fölfedezte az asszony durcásságát és egyre indulatosabban hallgatott, 
azok ketten kicsit tetszelegtek is a helyzetben, a helyzetökben, hogy 
mintegy bemutatják egymást, ma mindenki strammul öltözködik, mert ma 
ez nagyon fontos, így Csicsi, utálom a kis izmos, összezsugorodó 
combokat, így Korom, de kérdem én, miért zokogjak, ennyi finom ember 
között, nagy, fekete betükkel felírta, így Korom a szobánk falára: 
EGALITC, SEXUALITŐ, modern frizurája volt, nagy sűrű siskája, amikor 
belémkarolt, csodálkoztam, hogy milyen könnyű a keze, egyes lányok, ha 
belekarolnak az emberbe, elnehezülnek, miért nem szerzel te 15 egy gazdag 
nőt, kérdezte Csicsi, így Korom, vádlón, a lányok mindent akarnak, így 
Csicsi, aztán éjszaka vörösre sírják a szemüket, és másnapra gyűrött lesz az 
arcuk, mint a pokróc, az öreg Sík, így Korom, állandóan ezt hajtogatja, de 
kérem, ne ilyen banálisan, de kérem, ne ilyen banálisan, tekintetem lesiklott 
a nyavalyás fekete asztalról, egyenesen az öreg vizenyős szemébe néztem, 
igen, mondtam határozottan, de mintha akkor is hazudtam volna, mindegy 
no, gondoltam magamban, ha egyszer ilyesmire kényszerítik az embert, 
akkor menjen mindenki a fenébe, mondja, kérem, kivel dacol maga, kivel 
ellenkezik, Jól megjegyeztem, így Csicsi, hogy komolynak lenni illetlenség, 
félni illetlenség, őszintének lenni, szegénynek lenni, különbözni, 
kockáztatni, ez mind, mind illetlenség, kimentem a széles, aszfaltos 
bulvárra, nagyon szeretek ott, ott minden tárgynak, pontnak megvan a maga 
sajátos keménysége, gorombasága, ha egyszer meg kell halni, itt szeretnék 
elbukni, a Dunára például gondolni sem merek, untat a víz finomsága, 
nőlessége, mert az utcák az enyémek, mert az utcák az enyémek, Dániel, 
így Korom, miközben felesége versei közt lapozgatott, kijelentette, hogy az 
ilyesmit nem szabad félvállról venni, a gyakorlat nagyon fontos..., és 
különben is, amit egyszer elmulaszt az ember, azt sohasem pótolhatja, ő, 
Korom, elnevette magát, hogyha ez csakugyan így lenne, akkor egyenest a 
Dunának mehetnének, mert minden nap, minden percben mindent el 
szoktunk mulasztani, Dánielék hallgattak, mintha nem értették volna, 


egyszer mindenkiben megcsappan az erő, így Korom, alkalmas pillanatban 
felnőtté válik, mennyit álmodoztunk arról, hogy szabadok vagyunk, mindig 
erről papoltunk, büszkék voltunk rá, mint a testünkre, de például, így 
Csicsi, hogy nem vagy se Itt, se ott, hogy mindig valami mást csinálsz, az 
mégiscsak piszokság, nem, tudod, mit tehetünk, cserélhetünk inget, 
nadrágot, zakót, cserélhetünk lányt és szobát, no itt van, ennyit jelent 
tisztának lenni, mosolyogjunk, így Csicsi, így, örüljünk, így, fogjuk meg 
egymás kezét, és mondjuk kórusban egymásnak, hogy nincs semmi baj, 
nincs semmi baj, minél többször, annál jobb, nincs semmi baj, nincs semmi 
baj, hirtelen csönd lett, ő, K., házigazdásan tenni-venni kezdett, zörögni a 
konyakos poharakkal, Korom és Csicsi vadul és fáradtan meredtek 
egymásra, az indulat és az alkohol verejtéket vert a homlokukra, előjáték az 
övékéhez, aztán Csicsi elmosolyodott, megint úgy nézett Koromra, mint az 
este elején, meg amikor, így Csicsi, kellett a pénz, emlékszel?, mondta 
Korom, hogy igen, én pedig, most ugrik a majom a vízbe, felmentem a gyár 
dirjjéhez, csókolgatta a combjaimat, a lábam közit, egyre csak hajtogatta, 
olyan vagy, mint egy baba, olyan vagy, mint egy baba, aztán, így Korom, 
ideadtad a pénzt, lent vártalak a kapu előtt, hosszan kísérte Koromékat a 
lágy estén, észre sem vette, hogy pizsamában rója az utcákat, kitartó 
neglizsé, mondta búcsúzás helyett vagy búcsúzóul mondta Csicsi, Drahosch 
úgy tekintette módosságukat, mint valami tehetséget, melyre az ember 
ugyan nem büszke, de éppenséggel lehetne is, nem átallotta Kászonit, 
szigorúan hát mögött, szegény kis Kászoninak nevezni, Kászoni együtt 
lakott egyedül az édesanyjával, Korom ezt rettentően izgalmasnak találta, 
hapsikám, skacok, két nő! egy házban!, skacok, tíz éve özvegy, el tudjátok 
azt képzelni, mit jelent tíz év pali nélkül, ezt egyszerűen nem lehet kibírni, 
egészségi nonszensz, így Korom, csodálkoztak azon, hogy Kászoni 
édesanyja özvegy, hiszen az özvegyek azok öregasszonyok, a nagymamák 
szoktak özvegyek lenni, Kászoni édesanyja meg olyan volt, mint Kászoni, 
csak rendes nő, bedolgozott egy ktsz-be, perzsaszőnyegeket sző, így 
Kászoni, amin sokat tamáskodtak, hogy lehet Magyarországon 
perzsaszőnyeget szőni, de aztán a franciakrémes és a bécsi tányérhús 
visszaállította a csonka Kászoni család böcsületét, az anya özvegységét 
egyetlen egy dolog támasztotta alá, hogy letagadhatatlanul híjával volt 
néhány fognak, foghíjával volt, így Korom, ami valóban vénasszonyosan 
beomlasztotta az alsó ajkakat, ez örökletes lehetett, noha ő, K., evvel 
ellenkezőleg, úgy látta, Kászoni fogai föltűnően szépek, szabályosak, 


fehérek, mígnem Halassi, a jó Halassi föl nem világosította, hogy ezek 
jórészt műfogak, úgy beszélt, mint aki zavarban van, mintha ő tehetne erről 
az egészről, vagy ha tehetni nem tehet 15, de menti magát, mert mentenie 
kell magát, be vannak ragasztva egyenként, azért olyan a fogsora, mint egy 
tömött kukoricacső, ugyan, így ő, K., bizonytalanul, szép telt, és ezért nem 
szeret csókolózni, nem szereti az ő tökéletlen fogazatukat a magáéhoz 
engedni, Kászoni nem szeret csókolózni, hangoztatta 15, és nem is engedte, 
tehát ezért, az viszont nem igaz, amit egy ideig gondolt, hogy a Kászoni 
babrálása, matatása, fogdosása, tapizása 15 ebből eredeztethető, hogy 
tudnillik, ha nem lehet puszilkodni, akkor etc., nem, mert amahhoz, hogyha 
merészebbnek tűnik is föl, kevesebb kurázsi kell, illetve valami közösségi 
kurázsi, amelynek a kockázata 15 közösségi, mint emehhez, mely akarva- 
akaratlan személyességet követel, a tapi szót rövid ideig használták, tangó 
lett helyette, Halassi szava, merthogy ő a tapitól hányingert kap, mintha 
rothadt ételt ett volna, ami ezeket a tangókat illeti, ő, K., azért el-eltűnődik, 
hogy s mint van ez, miféle talmi emlékek ezek, csupa tangó, érintés, 
simítás, hogy ennyi volna csak? vagy ő, K., csak ennyi? viszont mit, mifélét 
tud ő többet mondani például az asszonyról annál a viharos délutánnál, 
amikor — annyi történt csupán, hogy az asszony a mozi sötétjében 
gyöngéden megigazította a kabátjaikat, melyek egymáshoz  átívelve 
feküdtek az ölükben, aztán a mozdulatot rettenetesen kimerevítve, jó szó 
ide, a füléhez hajolt, mi ez, kérdezte az asszony, s szépen játszott kicsiny 
zavarában elnevette magát, őt, K.-t, akkor érintették meg először, azután 
egész nap bolyongott, kezdetben vele, az asszonnyal, aki azonban ekkor 
furcsa mód zavarta, kéz a kézben, majd egyedül, vágtatott az ismert 
utcákon, át az Erzsébet-hídon etc., erősen érezte a mindenből való 
kiszakítottságot, geometria plusz idő, mondta magának később, s csak erre 
az egyetlen két szóra gondolt a fülében dobogó vérrel: , mi ez?", tangó, de 
nem komolytalan ez így? annyi történt volna, hogy rálátásunk nyílt a 
Drahosch bugytíjára? másrészt vajon de hát mindez nem így van-e?, 
Kászontiék a víztorony mellett egy kis szobakonyhás házban laktak, 
melyhez hatalmas udvar tartozott, a kerítéseknél sűrű bodza nőtt, az udvar 
állandóan saras volt, hártyás-szappanos tócsák uralták, a két nő a fallosz 
tövében, így emlegette őket Csáth, ők, beleértve Halassit, nem tudták, mit 
jelent a fallosz, talán görögül víztornyot, mindenesetre ilyen értelemben és 
ártatlanságban használták úton-útfélen, Hápapa előtt is, aki aztán kibabrált 
bonyolult szemérmességgel adta meg a megoldás kulcsát, később 


kikupálódtak már, Drahoschék házát maguk közt, Drahosch, Kászoni, az 
unokanővérek, azaz a túltengő nőiség miatt elnevezték Puna-laknak, 
rászoktak a névre, s erről nem gondolták, hogy víztornyot jelentene, nem 
ártatlanságból, hanem figyelmetlenségből szólták el magokat, Hápapa 
gyanakodva kapta föl a fejét, de ők szemrebbenés nélkül előadták, hogy egy 
újféle cseh lakkról van szó, bizonyos Jirzsi Puna Karlovy Vary-béli, 
Karlsbad, így Korom gonoszul, mérnök találmánya, Drahoschék padlását is 
evvel kenték be, főként a darazsak ellen hatékony, amelyek, tették hozzá 
aggódva, nem kis gond errefelé és manapság, Hápapa fölületesen bólintott, 
meg volt zavarva, Jirzsi Puna, szuszogta, Jirzsi Puna, sose hallottam a 
nevét, nem szeretem, így Halassi, ha hülyének nézzük az édesapámat, 
igazad van, így Korom, szüleink még jobbadán élnek, és gyönyörködnek 
bennünk, Halassi a legválságosabb vagy leggroteszkebb helyzetekben is 
édesanyámnak, édesapámnak szólította a szüleit, és ezt ő, K., nagyon 
szépnek találja, Korom penig nem szűnő kajánsággal fogadta, bár az ő 
muter-ja aligha kevésbé érzelmes, e nyílt kajánság miatt a szót, szavakat 
Halassi visszafogva, halkabban, valami ferde, gátlásos ajakmozgással 
mondotta, az édesapám így écsapámnak hangzott, ami még szívhez 
szólóbbá tette a jelenséget, a Halassi család szövevényes megszólíthatóságú 
volt, Teri nénit soha nem hívták Hámamának, noha kedvessége, 
segítőkészsége, természetessége, sőt még a Hápapáról rápergő határozottság 
ís, ami nála nem volt ideologikus, inkább realitásérzéket, ügyességet 
jelentett, vagy hogy a kedvességében érezni lehetett valami kedvetlenítő 
programosságot — mindez nagyon 1s érdemesítette a becézésre, mégsem, 
egyedül Korom terikézte, Terike, drága, nincs egy vajas kenyere fölösben, 
Halassi ezen szorgalmasan megütközött, egyáltalán, alig hihetően a drága, 
mély, érzékeny, finom és súlyos, súlyos Halassiba szorult valami Hápapa 
akkurátusságából, a Halassi család tűrőképességét Korom tette állandóan 
próbára, ahogy kedvesen, tahón bezúdult, nagyon szerette őt mindenki, 
szeretetre méltó volt, de meg is viselt mindenkit, Halassi Dédtért 
mindannyian rajongtak, volt ebben valami kellemetlen 1s, mert a család, a 
napi együttlét sok nehézségében már kicsit belefáradt a Dédibe, de ők egy- 
egy órácskára felelőtlenül rajonghattak, hol a vénasszony?, kiáltozott 
Korom, Halassiék pesti lakása nagy volt és szerteágazó, különféle utakon 
lehetett benne járni és egyszer csak a másikkal találkozni, a hosszú-hosszú 
folyosó, úgy látszott, véget ér egy falnál, de aztán egy hajlattól tovább 
folytatódott, elbizonytalanítva az embert, ugyanabban a lakásban jár-e még, 


folytatódott egészen a leghátsó szobáig, amelyben Teri néni néha a 
gyakorlatait végezte egy audiovizuális francia nyelvtanfolyamra, és aludni 
15 ott maradt, ha, mint mondta, úgy elfáradt, hogy félt végigjönni a folyosó 
sok kanyarulatán, olyan zegzugos volt a lakás, hogy gyakran szólongatták a 
családtagok egymást, ha elveszni nem veszhettek is el, hol vagy?, a 
gyerekszobába három oldalról is be lehetett lépni, a folyosóról, a hátsó 
szobából, melyet Teri néni , dolgozószobának"? nevezett, és a , szülők 
hálószobájából", amelyet csak az idegen látogatók neveztek így, az előtt 
volt még az ebédlő és a konyha , cselédajtóval", nem volt cselédjük, és 
mellette külön cselédvécével, a retesz sajátságos módon az ajtón kívül volt, 
és egész elöl, az utcai fronton, a , szalonok", amelyeket Teri néni 
, happalinak" nevezett, Halassi az egyik szalont egy fal menti fülke miatt 
, könyvtárként" említette, a kis előtérnek penig, amely közvetlenül az utcára 
nyílt, , antichambre" volt a neve a család szóhasználatában, Dédi ateistának 
mondta magát, kihalt belőlem az Isten, mondogatta mosolyogva, állandóan 
ostorozta Hápapáékat, ilyenkor egészen eltorzult az arca, szép, finom arca, 
melyet mindig vastagon púderezett, a bőre 74 éve dacára gyönyörű maradt, 
és eltorzult a hangja 1s, kerepelt, rikácsolt, a kereszténység nem ismeretek 
rendszere, hanem út, meg hogy Krisztus Igazságnak, nem Szokásnak 
nevezte magát, ezektől a kirohanásoktól egészen kimerült, szinte láthatóan 
összezsugorodott, zihálva rogyott le valahová, micsoda Istenetek van 
nektek, suttogta, a bajaitokból csináltátok, örököltétek, örököltétek!, a sok 
púdertől olyan volt, mint egy fehér bohóc, szénfekete szemei villogtak, ő, 
K., és ezért kicsit szégyelli magát, félt tőle, Dániel sokszor menekült föl 
hozzá, Dédihez, eszmét cserélni, mi, ateisták, így Dániel, látjátok, pupákok, 
ez az igazi emberi nagyság, egyedül, mankó nélkül az üres ég alatt!, 
barátaim, így Dániel, aki önmagába hajló kételkedésében szinte állandóan 
szkeptikus volt, Dédi mellett azonban lelkes lett, barátaim, az ember nem 
fedezi föl az abszurdumot anélkül, hogy kísértése ne támadna a boldogság 
kátéjának megírására, , eh! hogyan, ily szük utakon...?", de csak egy világ 
van, a boldogság és az abszurdum ugyanegy föld két fia, 
elválaszthatatlanok, tévedés azt állítani, hogy a boldogság szükségképpen 
az abszurd felismeréséből születik, éppúgy megtörténik, hogy az abszurd 
érzése születik a boldogságból, , úgy vélem, hogy minden jól van", mondja 
Oidipusz, és szent ez a szó, visszhangzik az ember vad és korlátolt 
univerzumában, azt tanítja, hogy nincs, nem volt, minden kimentve, egy 
istent űz el ebből a világból, aki kielégületlenséget és haszontalan 


fájdalmakat hozva költözött ide, emberi üggyé teszi a sorsot, amelyet az 
embereknek kell elrendezni maguk közt, bravó, tapsoltak ők figyelmetlenül, 
kamuzik, legyintettek legfönnebb még, tessék nem kitérni a kérdés elől, 
ismételte sokszor az öregasszony, tessék nem kitérni a kérdés elől, figyeljen 
csak ide maga is, Lőrincz, Dániel volt az egyetlen, akit a megfelelő néven 
szólított, Koromot néha Sándornak, néha Gyurinak hívta, a karalábé neki 
karelábé, s ha a cselákokról kezdett mesélni, Korom rögtön dr. Deutschról, 
akinek az ablaka Baranya megyére néz, maga Lőrincz, tapasztalni fogja, ha 
komolyan veszi a dolgát, hogy éppen úgy, ahogy a hivő tudja, hogy a 
hitetlenség fenyegeti és a kísértést érezni kell, a hitetlen számára a hit a 
kísértés, amely látszólag végleg lezárt világát fenyegeti, egyszóval, fiam, az 
emberi lét dilemmája elől nem lehet kitérni, de ezek, ezek..., és rázni 
kezdte az öklét Halassiék felé, szinte rosszul lett, gyűlölködve vágta feléjök 
a szavakat, egyáltalán nem rossz játéknak látszott, el sem tudták gondolni, 
mi ez, micsoda, Hápapa meg Teri néni meg olyan viszolyogtatóan 
mosolygott a jeleneten, és nyugtatták Dédit, nyugodj meg Dédi, ne árts 
magadnak, Dédi, csak magadnak ártasz, Dédi legyintett, s hagyta magát 
pátyolgatni, egyszer Hápapa kitört, mit irigykedik maga, hogy én hiszek az 
Istenben, ez hülye, mondta Dédi vidáman, ilyen lesz, így Korom, a 
Drahosch, ha megöregszik, nem, mondta Halassi, egyébként mindig dugott 
vagy kuporgatott valamit, mint a mesékben, nem találta, valaki aztán hetek 
után rábukkant a könyvek közt a zöld, penészes lekváros buktára, hosszú 
órákat ült a fürdőszobában, s próbált mindent, így Dédi, kiegyenesítent, 
mondd, fiam, szerinted bűn-e, ha egy fogkefe ferdén lóg ki abból a rohadt 
öblítőpohárból, ő, K., ilyenkor is félt, a délelőtt elment a vetkezésre, 
öltözésre, mert a pizsamát , alig lehet rendesen összehajtant", sokszor nem 
volt hajlandó az emberre nézni, napokig földre vetett tekintettel járkált, 
nekem olyan nagy öröm valakire pillantani, hogy ezt én meg sem 
érdemlem, Dédi akkor világosodott ki, ha Istenről beszélt, a halott Istenéről, 
és ha Hápapáék hitét csepülhette, ilyenkor metsző volt, éles és nagy, és 
környéke nevetséges, nevetségesen gyakorlati, ésszerü, hétköznapi, 
Koromot persze nagyon szerette, gyere má, szólt ki a mosogató mellől, 
Korom szélesre tárja az ajtót, beüvölt, éljen I. Ferenc József császár!, irtó 
nagy, így Dédi, bajusza nyőtt neki, nem bírta irtani, Korom vesz egy 
törlőrongyot és vár, akár félórát 15, ennek a kuktának, dohog Dédi, meg a 
srófja leröpült, Jobb egy magányos ház, Gyurika ösmerte?, ez a császárra 
vonatkozik, azt mondják Amerikában, Korom hallgat, mit mondanak 


Amerikában?, Korom hallgat, hát honnan tudjam, mit 15 mondanak 
Amerikában, és összevész saját magával, olyan ő meg Korom, mint két 
összeszokott bohóc, hát most a magyarral kitoltak, így Dédi, mért nem a 
törökkel toltak ki? miért nem oda vitték a bombát? le van szegényedve a 
magyar, ki kellene segíteni, de nem akarják, az angolnak kellene postán 
segíteni, neki van sok pénze, postára, utálom a nagyhatalmakat, de ezt úgy 
mondta, ahogy a csaló boltosra lehet mérgeskedni, Dédi átélte a világot, 
minden fájdalom fájt neki, tudott fájni, ő, Dédi, például nagyon helyesnek 
tartja, hogy két Németország van, sőt még kettő kéne, hercegségek!, az 
országokat hercegségekre kéne  oszoltatni, Amerikát  hercegségekre 
oszoltatni, és a nagy Szovjetuniót, az 15 csupa hercegségekből állana, ő 
ezért nem bánta egy percig sem, hogy Magyarországot így elorozták, 
Magyarország így már egy Jó kis hercegség, esetleg még ezt is lehetne 
kettőbe oszoltatni, vagy úgy, mint régebben a lengyeleket, úgy 
szétoszoltatni, hogy már nem 1s vannak, úgy, úgy, aztán ezek a hercegségek 
aztán nyugodtan barátkozhatnának egymással és magokkal, le 15 írja egy 
papírszalvétára, kezéről csöpög a mosogatós víz, Magyarnépköztársaság, 
hercegség, ránéz, megrémül, görcsösen, kapkodva összegyűri a papírt, 
ledobja a kőre, hevesen tapodja, mi van, Dédi, nem láttad?, fiam, a vesszőt, 
egészen ferde volt a vessző, nem lehet ezt így, hogy csak úgy, egy vesszőt 
csak úgy!, mered maga elé, megint egészen kicsi, apró, Gyurikám, 
megfájdult a fejem a hidegtől nem tudok gondolkodni, megfagy az 
embernek az esze, muszáj egy kicsit lefeküdnöm, és te meg menj haza, 
menjél haza, nem illik egy özvegyasszonynál, ilyen sokat maradozni, 
Korom megy, boldog új évet kíván, Dédi hallgat, nagy sokára helyesel, 
igen, boldog, így szokták mondani, majd rácsodálkozik, miért mondják azt, 
hogy boldog?, most már jó sorsunk lesz, drága kis pofikám, lefekszünk 
má... fúdd el a lámpát, visszamegy a konyhába, és a reggel elkezdett 
tányért tovább mosogatja, közben hallani, amint magát nyugtatgatja, egy Jó 
teát be, s akkor hallgat a gyomor, óvatosan becserkészték a kőházat, röviden 
tanakodtak a magas ablakok alatt, ő, K., mászhatott elsőnek, Halassi válla 
szomorúan görbült a faltól, talán benne hosszabban csengett a tó szava, ami 
érthető passzivitással jár, megkapaszkodván a hideg, fém ablakpárkányban 
ellépett a biztos, csontos vállakról, és a terméskő kiszögellésre állt, a lépés 
közben vietnami strandpapucsa leesett a lábáról, talpait jólesőn bizsergette a 
rőt kő, cittegni kezdett befelé a kékes lüktetéssel feltöltött szobába, mindig 
nagy utálattal néztek be az utcáról az ilyen tévénézős szobákba, a barmok, 


mondták lekezelően, hogy mindent bevesznek!, a képernyőn ekkor jelent 
meg a szombat esti ünnepi bemondónő, a diri ott terpeszkedett a készülék 
előtt, előtte egy kis asztalkán levesestányér, tele földimogyoróval, 
fölkiáltott, olyan vagy, mint egy baba, olyan vagy, mint egy baba ő, K., 
rjedtében megcsúszott, a nagy lába ujja végigszántotta az erős, göcsörtös 
terméskövet, egészen a húsig lehorzsolta az ujját, melyet még aznap késő 
este bekötözött leri néni, nem mintha a kőház ostroma eléjszakásodott 
volna, de, úgymond, rosszkor érkeztek vissza, bámultak be az ablakon, Teri 
néni és Hápapa álltak egymással szemben, Hápapa keze a székkarfán, 
figyeled, súgta rémülten Halassi, a karfa mindig majdnem a kezében marad, 
gyorsan eljöttek az ablaktól, de nem bírtak befeküdni otromba sátrukba, 
valahogy védekezniök kellett, az szörnyű lett volna, ha feküsznek az 
otromba sátrukban, és hirtelen vagy szép lassacskán eszökbe jut Hápapa, 
ahogy megmarkolja a karfát, a házasság, így Korom, egészségi nonszensz, 
újra elindultak hát a sötétjökben a tó körül, ez az újostrom botrányos volt és 
csodálatos, hihetetlen és az egyetlen lehetséges, váratlan és kikerülhetetlen, 
mint általában azok a későbbi hirtelen esti sétáink, mikor már-már úgy 
látszik, végképp elszántuk magunkat, hogy otthon maradunk, házikabátot 
öltöttünk, és vacsora után ott ülünk a megvilágított asztalnál, ilyen-olyan 
munkát vagy Játékot tervezgetvén, melynek befejeztével azután szokás 
szerint aludni térünk, ha odakint barátságtalan az idő, ami az otthon 
maradást magától értetődővé teszi, ha most ráadásul olyan hosszú ideig 
ültünk már szép csendben az asztalnál, hogy távozásunk általános 
megdöbbenést váltana ki okvetlenül, ha a lépcsőház már sötét, s a kapu 
zárva, és ha ennek ellenére hirtelen támadt rossz érzéssel mégis felkelünk, 
kabátot váltunk, ott állunk azon nyomban utcához öltözötten, kijelentjük, 
hogy el kell mennünk, amit rövid búcsúzás után meg 1s teszünk, és aszerint, 
hogy milyen hevesen csapjuk be a lakás ajtaját, több vagy kevesebb 
bosszúságot vélünk hátrahagyni, ha ott találjuk magunkat ily mód az utcán, 
érezvén, hogy tagjaink a váratlanul megszerzett szabadságra különös 
mozgékonysággal felelnek, ha egyetlen elhatározásunk nyomán úgy tetszik, 
mintha minden elhatározás lehetősége ott feszülne bennünk, ha a 
szokásosnál jelentősebbnek tekintjük, hogy szükségesnél több az erőnk, 
hogy a leggyorsabb változást ií5 előidézzük és elviseljük, és ha így 
nekivágunk a hosszú utcák során — akkor erre az estére teljességgel 
kiléptünk családunkból, mely a semmibe süllyed, míg mi magunk szilárdan, 
feketéllő erős körvonalakkal, combunk hátsó felét csapkodva, igaz 


alakunkká magasodunk, felfokozza csak mindezt, ha ezen a késő esti órán 
még egy barátot 15 felkeresünk, hogy megnézzük, hogy s mint van, Teri 
néni éber mártírarccal várta őket, Halassi gondolkodás nélkül kezdett bele a 
szokásos gyermeki  handabandázásba, mely az  excusálást kellett 
helyettesítse, Halassi sokkal ritkábban került ilyen előre megírt szerepekbe, 
de ha már így esett, nem kapálózott ellene, nem mentette a menthetőt, de 
lealacsonyodásából nem is kovácsolt tőkét magának, alázatossági tőkét, 
elfogadta a kudarcát, avval a beletörődéssel és nyugodt lelkiismerettel, 
ahogy tompán húst kérünk a húsboltból, de Teri néni egy éles mozdulattal 
félretolta a fiát, mutasd!, a helyzet, melyet isten igazából ő, K., 15 csak 
ekkor vett szemügyre, siralmas volt, a forróságot érezte, de álmában nem 
gondolta volna, hogy a forróság: vér, az ujjak bedagadtak, alvadt 
vérlemezkék peregtek rozsdásan, a vietnami papucs maszatos volt, 
ragacsos, a két láb hajszálra egyformán rombolódott le, ami, vallja be, 
meglehetősen mulatságos, fiam, fiam, csóválta Teri néni a fejét, s eközben 
logikus-logikátlanul, de a Halassiakra jellemző vérforraló tapintattal 
Halassira nézett, aki fülig érő szájjal vizsgálta az ő, K., szenvedéseit, az 
asszony tépést csinált, és tiszta, ropogós, fehér vásznakból kötéseket, mint 
két túlméretezett fehér órjás nyúl, musz-musz, musz-musz, így a galád 
Halassi, de Teri néni 15 elmosolyodott, mintha ő, K., maga jelölte volna meg 
magát különbözni, úgy érezte, a lába szinte lehasította a fél házat, fuser 
erkélyjelenet, Halassi vállában ért földet, landolt hát, Halassi akár egy kósza 
idegen vagy partvis dőlt a házfalnak, és, Jó szokása szerint, a sötétséget 
nézte, a sötétség öbleit, a szerkezetét, mi van, mit tornázol, sziszegte 
halkan, felhúzódzkodott újra, lábfejét hirtelen lüktető forróság öntötte el, a 
cittegésre azonban nem Drahosch jött ki, persze, hanem a magas Pintér 
Sophia, fantasztikusan bandzsa volt, épkézláb bandzsa, így Korom, s e vak 
tréfa fényesen beigazolódott, Pintér Sophiából gyönyörű nő lett, szépsége 
foglalkozása lett, manöken, a híradók előtti s utáni reklámfilmekben lehet 
látni, kanca, úszik, repül és ritmikus prózára jár, römiz és bridzsezik, 
komoly, zárkózott lány volt, nyilván, mert nem merte hinni, hogy szép, az 
erős bandzsasága ellenére lehetett tudni, hová, kire néz, nyugodt tekintete 
volt, csak túlontúl összetartó, és olyan, mintha meg lenne osztva, mintha 
magára, magába 1s figyelni kényszerülne, miközben néz, ő, K., néha azt 
gondolja, hogy ezen határhelyzet, illetve az önellenőrzés állandó igényéből 
való rokonság miatt alakult ki éppen az asszonnyal, az idegen lánnyal, 
rövid, de heves barátságféle, jól emlékezik, hogy szokásosan tapintatlan 


faggatózására egyszer az asszony, megtörve végre, azt válaszolta: sohasem 
tudtam pontosan, milyen volt a kapcsolata pontosan a férfiakkal, olyan-e, 
amit szerelmi viszonynak neveznek, vagy másféle kötelék, de akár együtt 
álmodott, akár együtt aludt velük — sírni mindig egyedül sírt, a lesütött 
szemével meg a befont hajával — igazi madonna, biztosan sok regénye volt, 
régen egyszer látta Drahoscht, Kászonit és Pintér Sophiát együtt, érdekes 
volt tapasztalhatni, hogy a lányok újra meg újra találkoztak, összedugták a 
fejöket, mintha afféle szelíd összeesküvők volnának, és mintha léteznék az 
a közösség, melynek a háta megett, ellenőrző erejét csellel kijátszván 
mindezt elkövetik, ez a titkolózás jellemezte e hármat 15, még ha akkor 
nagyon is föltűnően és elszántan, a CGoethe-Mazzini-féle értelemben, 
közeledtek a park padja felé, ahol ő, K., könyvtári robotozását megszakítva 
pihent, ebédelt, azaz iskolatejet ivott, a levegő gyöngén remegett, augusztus 
végi élességgel vésődtek bele a vonalak, ő hasztalan igyekezett kideríteni a 
szemközti padon olvasó szomszédja könyvének címét, ennyit tudott 
elolvasni: a Tannháuser bemutatóján, a zsöllye első sorában, tiltakozásunk 
jeléül?, tejcsöpp gördült végig az állán, fölszegte az állát, ekkor látta meg a 
fák közül előbukó széles ösvény kanyarán a három amazont, valóban 
olyanok voltak, mint egy győztes had, vidámak, magabiztosak, villogók, 
fényes homlokukról lerítt, hogy megéltek már ezer halált, ilyképp 
közönyösen 1s közeledtek kissé, szomorúan, mint akiknek nincs módjukban 
mást, csak diadalt aratni, messziről látszott, hogy erősen kifestették 
magokat, a szakszerűen felhordott szerektől, melyek egyikét-másikát 
valószínűleg Pintér Sophia hirdette, nagyon megszépültek, például Kászont: 
más kaliberű nő lett, ő, K., ekkor látta Drahoscht másodszor kiföstve, 
először, az volt az igazán megdöbbentő: a margócsykor, karján a 
hátborzongató Rónitzcal, megkeményedett Drahosch, fizikailag, az orr 
porcogója, mintha bökte volna a bőrt, maga a bőr 15 keménynek látszott, 
rombuszos pikkelyek táncoltak rövidre vágott haja tövénél, oldalt, a 
nyakán, mindőjük gyerekkocsit tolt maga előtt, azt a szörnyű, összehajtható, 
elegáns, praktikus, olasz változatot, az asszony jelzői!, mely akkor ellepte 
az egész várost, és ez a, az ő, K., szemszögéből, véletlen közösség még 
megemelte a diadalittas vonulást, noha eredeti formájában is, fiatal, erős 
nők délutáni sétája, egy magafajta magánosan üldögélő és iskolatejjel 
bíbelődő férfit éppen eléggé megragad, a vonulók önmagok jelképévé 
nőttek, fiatal, erős nők délutáni sétája, csikorgott a murva a lábuk alatt, kis 
sárga, éles kövecskék pattantak hidegen, vádljukon megbukott a napfény, a 


győztes zászlók lobogtak, a mellek szertelenül játszódtak, Drahosch is 
benne állt a sorban, semmiben sem különbözött a többitől, mind hosszú, 
inas vádliját etc., mind arca fásult győztességét tekintve, ahogy azonban 
közelebb értek, észrevette, hogy a Drahosch gyerekkocsijában, a Drahosch 
tolta gyerekkocsiban nincs semmi, semmi, semmi, semmi sincs, se pólya, se 
kis takaró, se horgolt sapka, se gyerek, és ezért ő, ő, K.!, kissé 
romantikusan, mérgesen elfordult, Pintér Sophia szenvtelenül tudomásul 
vette, hogy Drahoschnak kell szólnia, aki legott az ablaknál termett, mi ez a 
népvándorlás, így a diri, szemét le nem véve a képernyőről földimogyorót 
harapott a tenyeréből, mint egy ön-ló, Drahosch, szokatlanul, úgy 
mosolygott, mintha ő, K., volna maga az ötös találat, és némileg ugyan 
karitatíve, de kétségkívül szájon csókolta őt, merészen, mozdulatait nem 
fékezve, Halassi felnyögött, a talpa megint megcsúszott, beleszédült a 
Drahosch ajkának puhaságába és forróságába, és ehhez még hozzájött a 
lány lenge, éjszakai öltözete, bébi doll, bébi, így Korom, és ahogy Drahosch 
előrehajolt, hogy őt, K.-t, lecsókolja, mellei elemelkedtek a hálóingtől, vagy 
fordítva, mintha ki akartak volna ugrani, két, húson tartott vad véreb, ő 
ekkor látott életében először, egészben, női mellet, és ekkor lettek a 
Drahosch mellei egyenjogúak a Kászontéival, számolni kellett velök eztán 
mint fő tényezőkkel, ekkor! ekkor! a rézsutas kőház terméskő betétén 
pipiskedve, miközben nagy lábujjáról Halassi vállára csöpög a sűrű vér, s 
míg a bonyolult diri eszelősen a tévén csüng, lassan elindul a krimi 
bevezető címlistája 15, Drahosch visszaemelkedett, kezdődik az Angyal, így, 
s amikor ő riadtan ellenkezett volna, lehetetlennek tetszett ez a gyors 
lefutás, mutatóujját kedveskedve az ajkára tette, pszt, pszt, majd leszólt a 
sötét mélybe, Halassi felé, holnap várlak, és kicsit később: pá, kedves 
Deske, a Drahosch mellei nagy tény volt, de míg Kászoni elszabaduló 
nőiessége a kezdetektől szabad préda lehetett, nyílt, jótékony tréfák és 
vágyakozások terepe, Kászoni! hányszor eszembe jutsz, hosszú sörényed, 
langyos-lusta combod, mannás-meleg melled, tejízű csókod, a Drahosch 
testére nem lehetett ilyen felhőtlenül gondolni, ott mindig hozzá kellett 
venni az egész életet, az életöket, hogy az hogy lesz, vagy ha így nem is, 
azzal mindenképpen kíméletlenül, számot kellett vetni, mit jelent egy nőt 
megérinteni, s mindez, akkor, lelkuüsmeretfurdalásos helyzetet teremtett, a 
nyíltság helyébe a Drahosch mellei a szemlesütések, elfordulások, 
félmondatok idejét hozták meg, a többszörös elhallgatásokat, az ilyen-olyan 
föltételezéseket, Drahosch egyébként sovány és majdhogynem fiúcskatestű 


maradt, hátulról nem lehetett változást észlelni, csak oldalt, előrébb érve lett 
lassan látható a súlyos tereh, szinte meggörnyesztve a lányt, mintha nehéz 
zsákok volnának gyönge nyakába, nyakszirtjébe aggatva, és Drahosch 
valóban tehertételként cipelte őket, nem akarta tudomásul venni, akkor sem, 
mikor kiderült, mekkora erő, úgy sem, hogy állandóan féltékeny kellett 
legyen Kászonira, Kászonira, aki meg szíves-örömest eljátszotta az ős- 
asszonyit, ami forróság volna csak, lüktetés, pulzálás, dobogás, nyitott, 
tüzes halszáj, valaminek a végpontja, az omegája, mélységes mélység, 
melybe minduntalan zuhanni készül az egész teremtett világ, Kászoni nem 
volt őszinte, szerepet játszott, bár, ki tudja, talán ez a stilizáció 
hozzátartozik a tárgyhoz is, a hozadékhoz is, Kászoni biztosan sokszor 
elkeserített, de még többször irányított, nevelt, csak avval, hogy volt, így, 
Kászoni , tudása", amely tehát átadható volt, ő, K., a férfieszével ezt 
gondolja, abból a felelősségből eredeztethető, melyet Kászoni afölött 
érezhetett, hogy neki jött meg először a menstri ciaója, ahogy Drahosch azt 
rögvest hírelte Tolnától Baranyáig, bár ezt a legokosabb megnézni az 
etimológiai szótárban, hír, —el 1554-—5: meg hiíröltetet sz. ,híresztel[7 
(Hoffgreff Én. h2), hogy neki, Drahoschnak, Kászoni azt mondotta, dátuma 
van, a szóba többször 1s belefogott, hosszan s hisztérikusan nevetett, mielőtt 
elkezdte volna, bár kissé úgy, mint egy Jó képességű színésznő, és a dühödt 
szólózás végén az 1s kiderült, hogy őt, K.-t, lóvá tenni lett az egész, az 
alakítás azért gyanúsan hiteles részekben volt gazdag, dátumom van, így 
neki Kászoni, és evvel ő, Drahosch, nem tud betelni, minthogy, amint ez 
nem titok őelőtte, épp az idő fogalmának bölcselettörténeti változásaival 
foglalkozik, ily módon valaminő mély igazságszolgáltatást lát abban az 
igazságtalanságban, mely őt, egyes-egyedül őt sújtja, hiszen míg ő éjt 
nappallá téve s a nappalt éjjé, hogy azután azt újra nappallá tehesse 
száguldoz vagy, legyen, ballag, bár most legkevésbé a saját eszéről beszél, 
és, bármilyen hihetetlen, nem is a hiúságáról, de mindegy, őt nem lehet 
kizökkenteni a menetéből, így vagy úgy, mozog a nagy elmék kaptatóin, 
hogy valamit fülön csíphessen, asztal alá vetett koncot elcsenhessen, addig 
ez a Kászoni csak széttárja húsos combjait, és mintegy elered az orra vére, 
mintha kis kellemetlen baleset volna, és mégis máris nemcsak túl a 
filozófiai kaptatókon, de a meg sem szenvedett kutakodás gyümölcse is, 
hogy stílben maradjon, az ölébe hullt, s míg ő, Drahosch, az ősi ügymenet 
szerint, minél többet tud, annál kevesebbet, Kászoni evvel a baromi 
gesztussal, hogy vére nyílik a világra, rögtön birtokol valamit, rögzít egy 


pontot az idő áramában, definiál, megjelöl, és az így az övé, ennek a 
Kászoninak, így fröcsögve Drahosch, rögtön dátuma van, a van n-jei még 
ott táncoltak remegve a levegőben, mikor Drahosch elégedetten hátba verte 
őt, gyere, pupák, és kihívta lábtengóra, mintha ő egy Korom volna, hogy ki 
nyert, nem emlékszik, reméli, Drahosch, gajdolok és kombinálok, így 
Korom, de se gajdolni, se kombinálni nem volt érdemes, úgy vágtattak a 
dolgok egymás után, akár egy agárversenyen, és, enyhén szenvelegve, úgy 
fordítható a kép, hogy a műnyúl, az ő volt, a tengózást követő éjszakát 
szintén éjtszakának lehetne kinevezni, igaz, ehhez Drahosch nehezen 
megszerezhető utólagos engedélyére lenne szükség, ohó, kicsi Deském, egy 
éjtszakára, s ez az a pont, amely befoghatatlan homályával szégyenkezős 
rosszkedvet okoz, ő, K., túl hirtelen fogott belé, belekeveredett, ahogy néha 
társaságban, miután egyfolytában, hosszan és kedvesen beszéltünk, 
fölkapjuk a fejünket, és gyorsan azt kérdezzük magunktól: hogyan 
lehetséges mindez?, az eszesség mindenképpen föltétele a megértésnek, a 
lehető legtöbbet kell megragadnunk az eszünk által, tapintat nélkül kell 
csörtetnünk a ráció páncélzatában, miközben kis megelégedéssel vehetjük 
tudomásul nevetséges  voltunkat, jó jel, és  zsiíigereljük csak ki 
nyelvérzékünket, voltunk nevetségességét, Pascalra lehet gondolni, aki nem 
volt más, mint egy agy, mely egyre reménytelenebbül, semmit nem 
csökkenő erővel és kitartással, sőt, hülye, mely szó természetesen a mi árva 
fejünkre hull vissza, derülátással definiálni akarja önmagát, ez a 
reménytelen vagy inkább remény nélküli optimizmus: a formátum jele, 
miközben mindent tud, Pascal, ki más?, e csenevész és egyben fölemelő 
feladat minden belső, elkerülhetetlen buktatójáról, miután és minthogy így a 
gondolkodást szemléletnek tekintette, a sokoldalúan és árnyaltan definiált 
megértést rögtön tagadva őrzené, azaz eldobná, és kicserélné a belátással, 
amely, szerinte, jelezné azt az egész embert kívánó gesztust, mely nélkül 
minden gondolat idegen marad, minden közeledés eleve hajótörést szenved, 
és a szavak, melyekről még lesz szó, üresen kóvályognak, mégis, még így 
15, néha, mert már éltünk egy kicsit és a világ itt nyomot hagyott bennünk, 
megnyomott bennünket, kristályosan megvilágosodik egy dolog, egy 
mozdulat, az a kibogozhatatlanul finom helyzet, hogy ez van, és így a 
szavak, váratlanul, hordozójává válnak valaminek, amelynek kapcsolata 
épp velünk és szóinkkal a legkevésbé látszott lenni, ez a hirtelen támadt 
érzéki tisztaság csábította őt, K.-t is, s azt persze nem tudja, mindez kellő és 
illó magyarázat volt-e az asszony számára, de ha nem 15, amiben e 


pillanatban biztos, de, és éppen ebben a pillanatban, a feszélyezettséget 
eltüntette, s ez azért ilyen bonyolultan, alá- és mellérendelések hálójában, 
mert, hogy végre a dühét is kiöntse, nincsenek elégséges szavaink, ő, K., 
tudja, sokan mondták már ezt, sőt, mintha mindenki evvel a diákos 
követeléssel állt volna elő, annyira elhasználtnak látta a szavakat, de nem 
bánja, legyen ez csak annak a jele, hogy ő, K. sem jobb a Deákné 
vásznánál, új szók kellenének, melyek szerények, alázatosak, hódítók, 
királyok és szolgák, rongyosak, fönségesek, úgy tudnának, egy példát 
említve, a jelen esetben tagadást kifejezni, hogy az nem korlátozottságot 
jelentene, tényszerűek lehetnének, de nem szenvtelenek, ilyenek lennének 
az új szavak, melyek nincsenek, így aztán ő, K., akinek végül 15 más dolga 
sincs, mint írni, amit nem dicsekvésből mond vagy panaszolódásképp, ott 
tart, ahol bárki betűvető, aki tudja, melyik végén kell fognia az 
írószerszámot, visszatérhet tehát a szomorúság, de most már tisztán, 
aminek, aki akar, örülhet is akár, aki nem, és azért ez a természetesebb, az 
meg láthatja, hogy ha e kalandozás nem is magyarázat, de mutatja a dolgok 
irányát, irányultságát, és ez a látszat ellenére szinte több, mintha a dolgot 
mutatná, és ő, K., lényegében és általában ebben a szeplőben bízik, ebben 
az akaratlan  vakmerőségben, hiúságban, kéretlen  istenkísértésben, 
visszalépve egyet, fontosabb hát a súlyt ismerni, mint a hatást, és szerinte az 
asszony most ilyen súlyokat láthatott meg, súlyozást, miközben, 
föltehetően, továbbra 1s kissé idegenül vagy idegenkedve szemlélődik az ő, 
K., kellékein, persze nem azért ül az ember álló nap az asztalánál és áll fél 
éjszaka az ablaknál, hogy, adott helyzetben is, ne találhatna valami beválót, 
a lábtengó utáni éjszaka ilyen beváló, és ebben ne gyanítson az asszony 
semmiféle cinizmust, ellenkezőleg, inkább derék dolog ez: magunkat 
aprópénzre váltani a mások kedvéért, tudván tudva, milyen ingoványos 
talajra tévedünk, de az, aki tudja, hol van zsombék, és tudására nincs föl, az 
talán mehet toronyiránt, át, persze minden, de minden elképzelés, csakúgy, 
mint minden képzet elképzelése, minden esetben téves, lealacsonyító, ezt 
tudnia kell az embernek, ha gondolkozik, ami ténylegesen van, ténylegesen 
mindig másképpen van, az ellenkezője mindig a tényleges, ténylegesen, 
hogy penig tévesztésekből létezünk, semmi egyébből, ezt nem kell 
feltétlenül kimondani, vele, K.-val, tehát egyre hihetetlenebb dolgok 
történtek, és a hihetetlenségek kezdetben hízelgők voltak, varázsosak, a 
cirbolyafenyők nem mozdultak, a víztükör nem mozdult, a házacskák nem 
mozdultak, a sötét ráfolyt a terepre, Drahosch egy  vaskerítésnek 


támaszkodott, ő, K., meg levegőt is alig mert venni, akár egy hiripes, 
nehogy megzavarjon valamit is, bár éppen eléggé összevissza volt ott 
minden, de azt talán lehetett érezni, mihez képest lett volna megzavarva 
valami 15, Drahosch nyaka a kerítés tetejéhez támaszkodott, s néha úgy 
feszült hátra, nagy áldozatos testtartásnak látszott, mintha egy bárdon, éles 
késen etc., feküdnék, talán ettől, olykor egészen ellágyult, lehunyta a 
szemét, és a lehunyt szemhéjak mögött sírt, ma félek a holdtól, de ővele, 
K.-val, nem fél, mégse fél, néznék mégis együtt, együttesen a holdat, a 
sarlót, és mikor erre ő, félve, hogy a fennálló jogok és szokások szerint, a 
Drahoschéiról beszél, csőbe húzzák, röhögni kezdett, nézné Drahosch 
inkább a kalapácsot, Drahosch hirtelen elbőgte magát, mint egy lány, 
viszont mikor ő, hogy hibáját helyreüsse, fejét a lányéhoz simítva, véle 
együtt előre és kissé fölfelé tekintett, mint a tagosításra buzdító hajdani 
plakátokon vagy operetti nagyjelenetekben, akkor meg Drahosch szokásos 
fanyar nevetésével elhúzódzkodott, szemfogán hidegen csillant a holdfény, 
én már unom azt, hogy azért szeressenek, mert én vagyok, eltolta őt, 
kisvártatva meg mintegy bocsánatkérően vonyta már, kezes lett, ő, K., úgy 
érezte, hullám fut át rajta, zsibongás, amelynek okvetlenül és azonnal 
fizikai kifejezést kell adnia, erővel átalkarolta Drahoscht, szorította, 
mondhatni, szutyongatta, megkancafülézni, így Korom, úgy érezte, nem 
tehet mást, mert a hullámmal együtt a kielégítetlenség 15 nőttön-nőtt, mintha 
az í5 az a hullám lett volna, a völgy, ugyanezt az alig átvészelhető 
hullámverést érezte néha Halassival szemben, ott a kézfogás lett a 
kifejeződés, elkapták egymás kezét, s forogva körbe teljes erejökből 
szorították, satuztak, aztán egy harmadik számára megkülönbözhetetlen, 
tehát nem létező pillanatban valamelyikük ezt mondja, nyertem, és valóban, 
néha Korommal 15 satuztak, de ő kis kezű lévén, rögtön fogást keresett, erre 
volt kényszerülve, és így túlontúl körmönfont lett az akció, megszűnt az erő 
elsődlegessége, csökkent a hasznavehetőség, a szorításban Drahosch 
kényeskedve felnyögött, amit ő biztatásnak olvasott, ennélfogva kezét hátul, 
a trikó alatt Drahosch derekára tette, amit nem vettek tőle zokon, a 
mozdulatba kicsit beleremegett, Drahosch is kipirult, miközben a dereka, a 
szép fényes, sima bőre, szinte figyelmeztetésül hideg lett, kihült, tenyerével 
a lúdbőrözést is észlelni vélte, simogatni kezdte, fogai izgalmában, 
szédületében össze-összekocódtak, köröket rajzolt a vékony lánykaderékra, 
a köröket tologatta, oldalasan, függőlegesen, utólag nézve jó rafináltan, 
pedig semmiféle rálátása nem lehetett a működésére, nem állt 


rendelkezésére, így Korom, kéjkiáltó, hát nem, kéjkiáltó az nem, amikor 
azonban lefelé a farmer pereméig, fölfelé-oldalvást pedig a mell puhás 
környékére jutott, Drahosch halkan mindig nemet mondott, nem, 
kérlelhetetlen nemek, melyek kizártak minden további kompromisszumos 
próbálkozást, amely nemek azonban egészen kérlelhetetlenül újra meg újra 
elhangoztak,  Drahosch ugyanavval a csöndes, megingathatatlan 
fenyegetéssel nemezett folyvást, ő penig ugyanavval a mámoros 
felelőtlenséggel szajkózta minden nemre, te süldőlány!, minden kétséget 
kizáróan süldőlány, te, az erkölcsi komolyság látszatának fönntartása 
mindegyre nehezebb lett, az ösztönösen elfogadott határok megtartása 
kutyakomédiává vált, egyre kevesebb maradt önmagokból, aki cselekedjék, 
illetve a cselekvés egyre formálisabb és nevetségesebb lett, és ezért, meg a 
hullámhegyek s -völgyek növekvő szorításában, lesz ami lesz, belépett, a 
belépés központi dolog volt, szombat este, mikorra magokra maradtak, a 
tánctól átizzadva, orrukban az este izgató, édes ízeivel, a lányok ízeivel, 
sajna, így Korom, nem az izéivel, az éj üres vágyódással tele, a hosszú üres 
éjjeli utcákon rugdosni kezdtek egy követ, az se volt akadály, ha a kő a 
kelleténél kicsit nagyobbra sikeredett, jól elvoltak avval a fájdalommal, 
szeszeregve, fájdalmaktól és vágyaktól inogva kóboroltak még, hogy kicsit 
megnyugodjanak, s legalább az arcuk ne tüzeljen már olyan forrón, hogy 
minden pillanatban rá kelljen gondolniok, Korom irányításával egyetlen 
hatalmas támadást vezettek, amely csupán Dániel kezdetleges, így Korom, 
mozgáskultúráján futhatott zátonyra, ez előbb-utóbb bekövetkezett, s ők 
lendületesen túlfutottak Dántelen, aki tehetetlenül toporgott egy darabig az 
út szélén, ímmel-ámmal kereste a követ, majd nagy hangon utánuk kiáltott, 
hogy mit futkároznak, futkosnak, mint a kezdők, nem érzékelik, hogy les!, 
hogy lesen elakadt a támadás?, legyintve leültek az útpadkára, Halassi, aki 
szerette volna magát a labdázásban Korommal egyenrangúnak hihetni, fejét 
a tenyerébe hajtva jajongott, hogy kifejezze, érzi a gond gyökerét, hamvába 
holt, siránkozott, hamvába holt, hogy tudnullik a támadás a belső és külső 
ellenség, így mondják, aknamunkája folytán hamvába holt, Dániel 
fantasztikus és komótos magyarázatokat eszelt a , luftjához", melyek 
rendszerint mély és elháríthatatlan fizikai törvényeken nyugodtak, azaz 
például a rúgás pillanatában a kő hirtelen lehűlt, összezsugorodott, ezért 
suhanhatott el az ő, Dániel lába a kő fölött ily balszerencsésen etc., de evvel 
ennyi elég i15 a könnyed hangvételből, a labdát is föltehetően elnyelte egy 
kanális undorító mélye, és már ez is figyelmeztetésül szolgálhatna, ő, 


Dániel, reméli, hogy a történtekből, a játszi megtorpanásból, gazdagon 
profitálhatnak, és legyenek, az Isten szerelmére, végre kicsit komolyabbak, 
a komoly volt Dániel főszava, s ő valóban komoly, véresen komoly volt, bár 
az 1s kitetszett, hogy ez jobb híján való választás eredménye, nem 15 a 
komolyságát, így Halassi, inkább azt az irtózatos küzdelmet szerettük 
benne, amit a komolyságáért, illetve konkrétan az aszkéziséért vítt, a 
Korom buliján altatókat vett be, skacok, jött ki sápadtan egy sötét 
hátsószobából Korom, aki hirtelen kijózanodott, skacok, ez a barom Dániel 
egy Marilyn Monroe, mosták, mosták, mosták aztán a szerencsétlent Kkt... , 
csöndben ültek az út szélén, talpukkal surrogtak a poros betonon, egy 
távoli, fénnyel telt ablakra kíváncsiskodtak, ha estelente végigmegy az 
ismerős vagy vadidegen utcákon, az ilyen éji ablakra mindig tisztelettel néz 
föl, értünk dolgozik, erre kell gondolnia, pedig könnyen meglehet, a gazda 
újféle robbanószerkezeten töri a fejét, ocsmány névtelen leveleket 
szerkeszt, az ikes igék ragozását javítja ott épp, vagy csak nem tud aludni, 
mert fél, annyira beszari, vagy a lelkiismerete gyötri és azért, esetleg mert 
sokat és nehezet vacsorált, de ne higgye az asszony, hogy ez utalás volna, 
bár, elismert, a sok , ne higgye" után Joggal gyanakodhatik, gyanús az, ha az 
ember minden rosszhiszemű lépésre így föl van készülve, jobbnak látszik 
ilyenkor hallgatni, nem valamiről nem beszélni, azaz lényegében 
elhallgatni, hanem csöndezni, azért is így, ismételje csak, nem árt, mert a 
bizalom nem elhatározás dolga, nem jó szándéké, és ha kötelességünk is 
bízni abban, hogy végül a bizalomra méltók megtalálják egymást, az 
ütemezéssel járó megoldatlanságok nagy véráldozattal járnak, de, és ezt 
neki, K.-nak, komolyan állítania kell, bizonyos dolgokat, akkor is 
jelentéktelennek etc.! kell mondanunk, ha naponta belepusztulunk, a hosszú 
csöndben, mely olyan volt, mint egy lélegzetvétel, mint egy sóhaj, csak a 
poros aszfalt sikontott a talpuk alatt, s ekkor következhetett a rátérés, a 
rátérés igen egyszerűen történt, Korom súlyosan megkérdezte, ki lépett be, 
mulatságos arra gondolnia, hogy az ő belépésükkor a tagosítás szavatoltan 
rendben volt, lehet, hogy ők, így esténte, jobban megállták az új idők 
próbáját, gondoljon akár a pártra, mely követett el hibákat, akár a 
lakosságra, mely nem követte a pártot, a belépés föltételeit nem lazították 
föl pragmatista szempontok, határozott, tudatos, tudatosan vállalt belépést 
jelentett tánc közben a partner lábai közé, a normák, megengedi, szigorúak, 
ám a tét sem akármi!, Frédi bácsi mesélte, hogy egyszer Szegeden a 
karpaszományosok egy bálon cső kukoricát rejtettek föl a nadrágszárukba, 


fiaim, azt a rengeteg, így Frédi bácsi, idvezült pofit, pihegtek a láztól a női 
mellek, erős kezekben égtek a kacsók, ez legszebb preparátumom, fűzte 
még gyorsan hozzá, két üveglap között kékesszínű, száraz anyag tapadt, 
foltokkal s vonalakkal, mint a víz és földrajzi térképeken az ország rajza, 
egy agyvelő, Frédi bácsi közelhajolt az üveglap fölé, a fény erősen esett 
arcára, melyben valami kínlódóan kíváncsi vonás volt, valami fájdalmas, 
tehetetlen kíváncsiság, mely szinte vigyorba torzította az arc mindig 
fegyelmezett vonalait, önkéntelenül ő, K., 15 közelebb hajolt, Frédi bácsi 
ujja tapogatózva, keringve követte azt a pontját a rajznak, ahol a görbe 
vonal egy csomósodásban többfelé szakadt, mint a geografus, aki az idegen 
táj térképén nem ismeri ki magát, mint az orvos, aki a kitapogatott beteg 
testrész titkait kopogtatja türelmetlenül és tehetetlenül, ez egy rutén paraszt 
volt, így elgondolkozva Frédi bácsi, aki egy napon kiirtotta az egész 
családját, szüleit, feleségét és két gyermekét, ez a legszebb preparátumom, 
már aki!, rátéréskor azután, az útpadkán, a belépő sugárzó arccal mutathatta 
a combját, ez az, evvel történt, sőt vissza 15 szorították, ő, K., mindig 
gondolkodás nélkül hazudta, hogy a lányi comb, Gusztáv, jutott most 
kikerülhetetlenül az eszébe, fáradt, esti eszébe, jelzett, beléptél?, naná, majd 
Tyereskova, ezt hívták comb-bálnak, vigyázni, mint rendesen, csak 
Drahoschsal kellett, mert, ha vasárnap nem is, mert akkor többnyire 
kirándultak, ezek a Drahoschék, így Drahosch fintorogva, passzionátus 
kirándulók, de hétfőn már nem átallott, főszó, ahogy Dániel komoly akart 
lenni, úgy Drahosch nem átallott, nem átallott szimatolni, őket ravaszul 
egymásnak kijátszva, egyre jobban kijátszhatók lettek, rejtélyeskedve, 
titkosan 1de-oda citálva, tudakozódni kezdett, és akkor vége, ha Drahosch 
tudakozódni kezd, ahogy ő mondja, tájékozódik, akkor vége, Halassit a 
mólóra hívja, karon fogja, cipeli, forgatja, húzza-vonssza, mint egy öreg 
trottlit, Halassi megunja, vállat von, távozik, de szegény!, akkorra már 
kiszedték belőle, amit ki akartak, vagy ha nem, Halassi vissza fog térni, 
Drahosch keresztespókként húzogatja vészterhes  hálóit, Korommal 
kacsázni kezd a vízparton, szakszerűen kérdezget a vasárnapi meccsről, 
szurkolói visszhangokat ismertet, s mikor Korom már teljesen lágy, 
képlékeny, de bizonyosan figyelmetlen, akkor csap le, személyre szabottan, 
s noha a lebukás mindig a véletlen művének tetszik és minden mintha egy 
hajszálon múlnék csak, semmi nem marad megtorolatlan, hisz annak a 
hajszálnak a vége, fura pók, Drahosch kezében, de azért nem könnyű az 
embert megfélemlíteni, akkoriban sokat tűnődtek a mozdulatokról, a 


beléjök vert gyávaságokról, lényegében új életformáról kellene beszélniük, 
a bárhol másutt elkövethetetlen tartásokra, bólintásokra és érintésekre 
gondol, hihetetlen, mennyi ártatlan mozdulatot nem tehetünk meg 
életünkben, még a legszeretettebb lényekkel se, még egyedül a szobánkban, 
a lépcsőházban, a liftben se, a baj csak az volt, hogy nagyon érdekeltté 
voltak téve a gondolkodásban, elveszítettük, így Halassi, a szabadságunkat, 
és így az állítások jogát, kényszerét, keserűségét, egyszóval lehetőségét is, 
kangondolkodás!, így Drahosch, aki függetlennek tudta magát e 
tárgykörben, neszülten bólintottak, kivéve Koromot, kancagondolkodás, 
nemdebár?, Korom mindig arról mesélt volna, és ebben nagyon-nagyon 
bízott, hogy a lányok 15 ugyanúgy kívánják őket, ahogy ők kívánják a 
lányokat, és a lányok sem alusznak néha éjjente, s lucskosan ébrednek, 
táskájukat minduntalan az ölükre szorítják, szívesen zárkóznak be a 
fürdőszobába, és ha összedugják a fejecskéjöket, mert összedugják, a 
hajszálak összekeverednek, akkor, higgyék el, róluk, csakis róluk beszélnek, 
a combukról, a mellkasukról, meg az egész tornaóráról, kapott a kancára 
Drahoschtól villámgyorsan egy hatalmasan csengő pofont, melyért 
egyhangúan irigyelték, nem könnyű az embert megfélemlíteni, de nem 1s 
nehéz, állandóan résen kell lenni, hogy meg vagyunk-e már félemlítve, akár 
önmagunk, akár más vagy mások által, vagy nem, ő, K., erről már többször 
beszélt vele, az asszonnyal, nekem sokkal nehezebb élni, semhogy másként 
élhetnék, mint egészen nagyszabásúan, ezt az asszonynak megvallhatja, 
öreg cimborám, és nekik vállalni kell azt, hogy másképpen élnek, lehet, 
hogy lényegében ugyanúgy, de ezt nem ők fogják megmondhatni, de 
valójában másképpen élnek, és ezt nem lehet megkerülni, nem hiszi, hogy 
evvel különös vagy nagy dolgokra kellene gondolni, a fedetlenség és 
nyíltság: ennyi már elegendő 15, már nem marad el a megrovás, nyíltnak 
lenni, az feszélyező, akár a hasból kiömlő belek, vagy békésebben, akár a 
nyitva felejtett slicc, bár ez félrevezető példa, mert ez csupán 
megbotránkoztató, azaz a közönség függvénye, botrányos viszont az 
Igazság, az, és minden a létet alapvetően érintő dolog az, e botrányt föl kell 
ismerni, és ha a helyzet úgy hozza, azzá kell lenni, mindez nem program, ő, 
K., nem próféta, hanem, amint mondta, egy ürge, nem program, hanem 
készenlét,  védtelenség, figyelem, egy élete, egy halála, térdével 
előrenyomult, faltörő kosként választva széjjel a Drahoschéit, porcleválás, 
villant az eszébe, Korom sápítozott mindig, ha kocódott a térde, hogy még 
egyszer végzetes sérülést szenved belépéskor, de engedelmesen kinyílt a 


kiskapu, maga felé húzva a lányt előrecsosszant s rádőlt, és máris ott volt, 
valóban, hihetetlenül, comb-bál!, ujjongott, sokáig nem mozdultak, 
mindene megvolt, jobbat el sem képzelhetett magának, nem is vágyódott 
másra, mégis mocorogni kezdett, előbb Drahosch farmerjába akart 
benyúlni, de fönnakadt a szabáson, aztán gyorsan, gőgösen és ijedten, 
kérlelni kezdte a lányt, másszanak át a kerítésen, azon túl káprázatos kert 
terült el, láthatóan, sőt érzékelhetően üres, lakatlan, biztonságos, olyan 
tehát, amilyennek egy éjszakai kertnek lennie kell az utolsó pillanatban, 
nagy, üres terek váltakoztak szép, sűrű bokrokkal, sütött a hold, s a kert 
gyepüire kékes, sugárzó fényívet bocsátott, csupán az árnyékok voltak 
ijesztően hosszúak és láthatóak, de talán, gondolta, az éjszaka titka kedvez 
más titkoknak is, Drahosch mosolygott, ellenkezett, tevékenykedett, 
dadogott, mommogott, habogott, gügyögött, babusgatott, agyonbeszélte őt, 
ő bolond meg hagyta, hadd múljék az idő, föl kellett volna nyalábolnia 
Drahoscht és basta!, úgy értve, és kész, de hát addig-addig, míg egyik 
pillanatról a másikra, mint egy rossz fuvallat, kivilágosodott, a tó felől jött a 
tömény, csirizes, világos massza, melyben mozdulni 15 nehéz, nem vitás, 
véget ért, véget ért az éj, elszoruló szívvel szívta be ezt a lesújtó hajnalt, 
hajnal hasad?, ellenkezőleg, édes urak, Drahosch kedvesen elvált tőle, az 
ágyékuk elvált, a lány a feje tetejére tette a kezét, és homlokon csókolta, 
amit ő meghatónak talált, azt meg, hogy Drahosch elmegy, természetesnek, 
a lány futni kezdett, látta azt 15, hogy hétméterenként finisel, a kertsor 
végén, erősen bedőlve vette a kanyart, vissza sem nézett, most ő 
támaszkodott a vaskerítésnek, hátrahajolva és enyhén széjjelvetett lábakkal, 
mint az imént Drahosch, és, amit sose hitt volna, amolyan hím-legendának 
tartotta, fájtak a heréi, s mikor hasát behúzva benyúlt végre a farmerba, és 
megdörzsölte az ágyékát, akkor ujjai hegyével nyálkásságot érzett, mintha 
csigák mászkáltak volna mind ez idáig ott föl s alá, ami nem keltett benne 
semminemű viszolygást, a mezei póznákon soká égtek még a villanykörték, 
sápadt labdacsok, mozdulatlanul állt, terpeszben, nyakszirtjét az áldott 
kerítésnek nyomva, keze lefelé, megindult lassan az üdülőtelepen az élet, 
egy hétköznap, anyácskák siettek, cekkerükből friss, sós kifli lógott ki, a 
tejesüvegek tompán összekoccantak, ősz hajú, inas öregemberek álltak 
sorba a reggeli újságért, idegenek mászkáltak kezökben sült hallal, 
fintorogva és ügyetlenül köpködték ki a szálkákat, nagy a reggel is, 
hamarost föltűnt Drahosch, frissen, lendületesen, szokott szappanszagával, 
Drahosch utálta a szpréket, gyerekek, mosdjatok, kacagott büszkén és az ég 


felé csapta a karjait, hadd szaglásszanak, fantasztikusan jó szagú volt 
mindig, ha nem, arra lehet emlékezni, az étteremben izzadt, elhúzta elöl a 
blúzát és belefújt, ezt a belefújást szívesen elfelejtette volna, Drahosch nem 
egyedül volt, Hápapa karján billegett, Hápapa mosolyogva düllesztett a 
fiatal teremtés mellett, Drahosch egy időig kerülte a tekintetét, Hápapa 
ezalatt oldott, Drahosch fölvetette a fejét, a haja hátracsapódott, mint egy 
ustor, kedves Deske, így, nem 15 tudom, mit ís mondjak, maga egy 
szívrabló, komolyan nézett rá, s ez őt, K.-t bizakodással töltötte el, ez a 
hangsúlyos szétválása szónak és tettnek, ez a törés, töröttség avval biztatta, 
hogy jön valami, félénken még arra 15 gondolt, hogy ez már az, valami, ami 
rögzítené az elmúlt éjszakát, az elmúlt éjszaka eredményeit, hogy ne 
lehessen meg nem történtté tenni, hogy ne lehessen letagadni a csillagot az 
égről, Korom mondja, hogy ő a hétfői Sportújságtól nyugoszik meg, akkor 
derül ki, mi volt az eredmény, nem kellene, így Dániel, nem lenne szabad 
ennyire bíznod a tömegtájékoztatásban, barátom, súgta, mint egy titkot, 
manipulálva van, de Korom nem engedte beavatni magát, a polgári sajtó 
igen, így Korom, ebben osztja Dániel véleményét, de föltétlenül 
distingválni kéne, Dániel legyintett, naiv vagy te, öregem, nem, nem, így 
Korom, gyorsan, csak ragaszkodó, szeretne, ameddig lehetséges, 
ragaszkodni, Korom ragaszkodó, ennek híre ment, minthogy Korom hírelte, 
és főként a lányok között ment a híre, minthogy etc., de még mozdulni sem 
volt ideje, az ilyen állapot jellegzetes mozdulata, ha kisujjunk végigsímítja 
szemöldökünket, mikor Drahosch iszonyatosan nevetni kezdett, nem 
vidáman vagy csúfolkodva, hanem erősen, hétrét görnyedt a kacagástól, 
Hápapa bizonytalanul veleheherészett, Drahosch dühösen húzni kezdte 
Hápapát el, a fiamat keressük, így a férfi vissza-vissza, ő, K., ottmaradt 
állni, s csak akkor hagyta ott fölösleges, védenivalótlan őrhelyét, mikor már 
nagyon éhes lett, és valahogy az arca is kiszáradt, Halassi eltünt, így 
Drahosch, eltűnt!, Drahosch hajtóvadászatot tartott, gyanakodott, őrjöngött, 
mindenkit ugráltatott, ő, K., azt hitte, kíméletet érdemel s kap, és aludhat, 
aludhat nyirkos sátorpalotájában, hisz már úgyis mindegy, minden mindegy, 
akarni sincs mit, illetve volna, de nincs abban a helyzetben, hogy tudhassa, 
mit akarjon, nincs mit tennie a boldogulásáért, ha szerencséje van, boldog 
lesz, ne nevessen az asszony, ha nem, boldogtalan, Drahosch tapintatlanul 
rátört, őt a hátára forgatta, mint egy bogarat, mint egy Gregor Samsát, 
kedves Deske, hol van a Halassi, ne mondd, gyaúr, hogy nem tudod, Itt 
lakol vele egy pléd alatt, meg sem érdemled!, és te ne tudnád, ilyen nincs, 


ilyen nincs, ilyen nincs, Drahosch vészjósló volt, de főként szerencsétlen, 
mint még sose, sokszor nem ismerte a tréfát, de keménysége, eddig, mindig 
döntés eredményének tetszett, drága Deske, megfogta a grabancát, alig 
kapott levegőt, életbevágóan fontos, mondd meg, öregem, hol a Halassi, 
hirtelen ő, K., 15 megrémült, homályosan olyasfélére gondolt, hogy 
Drahosch csinált valamit Halassival, valami visszavonhatatlant, elég 
vakmerő mindenre, mit csináltál vele?!, ordított fel, valld be azonnal, mit 
csináltál vele, indulatában ő i15 Drahosch grabanca felé nyúlt, az elinduló és 
megtorpanó mozdulat kijózanította Drahoscht, ugyan, őrült, miről beszélsz, 
felugrott és be a házba!, hol a Halassi, angolon, így Teri néni, kimérten 
kicsit a Hápapa reggeli koncsorgása miatt, Drahosch döbbenten állt, hogyan 
lehet, hogy ő ne tudjon valamiről, angol nyelvvizsga, nyáron, a városban, 
nem, ez nem, ilyen nincs, ő, K., természetesen hallgatózott, és az angol 
említésére egy név ugrott be, Imecs Judit, Imecs Judit neve, Imecsé, ezt 
érezte meg Drahosch, ezért kapálódzott, harcolt ilyen eszeveszetten, ezt, 
hogy elveszítette Halassit, anélkül, hogy az övé lett volna, tudod, így 
Halassi, ha van egy nő, drága öregem, általában, tisztára elvileg, aki se nem 
szép, se nem csúnya, ám arca olyképp érdekes, csontos, határozott, kemény, 
tekintete átható, orra éles, és mégis ajka körül a mozgás kedves, szelíd, 
hogy azt kell mondanunk magunkban, gyönyörű, és ha, ennek folytán, 
bizonyos, következetesnek nevezhető érzelmességgel sokszor és olykor 
föltünően reánézünk, csupán mert erre módunk nyílik, lévén, mondjuk, 
közöttünk olyanféle semleges, közösségi kapocs, amilyen egy közös 
hangversenybérletből adódik, azonos buszjáratból, nyelvórán vagy a városi 
közkönyvtárban, és ha még eztán ez a nő minden, de minden pillantásunkat 
merészen viszonozza, amiben azonban semmi tapintatlanság sincs vagy 
pajzánság, hanem természetesség, egy tekintet kiváltotta kissé derűs 
kíváncsiság, és mindenekelőtt elfogulatlanság, valami önveszélyes fesztelen 
figyelem,  minélfogva fokozatosan ismerősnek látjuk, és már-már 
köszöntvén bólintanánk, sőt talán bólintunk is, legalábbis valami történik, 
ami után kapkodva masszírozzuk nyakunkat, mindenesetre egyre 
furcsábban és esetlenebbül viselkedünk, és kis híja, hogy oda nem lépünk 
hozzá a következő szavakkal, ne haragudjék, olyan aránytalan vagyok, de 
mindig úgy örülök, ha látom, s lassan a helyzet, mert már helyzetet 
érzékelünk, faramuci, és mind többször gondolunk el előre így lehetséges 
jeleneteket, és ha ezek után, szokásos távozásunkat megelőző pillanatban, 
ha nem bátorságot véve is, de tétovázás, azaz döntés után odalépünk a 


nőhöz, és valami olyasmit mondunk, hogy már oly sokszor és olykor 
föltünően ránéztünk, hogy illő volna, így gondoljuk, tőle 15 elbúcsúznunk, 
és minthogy erre a nő bólint, nem túlozva a kedvességet, ahogy szoktuk mi 
magunk is, ha beszédbe elegyedünk a jegyszedőnővel, teremfelügyelővel, 
de nem 15 riadtan, hanem úgy, mint akit az egész kicsit meglep, bólintásával 
azért nyugtázza nézéseinket, és elfogadja bocsánatkérésszerűségünket, mi 
pedig kényszeredetten továbblépnénk, magunkkal vívén a közelségét, 
amikor a nő azt mondja, hát, akkor a viszontlátásra, és megdöbbenésünkre 
kezet nyújt, a kézfogás határozott és meleg és elmondhatatlanul nőies, 
hirtelen föl sem fogható, hogy ott tartjuk kezünkben a kezét, akkor kissé 
szédülten érünk a szabad ég alá, magunkban erősen őrizzük a kézfogást, 
kezdetben bódultan járjuk a nyáréjszakai utcákat összevissza, a beton még 
langyosságot lehel, sötét szél csap a homlokunkra, és a győzelmi öröm 
sebesen váltakozik a szívünkben az indulatos keserűséggel, a nő arca 
képzeletünkben  szét-szétfoszlik, a kézfogás összekeveredik más 
kézfogásokkal, bosszankodva dörzsöljük meg újra és újra tenyerünket, nem 
tudjuk, mit gondoljunk, homlokunk fázik, aztán rendre szokunk, eszünkbe 
Jut, ha valaki befordul egy ilyen-olyan éjjel a Rákóczi útról a Klauzál 
utcába, és nem találkozik senkivel, megáll és megy, és mindenütt sötétek az 
ablakok, és kiér a Klauzál téri piacra, ahol fél kettő és kettő között most 
olyan kihaltak a standok, és bizonyos érzelmeit elfeledve, más érzelmeit a 
nyelve hegyén egyensúlyozva vagy a torkán ízlelgetve átvág a Dob utcának 
azon a rövid szakaszán, amelyen a Klauzál térről elérhet a Kertész utcába, 
majd felnéz a Fészek Klub kivilágított ablakaira, mielőtt befordulna, de 
folyamatosan halad előre, és nem bámulja meg a sarki Ápisz-bolt kirakatát, 
aki tehát így cselekszik, annak föltétlenül észre kell vennie, hogy a Kertész 
utcában összehasonlíthatatlanul több gépkocsi parkol, mint a Klauzál 
utcában, bár jobbára öreg autók, s szinte valamennyi piszkos, ám ez sem 
lehet zavaró tényező, mert ha valaki, természetesen saját igényeihez 
igazodva, követi, így Halassi, példámat és éjjel fél kettő és kettő között a 
Rákóczi útról a Klauzál utcán, majd a Dob utcán keresztül a Kertész 
utcában folytatja érzelmes sétáját, s ha nem megy lassan, de sietnie sem 
kell, akkor biztos lehet benne, hogy körülbelül nyolc perc múlva a 
Zeneakadémia sötét épületével szemben a Kertész utca és a Majakovszkij 
utca kereszteződéséhez ér, és ennek szép fintorában mintha valami új, 
magasabb rendű bizonyosságot leltünk volna meg, Imecs Judit, gondolta a 
Hápapáék háza tövéhez lapulva, és arca úgy ragyogott, mint a drága 


Alfelügyelő úré, ha rájön valaminek a nyitjára, a forszára, olyan nincs, 
sikoltotta Drahosch, olyan nincs!, ide figyelj, fiam, így Teri néni, és kezét, 
mint a söröslegények evés vagy verekedés előtt, megtörülte a kötényébe, itt 
nekem ne kiabálj, ne hisztériázz, mert úgy kipenderítelek, hogy a lábod sem 
éri a földet, Drahosch megint fölvágta a fejét, két nő állt egymással 
szemben, és kifutott a szobából, Teri néni egy ideig nem mozdult, esténte 
Halassi Imecsről hallgatott, boldogan, feküdtek nagy hideg sátrukban, 
nézték a lapélek homályba vesző találkozását fönt, az esőcseppeket 
hallgatták, fülünkre húztuk hűvös paplanunkat, pillánk nehéz volt, tüdőnk 
lihegve fulladt, és halhatatlan félést éreztünk, Halassi nem tudott Imeccsel 
betelni, számára alig volt hihető, hogy egy nő megmaradjon mellette, azok 
a kis csajok, akikkel úton-útközben megismerkedett, azok mihelyt 
észrevették Halassi súlyait, súlyosságát, azt a kérlelhetetlen komolyságot és 
nehézséget, mely őt a legapróbb dolgokhoz is fűzte, és mely igazán csak 
ritka pillanatokban vált nehézkessé is, de amelytől semmilyen részcél 
érdekében nem bírt szabadulni, a kis csajok hanyatt-homlok menekültek, 
megijedtek Halassiítól, Halassi sosem volt laza, ernyedt, figyelmetlen, 
spicces, mindig ugrásra készen állt, és ebben, ha nem tudunk ellensúlyt 
nekifeszíteni, van valami ijesztő és kilátástalan, Drahosch dolga már 
másnap tisztázódni látszott, bár kérész-életű tisztázódás volt, a délután 
egészen egyszerű délutánnak indult, kiültek a vízpartra, az egész fiatalság a 
vízparton gyűlik össze, mert a strandon a nők szabadok, és olyan szépek, 
hogy még álmaink csalására sincs szükségük, amikor beköszönt a tél, akkor 
persze nem szívesen vallja be magának az ember, hogy vége, maradna a 
hidegben is, öregen 15, mert még mindig reménykedik, érthető, ocsmány 
lesz ilyenkor az ember, de ezért senki sem felelős, az ismerős szelindek 
hancúrt a vízparton, nagy, zömök testű, lecsüngő ajkú, tömpe orrú, erős 
kutya, a Drahoschsal , szembeni" játszmában egyre nagyobb szerep jutott 
Bordács Annának és Pintér Sophiának, nővérek!, lelkesedett Korom, 
lényegében, föl tudjátok fogni, milyen varázslatos dolog, két nővér, egy 
nővérpár, húg és nénje, Korom úgy mosolygott, mintha ebben legalább 
érdemei volnának, új és új kis hírekkel állt elő, például, hogy a nővérek, ha 
egyedül vannak, magázzák egymást, bizonyisten, kilestem őket, erre 
valóban büszke volt, Anna, mit gondol, így Sophia, így Korom, 
megbocsátja az Isten, hogy olyan sokat csókolóztam, azt hiszi, így Anna, az 
Isten számolta?, nem számoltam, így Sophia, én sem, sohasem tudtam 
megérteni, és magamat sem értem, hogyan lehet csók után imádkozni, 


ugyanazzal a szájjal! , nem, nem ugyanazzal!, én, amikor imádkozom, előtte 
sohasem csókolódzom, és amikor csókolok, sohasem imádkozom utána, 
Sophia egyszer az asztalon álló homokórával játszott, az ötperces játékával, 
a farudacskák között álló, darázsderekú kis üvegmozsárral, , derekán" 
finom patakban pergett át a homok, öt percet mérve, megint elmúlt öt 
percecske, aztán hallgatás, mintha nem 15 volna semmiféle Sophia a 
szobában, majd egészen hirtelen-váratlan, mindjárt az utolsó homokszem 
következik, a leguto-olsó!, kész!, így játszott sokáig, finom szemöldökét 
összevonva, egészen belemerülve abba a kis vékony patakba, Anna, és ő, 
Korom is, meg belé, és hirtelen kétségbeesett zokogás, ó, Anna, 
elmulasztottam!, egyszerre csak mélyen elgondolkoztam, és nem 
fordítottam meg időben, s most már sohasem tudom meg, hány óra, most 
képzelje csak el, hogy egy szigeten vagyunk, és itt ki mondja meg nekünk, 
honnan tudhatjuk meg?, hát a hajó, Sophia, amelyik korallért jön hozzánk? 
koralltörmelékért? a kalózhajó, amelyen minden egyes matróznak három 
órája és 6 óralánca van? vagy még egyszerűbben: hajótörésünkkor egy 
macska 15 megmenekült velünk, én pedig még gyermekkoromból, serdülő 
koromból, azt, így Korom, hittem, rólam beszélnek, tudom, hogy ,les 
Chinois voient bDheure dans lboeil dés Chats", a kínaiak a macskák 
szeméből tudják meg az időt, egy hittérítőnek megállt az órája, és 
megkérdezte az utcán egy kínai fiútól, hány óra, a kisgyerek gyorsan 
elszaladt, aztán egy óriási macskát hozott a karján, a szemébe nézett és azt 
felelte, dél van, ó, Anna, úgy érzem, mintha megöltem volna valakit, az időt 
ölte meg, Sophia, hány óra van, kérdezték tőle máskor, ő azt felelte, 
örökkévalóság, szerintem, így Korom, Drahoscht csúfolják, mindenesetre 
Korom nagy kedvét lelte a híreiben, Korom magázós történetei!, a 
szelindek morogva figyelt, Rónitz János jelent meg a parti fövenyen, 
föltünő katonai zubbonyában, Rónitz Drahosch szerzeménye volt, van egy 
buszsofőröm, így Drahosch, és néha eltűnt, eltűnt buszozni, odaáll a 
sofőrfülke mellé, oda, ahol , zavarja a vezetőt a kilátásban", többször 1s 
fordulózik, tegye hozzá, ingyen, őket azonban nem izgatta föl a Drahosch 
buszsofőrje, még az sem imponált különösen, hogy a füle mögé, így 
Drahosch, cigarettát dug, és ördögi ügyességgel úgy hajlong, hogy az nem 
esik le soha, kissé finnyásan úgy gondoltak rá, mint a Peruszra, a hintásra, 
hisz milyenek is a  buszsofőrök?, a buszsofőrök nyugodtak, 
kiegyensúlyozottak, emberéletek százai vannak reájuk bízva, fakó 
atlétákban izzadnak, van két gyerekök, egy lompos feleségök, akit valaha 


szerettek, bár azt, így Korom, soha nem tudják megbocsátani nekik, hogy 
már esküvő előtt megengedék azt, hamar ágyba dőlnek, mert a buszsofőrök 
korán kelnek, így szövögették Rónitz sorsát, és figyelmen kívül hagyták, 
mást nem nagyon tehettek, hogy miként beszél róla Drahosch, sőt, azt 
gyanították, Rónitz nincs 15, nem tudták, hogy a vágyaikat fogalmazzák, 
hogy azt szeretnék, ha a világ olyan volna, hogy Rónitz nincs is, tudjátok, 
ahogy rákanyarodik a töltés melletti egyenesre, még magasabbra veti 
gondosan fésült, gőgös, még fiatal márkifejét, két természetes accroche- 
coeur-rel ékes arcát, és ezen már nem is volt mit röhögni, a huncutkás 
buszsofőrön, olyan erős vonzalmat érzek mindenféle magányos bátorság 
iránt, hogy, bár, így Drahosch, homályos eredetével tisztában vagyok, nem 
állhatom meg, hogy ne gyönyörködjem benne, kiderült azonban: Rónitz 
van, van és ugyanolyan fiú, mint ők, sőt még ők látszottak öregnek mellette, 
aki egyébként másfél-két évvel idősebb volt náluk, ő, K., úgy hiszi, a 
beszéd tette őket öregebbé, a szó, hogy mindennek nevet adtak, 
megneveztek, valami akkor lett élő, ha szóba hozták, de itt egészen 
komolytalan beszédekre 15 gondolni kell, szövegelésekre, dumákra, például 
hosszan elvitáztak arról, ezalatt Rónitz, akit Karolnak kereszteltek gyorsan 
át, mert éreztek benne valami polákost, kiköpött polák, egyhelyben állt 
szótlanul, ajka körül duzzogó félmosoly, karjai széles mellén összefonva, s 
néha felnyúlt unottan az orrához, kivett belőle valamit és figyelmetlenül 
morzsolgatta, arról, hogy a tenyészcsődör vagy a fedezőmén a helyénvalóbb 
kifejezés, meglepetten és viszolyogva érezték, hogy a vita egyre inkább 
Játék Karolnak, valami hódolat vagy áldozat, a kérdés, tenyészcsődör vagy 
fedezőmén, nem egyszerű, utóbbi mellett szól az egyszerűség 
stílusbravourja, melyet nem szürkít a szakszerűség vagy annak látszata, 
ezzel szemben az előbbi fölgerjesztett, Turi Danis légkörét mulatságos és 
mesteri kontrapunkció egyensúlyozza, a tenyészcsődör, így ő, K., és szemét 
nem vette le Karolról, mondjuk így, pozitívságát az e szókban elrejtett 
alapelemek: enyész és csőd, igen, így Drahosch kipirultan, negatív, alig 
tagadható egzisztencialista titok etc., mindezt ma már egyáltalán nem látja 
olyan rossz színben feltünni, mint a köztes időkben, mikor őt 15 megfertőzte 
valami tettvágy, illetve a tettnek a szokásos értelmezése, mely gyerekségnek 
tünteti föl a szót, szemben avval, ami férfias, Karol alig beszélt, a lábát 
csosszantotta, lehajolt, fordult, a kezét emelte, vakaródzott, farkasfogait 
villogtatta, miközben pucolgatta, piszkálgatta őket, mindig pucolt és 
piszkált, körmét, orrát, a haját birizgatta, állandóan hozzáért valamihez, 


legtöbbet magához, mindig kapcsolatban volt valamilyen testtel, tárggyal, 
mindig érint, nyúl, babrál, bolygat, fog, illet, súrol, pedz, vonatkozik, hat, 
összeér, határoz, horzsol, sündörködik, dörgölődzik, törleszkedik, felkavar, 
felturkál, felbomlaszt, megbolydít, megragad, megszorít, elkap, hajszol, 
nógat, sért, puhít, meghat, megejt, megbabonáz, megigéz, elragad, 
elkápráztat, lenyűgöz, lebilincsel, rabul ejt, tart, vesz, ragad, legyőz, 
diadalmaskodik, lelép, zsebre tesz, kenterbe ver, leteper, elbolondít, elcsal, 
elfog, megakaszt, nyomorgat, szutyongat, sürget, nyomaszt, terhel, 
nehezedik, feszít, szorít, tör, tol, siettet, szorgalmaz, feltüzel, fellázít, vérbe 
fojt, megnyer, kompromittál, dezavuál, diszkreditál, mardos, furdal, 
marcangol, csippent, metsz, felülmúl, megtáltosodik, felizgat, megmarkol, 
beszorít, szorongat, fog, nyom, nyomul, toszol, hatol, nekibuzdul, megnyer, 
megkaparint, meghódoltat, megszáll, elfoglal, ellep, okkupál, leigáz, 
elnyom, megszégyenít, megaláz,  megcsúfol,  eltipor,  szertefoszlat, 
felgöngyölít, bemocskol, letarol, eltökít, rápirít, unszol, lám, manapság nem 
könnyű La Bruyére-i jellemrajzokat készíteni, Claude Lorrainnak van 
mégiscsak igaza: a festményeken az előtér mindig visszataszító, a művészet 
szabályai szerint a mű lényege a háttérben húzódik meg, a megfoghatatlan, 
ahová a hazugság: ez a rajtakapott álmodozás, az ember egyetlen és igazi 
szerelme menekült, csak úgy ne Járjon, mint a mesebeli kisbojtár, akinek 
története végül általános és folytonos derültség forrásává vált az egész 
határban, ez lesz a titkainkból, mihelyt nyilvánosságra és közönség elé 
kerülnek, csak az marad szörnyű bennünk meg a földön, sőt talán még az 
égben is, amit még nem mondott ki senki, csak akkor nyugszunk majd meg, 
ha mindent kimondtunk már, ha semmit sem hallgattunk el, akkor végre 
csend lesz, és nem félünk többé a hallgatástól, így lesz, Rónitz egészen 
megfoghatatlan volt, definiálhatatlan, valóban lidérces, és ez amennyire 
lefegyverző, olyannyira feszélyező 1s, nem tudták, kivel vagy mivel állnak 
szemben, nem és nem, és közben ez a hiány észveszítően vonzotta őket, 
Rónitzot olyan mérvű bizonytalanság övezte, hogy minden vele kapcsolatos 
apró esemény 1s megsúlyosodott, jelképerejűvé lett, semmi nem történt, ami 
vészjósló lett volna, és minden azonnal vészjósló lett, Rónitz mellett 
minden pillanatban azt lehetett várni, hogy lelepleződik valami, valamiről 
ismét kiderül, hogy mennyire ocsmány, pedig mondjuk, csak az került 
napfényre, hogy Rónitz nem buszsofőr, soha nem is volt, hanem maszek 
zöldséges, társ, ennélfogva vagy és nem cigaretta, hanem ceruza van 
betüzve a füle mögé, avval hajlong, mindettől azonban mégis annyira 


zavarba Jöttek, hogy egyáltalán nem kérték számon Drahoschtól a hazudást, 
átsiklottak felette, Rónitz közelében bármi megtörténhetett, de úgy, hogy 
megszünt mindenféle határ, korlát, és ez olyan ordenáré volt, amire a 
legkevésbé sem voltak fölkészülve, a szelindek morogva figyelt, majd 
rárontott Rónitzra, Rónitz a hosszú, szük katonai zakóban, a fürdőnadrágja 
fölé is azt hordta, a kutyát a gombok izgatták föl, de Rónitz egy mozdulattal 
lecsitította a díszes katonai gombra vicsorgó szelindeket, úgy simogatta 
kisvártatva a kutya fejét, túrta, vakargatta, évődött, ahogy egy nőét, Rónitz 
két idegen lánnyal állított be, két magos szőke lánnyal, az egyik ajkán 
olyasfajta kiütés volt, mint, így mondják, mikor túl jól esett az étel, egy 
baráti szocialista ország leányai, két, így Dániel, kágéestémama, a 
délutánhoz hozzájárult még Bordács és Pintér szenvedélyes nyelvtanulási 
vágya, így mikor megtudták, hogy eredeti szláv nyelven vagy akár 
nyelveken folytathatnak kötetlen beszélgetést, rögtön rávetették magukat a 
két jövevényre, povedálni kezdtek, Rónitz harsányan nevetett, csókos a te 
szád, danászta, de tőlem megtagadod, nem lehetett tudni, ezt Halassinak 
mondjJa-e, a jóllakott kágéestének vagy Pintér Sophiának, ő, K., mindőjüket 
féltékenyen leste, aztán amikor a két lány a botrányos röplabdázást 
javasolta, akkor már minden ment a maga útján, senki nem vitázott, Korom 
se, pedig ő kézzel alig néhányszor ért életében labdához, téblábolva, 
bizonytalanul körbeálltak, Drahosch és Korom nagyon egymás mellé került, 
Dánielt ügyetlensége teljesen lekötötte, és ettől egyre szomorúbb lett, ő K., 
meg, maga 1s meglepetve látta, Rónitzcal csevegett, utólag úgy állította be, 
hogy túl akarta beszélni Rónitzot, aki, magyarul, az egyik leány viselt 
dolgait mesélgette, lenyúltam, így Rónitz, lenyúltam a nőt, ezt megjegyezte: 
egy nőt lenyúlni, azt mondta, hogy a melléhez ne nyúljak, mert nagyon 
érzékeny, csókolgattam, s mint egy szerelmes giliszta, úgy tekergőztem a 
hasa körül, ajkunk parázna módon összetapadt, nyálunk egybevegyült: most 
már a lelkünk beszélgetett, egyik kezemmel lassan fölfelé indultam szép 
combján, a földre tett lámpa ezt rendkívül kellemessé teszi, mert közben 
nézni is tudod a lábán mozgó fényeket, mindenkinek ajánlom, ilyenkor 
egyetlen másodpercet sem szabad elvesztegetni, lefelé bandzsítasz, megéri1!, 
milyen felemelő látvány! mindjárt jobb lesz a kedved! beszélgetésünk máris 
egyszerűbb és bizalmasabb hangnemben folytatódott, barátok voltunk! alul 
kell kezdeni! tíz évet spóroltunk meg egyszerre, alászállni, kacsintott 
Rónitz, alászállni!, megkövülten nézte Rónitzot, aki nevetve vakargatta a 
szelindek füle tövét, és egyáltalán nem erőltette meg magát a volejból-ban, 


a kágéestémamák nagyokat kacagtak a tehetetlenségükön, magasra ugorva 
elképesztő, védhetetlen lecsapásokkal, vagy, ellenkezőleg, tökélyes 
vetődéses védekezéssel szórakoztatták, jobbára, egymást, és anyáskodó 
aggodalommal simogatták az ő kézfejöket, miközben azért ajkukon kicsiny 
mosoly játszott, siralmas kézfejöket, mely piroslott már a szokatlan 
használattól, égetett, és mintha a csontok 1s el-elmozdultak volna már bevált 
helyükről, de hát egyszer ennek is vége szakadt, Rónitz eltünt velök, 
mementóként ott maradtak: a kezek, Korom, aki pedig e délutánon ért, 
mondhatni, a kertek alatt révbe, napokig dugdosta a kezét, üldögéltek a 
vízparton, Drahosch szempillázott Korommal, levágott valamennyit a 
szempillájából, hogy ne legyen hosszabb, mint az övé, s a szálvégeket egy 
teli gyufaskatulyába tette, és meggyújtotta, majdnem durranva égtek el, a 
szertartás nagyobb büdösséget csinált, mint amennyire izgalmas volt, de 
azért így 1s tetszett, Korom anyja, apja nem élt már, úgy tudta, hogy a 
konyhában pörkölte meg magát, mikor a kicsapó lángba bele akart harapni, 
amit tényleg megpróbált egyszer, először hangosan nevetett, és csak utána 
hajolt föléje, hogy megnézze, ki a legény a gáton, Korom egészen 
megváltozott, Jóságossága érzelmességgé lagymult, teljesen meghatódott 
attól, hogy Drahosch mellette döntött, ünnepi estélyt hívott össze, rózsás 
tivornya volt, Korom kótyagosan járkált a félhomályos, egybenyitott 
szobákban, Drahoschsal sem foglalkozott, jobbára ivott, oda-oda ódalgott a 
keletkező és szétfoszló csoportokhoz, gyerekek, skacok, olyan boldog 
vagyok, erőszakos, fáradt este volt ez, majszolták az édes birsalmasajtot, 
melyben dió volt, csak kevés, lassan a párok 15 kialakultak, egy távoli lámpa 
égett az előszobában, a magnó begyűrte a szalagot, a 45-ös lemezeket 
viszont állandóan cserélni kellett, ezt ő, K., elvállalta, példásan végezte a 
dolgát, könnyű kézzel tette a tűt a korongra, és lelkiismeretesen figyelte a 
fásult táncolókat, Korom lassan berúgott, a hólyag, egyre többet jött oda 
hozzá, és szelíden provokálgatta, na, mi van, hapsikám, mielőtt végleg 
eltűnt volna valami alvófülkében, odaállt terpeszben eléje, derekán még ott 
fityegett a madzag, mellyel az este elején játszottak, a madzagra kötött 
gyufaskatulyát lábuk közt himbálva kellett már nem emlékszik pontosan 
mit csinálni, a játékot a csípő tekergése töltötte meg tartalommal, Drahosch 
élenjárt, minő csenevész, húzgálta a spárgákat, veszett volt, Korom fehér 
inge kilógott a nadrágjából, hapsikám, skacok, így Korom, és nyitott 
tenyérrel csapkodta a hasát, bizonyisten, nekem a köldökömből szél fúj, az 
nem a köldököd, hülye, tegnap órákig vizsgáltam egy pihével, berezgett, 


déli, délkeleti szél, Korom úgy nézett rá, mint akit megsemmisített tetőtől 
talpig, ő, K., 15 sokat iddogált, csíkos öltönye nadrágját leöntötte kávéval, a 
comb belső fölső részén szabálytalan alakú sötét folt keletkezett, azóta is, 
ha felönt a garatra, nem tud szabadulni a gondolattól, és felületes, gyakori 
megfigyelései ezt alátámaszthatják, hogy a folt évről évre változik, tehát él, 
tehát mozog, egy amőba!, tegye azt, olykor rémülten markol oda, hogy 
érzékelje ott a lényt, semmi, végérvényesen betelepedett a telefon melletti 
családi fotelba, hamar nehéz álom sújtotta, most már nem álmodik, Jót se, 
rosszat se, nyugodtan és célirányosan alszik, csupán hajnali fekvéseikor 
forgolódik dühösen az ágyon, egy Jó ideig neki 15, mint sokaknak, volt egy 
visszatérő álma, rémes álom, noha semmi rémeset nem tartalmazott, mégis 
reggelente könny futotta el a szemét, fejét a párnába fúrta és azon át 
lélegzett hatalmasakat, hogy eltűnjék szívéről a súly, a nagy hajnali kő, 
főleg az lehetett rémisztő, hogy mindent tudott előre, mégis újra és újra 
besétált a kelepcébe, mert volt egy kelepce az álomban, a rítus egyformán 
zajlott, egy középkorú nő, semleges perszóna, avval henceg a hentes előtt 
néhány embernek, hogy el tudja őt, K.-t, varázsolni, amit úgy bizonyítana, 
hogy az érkező villamosra a fiatalember, ez ő, akarata ellenére fel fog 
szállni, ő kicsit zavartan, hitetlenkedve, nyugodtan nevetgél, és elfogadja a 
furcsa alakú 20 fillérest, négyszögletes, a sarkok lekerekítve, hogy azon 
vegyen jegyet, ugyan, ugyan, mondja a nőnek nem túl szemtelenül, ez a 
kelepce-pont, és egy időben, mikor különösen hevesek és fájók voltak az 
álmok, itt fel 15 tudott ébredni, de egyrészt elaludván ugyanott folytatta, 
másrészt később már csak azt álmodta, hogy felébredt, tudta hogy most kell 
észen lennte, jött a villamos, és akkor hirtelen eszébe jut, hogy az éppen jó 
irányba megy, majd bolond lesz nem fölszállni, mert ez a lehetetlen nő etc., 
egyébként is , akarata ellenére?" kéne kényszeríteni, amiről szó sincs, 
fölszáll, kezében a négyszögös húszfillérrel, integetve visszafordul, mint az 
államfők, ekkor a nő kecsesen meghajol, voilf, a hentes előtt a néhány 
ember halkan összeüti a tenyerét, a kirakatban egy fél disznó, esténte 
ajánlatokat tett az Úrnak, ha nem álmodja meg az álmot, kevés hatásfokkal, 
evvel a fáradtsággal ateista is lehetnék, gondolta, az Úristennek tett 
ajánlataiban hajlandó volt elmenni a végsőkig, és viszonzásul belement 
volna már abba is, hogy amikor föllép a peronra, tehát már elbukott, 
elsírhassa magát, így ravaszkodott a megváltással, de nem, a villamoskocsi 
elindul, a nő lentről felém int, olyan, mintha sajnálna, arca most öreg és 
félelmetes, nem tudok sírni, állok a villamoskocsi peronján, és tökéletesen 


elbizonytalanodom, mi 15 a helyem ezen a világon, ebben a városban, 
családom körében, azt sem tudnám még csak körülbelül se megmondani, 
miféle Jogos igényeket támaszthatnék ebben-abban a vonatkozásban, nem 
tudom megvédeni helyzetemet: hogy itt állok ezen a peronon, ebbe a szíjba 
kapaszkodom, ezzel a kocsival vitetem magam, hogy az emberek kitérnek a 
kocsi elől, vagy mennek csendben, vagy megállnak a kirakatok előtt, senki 
nem is kíván tőlem ilyesmit, ez azonban már mindegy, megállóhoz 
közeledik a villamos, egy lány leszálláshoz készülődve, odaáll a lépcső 
közelébe, olyan élesen magam előtt látom, mintha érintettem volna, fekete 
ruha van rajta, szoknyaráncai szinte nem 15 mozdulnak, blúza feszes, a blúz 
gallérja fehér, aprószemű csipke, bal kezével a kocsi falának támaszkodik a 
lány, jobbjában az esernyő, felülről a második lépcsőfokot érinti hegyével, 
az arca barna, kétoldalt kissé benyomott orra gömbölyűen, szélesen zárul, 
barna haja tömérdek, a szél összekuszálta jobb halántékán a kis fürtöket, 
füle kicsiny és korántsem elálló, mégis, minthogy közel állok hozzá, látom 
a jobb fülkagyló egész hátsó részét és az árnyékot a tövénél, azt kérdezem 
magamtól akkor: hogyan lehetséges, hogy ő nem csodálkozik magán, hogy 
a szája nem nyílik ki, és nem mond efféléket?, arra riadt, hogy motyog 
maga elé, el kell, hogy érjem a mornát, akkor mammogó ajkaira valaki 
finoman rátette a hűs kezét, Deske, kérem, nyugodtan, maradjon csöndben, 
itt már mindenki aluszik, Drahosch guggolt mellette, s egymásba villant 
réveteg négy, szétfeszült, álmatlan és sötét szem, cirógatta az arcát, szép 
vagy, méla és halvány, miközben az övé fénylett, nagyon fénylő volt 
Drahosch, fejét a hasára fektette, az ing a bőrhöz ragadt, másik kezével a 
kávéfoltot simogatta, még nyirkos lehetett, randa éjszakai riadás volt, 
mondhatni álomból álomba, jer, így Drahosch, lógjunk el, lábujjhegyen 
kiosontak, a lámpa alatt idegen pár csókolózott, ti kik vagytok?, így ő, a fiú 
fél száját elemelte a lányétól, de közben csókolózott tovább, és ti?, hagyd 
már őket, így Drahosch, nyirkos salétromos fal és mosatlan edények ócska 
dombja, ennyi csupán a díszlet! hogy került az angyalföldi konyha 
kőkockáira, tömérdek lemez közé, nem tudni, micsoda  éjtszaka, 
ringlispilezés, amelyből a sikontások meg a lánccsörgés marad meg, 
zenekar tutti, a háziak kitárták a szegényes üvegezett ajtót, asszony 
zsémbelt, férj morgott, mozgásba jött a konyha, emberek jöttek s mentek, 
földhözragadt és szédületes forgás kezdődött, kellemetlen és izgató 
egyszerre, az egész környék átlüktetett a konyhán, kandi násznép, valaki 
bort hozott, rosét, zöld, testes csatos üvegben, az anya elaludt a hokedlin, 


szája keserű, fáradt, bátyja a viaszosvásznas konyhaasztalra dőlt véreres 
szemekkel, bámész szemek kétes sötétben, öreg, vak férfi lép be, karján 
gyönyörű szép leány, a nyitott ajtón tódul ki a füst, egyszerre beszél 
mindenki, a vak lehajtja a fejét, Istennek csöndje van, s a világ Isten 
bőbeszédűsége, az Istené, fater, hallatszik kintről, de maga fogja be a száját, 
, szenzáció, szenzáció! a zárdaszűz, a víziló...", a leány pukedlizik, török 
basa, nagy a vasa, mondja és elpirul, két fiúcska sakkozik, van sakkórájuk, 
a heverőből kilóg a rugó, egy pár csókolózik rajta, lábuk összefonódva, a 
fiú tarkóján nagy, sárga közepű fekély, hogyan szabad így csókolózni!, 
hamarosan fölkelnek és mosolyogva elvonulnak, a lemezekre nem lép 
senki, mamlasz tevés-vevés hallszik a padlón, a vak férfi ajánlgatni kezdi a 
leányt, csak tizennégy éves!, szinte sírva hordozza körbe, markolj, súgja 
neki, s ha a szerencse kedvel, tiéd lesz a legjobb falat, hangosan azt mondja, 
csak a szüzességére vigyázzon a fiatalúr! görbén mosolyog titkán, én púder 
nélkül s meztelen lovagolok a bakon, mondja halkan a leány, homloka 
verejtékes, remélem, kiáltja az anya, ifjan kell neked, amint vagy, 
megrohadnod, markolj, súgja az anya 15, markolj, s ha a szerencse kedvel, 
csupa gyönyörű mátka, egyszerre csönd van, a báty horkan az asztalon, 
magad szakállára létezz, mondja a vak, az arcába egész közelről, a bőrük 
egymáshoz ér, magad szakállára létezz, ebben a pillanatban kintről, a kis 
belső udvarról a Drahosch vidám félelemmel teli hangját hallja, jaj, édes, 
drága Danikám, ne bánts, édes, kedves Danikám ne bántsál, jaj, ne húzd a 
hajamat, inkább csinálj velem akármit, édes drága Danikám, csak ne 
bántsál, az emberek a konyhában bólongatva nevetni kezdtek, az ajtóra 
mutogattak a veranda felé, ott a lik, menjen, leselkedjék, ott van! és 
nevettek, rémüldözve pattant föl a helyéről, úgy érezte, kőből van a gerince, 
kőből és mégis üres, a kapkodására csak fokozódott a nevetés, a vak férfi a 
térdét csapkodta, de miért e vidám pompa?, az anya vizet eresztett 
alumínium bögrébe, nagy az én családom kelettől nyugatig, nyugattól 
keletig, a két fiúcska egyszerre, egyformán mosolyra húzta el a száját, ő, K., 
ekkorra minden zajról tudta, hogy mit jelent, még bús se, csak józan, 
figyelmes, nem tudott semmiféle Daniról, a legkézenfekvőbbre, Rónitz 
Jánosra, jaj, édes drága Janikám etc., nem gondolt akkor, csak a 
margócsykor, vonzódott Rónitzhoz, gondolataiban megvetette, mi szél fútta 
ezt 1de?, de ha feltünt katonazakós alakja, rendszerint nyomában a díszes 
gombra vicsorgó szelindekkel, tüstént csatlakozott, együtt mentek a 
margócsyra 15, Korom volt még ott, a felszabadult Korom, és Dániel, a tó 


partján  megkerültek egy mogyoróbokrot és ott egy öregasszonyt 
pillantottak meg, az asszony avval volt elfoglalva, hogy a tóban ruhát 
mosott, ahogy meglátta őket, feléjük fordult s bámult, jócskán bennejárt az 
években, alacsony, nagy keblű vén szipirtyó, igencsak utálatos, avasan 
zsíros, piszkosan öreg, kis szemekkel, sulykolófával a kezében bámulta 
őket, Karol otthagyta őket, az asszonyhoz ment, mintha valamit mondani 
akarna neki, majd hirtelen mozdulattal felrántotta a szoknyáját, kivilágított 
az altest fehérje és a fekete szőrök foltja!, az asszony felordított, neki, K.- 
nak, azonnal Drahosch háromszögei jutottak az eszébe, rettenetes!, a fickó 
még egy illetlen kézmozdulatot tett, s elugrott mellőle, visszajött hozzájuk, 
mintha mi sem történt volna, miközben a megvadult asszonyság 
szidalmakat zúdított utána, nem szóltak egy szót sem, túlságosan 1s váratlan 
és felháborító disznóság volt ez, mely természetellenes brutalitással tört 
rájuk... Karol pedig tökéletesen nyugodt egykedvűséggel tovább ment 
velök, a fákon átfutott a fény, Rónitz előttük lépdelt, fenyegető ifjúságát a 
fényfoltok valószerűtlen és vadóc remegése még tjesztőbbé tette, mi lesz 
velem, gondolta, őt, K.-t is meglepte, amikor hangosan még ezt mondta: 
már néha gondolok a szerelemre, milyen lehet, én Istenem, milyen?, Rónitz 
megtorpant, s mint kit kígyó csípett, fordult meg, rámeredt, ő, K.., 
lehorgasztotta a fejét, Rónitz elnevette magát, majd gyorsan ismét komoly 
lett, tt még szüzek vagytok, szegény kis bogárkáim, hangja egy vad 
öregemberé volt, a margócsy minden évben, Szent Istvánkor, Drahosch 
dolga volt, személyes joga és kötelessége, az erre vonatkozó alapszabály 
kimondja, hogy a margócsy , legfőképpen és elsődlegesen: hivatalos", avval 
a nem titkolt céllal, hogy , felszámolja a kiskapukat", és ennek oka nem a 
moralizáló hajlamban keresendő, hanem mert , nem lehetséges tízmillió 
kiskapuval operálni", az , perverzió", , a margócsyt nincs mód kiérdemelni, 
nem 15 kell, a margócsyt nincs mód visszautasítani", olyan, hangsúlyozza az 
alapszabály, , mint egy anyajegy", ezenfelül még , demokratikus, kizárólag 
attól függ, tetszik-e", a szíve mélyén mindenki, a nemzetközi-margócsyra 
fente a fogát, ilyen azonban nem létezett, a vágyak terén 1s be kellett érni az 
úgynevezett kósza-margócsyval, mely , örökös, de ki tudja, mit hoz a 
holnap", a titkos, ismeretes záradék szerint , aki kapja, az érdemtelen, de 
egy kukkot sem ért az, aki azt hiszi, az érdemtelenségért", nem, , ó nem", 
így a titkos záradék, a margócsy tehát tény volt, ezenfelül azonban, hogy 
rosszindulattal se lehessen csupán szóbeszédnek nevezni, még egy 
üveggolyó is volt, a következő Szent Istvánig lehetett babrálni, zöld, sárga 


és mályvaszín fodrozódással, szép darab a maga nemében, Drahosch 
elvetette a súlykot, viccesen szólva az üveggolyót, a kósza-margócsy 
Rónitzé lett, nem volt efelől vita, mert nem lehetett, Drahosch tehát 
robbantott, hamarosan, már az ősszel összeköltözött Rónitzcal, együtt éltek, 
néha még mostan is, Rónitz olykor hónapokra , kiszáll a buliból", a 
zöldségből, ilyenkor Drahosch tartja el, a margócsyval ér véget, definíció, a 
nyár, az asszony egyszer azt mondta neki, K.-nak, emlékezzék csak, a 
rádióújságot tartotta a kezében, úgy kiáltott, te, ez volna ő, te képtelen vagy 
lezárni valamit, s közben az újság széle hihetetlenül sebesen remegett, ő, K. 
és Halassi már a kezdet kezdetén irigyelték az asszony sodró 
jelenidejűségét, valóságos mozgékonyságát, hosszú sétáiknak sokszor volt 
tárgya a pillanat etc., ő, K., a jelen illékonyságát említette, vagy azt mondta: 
mi, a percnek bohóca, a változás serény kengyelfutói vagy az illanó idő 
szívdobbanása, és a séták folyamán, akár a bulvárokon, a nagy bulvárokra 
baj esetén úgy gondol az ember, mint egy olyan helyre, ahol kevésbé van 
hideg, akár a tóparton, körözve a rézsutos nyaraló körül, miközben egy-egy 
elhajló bokorág, lendülő függönyszél vagy nyíló ajtó jóvoltából piros, 
vihogó és ainspiratív leányarcok fényeltek, a lányok a kék fényes 
selyemingben, mint gyors, tétova lángok lobogtak a homályban, határozott 
elképzelések és indulatok alakultak ki, fölfogásuk ellenkezve kapcsolódott 
az asszony azóta 15 következetes gyakorlatához, mert bár igaz az 1s, és ez 
legyen most megtorolás, hogy ők minden időjárásban, a nap és éjjel minden 
órájában igyekeztek fülön csípni az időt, és vándorbotjukra 15 rávésni, két 
örökkévalóság, múlt és jövő határán állni, ami pontosan megfelel a jelen 
pillanatnak, s kötéltáncosként végigmenni azon a vonalon, megvetették a 
várakozást, a jövő, így ők, megfojtja a pillanatot, ezzel szemben a múlt 
kitágítja, kétségtelenül szövevényesíti, de ez a bonyodalom gazdagság és 
nem kacat, tehát semmiképpen sem dolgozik ellene, nem lehet a múlt 
elemeire, így ők, pöcsétet ütni, és dossziéba tenni, aminek Drahosch azt 
vetette ellene, mert ha tehette, ellene vetett, hogy miként mindenütt, itt is 
minőségről van szó, nevezetesen gondolkodunk-e, van-e erre mód, 
hajlandóság, képesség, vagy ábrándozunk és merengünk, mert ha 
ábrándozunk és merengünk, secko jedno, hogy előre vagy hátra, ők, ő, K. és 
az asszony, most, mégis kicsit már úgy beszélnek a régről, mint egy 
tárgyról, s ebben igazán semmi szemrehányás vagy bűntudat sincs, nem 
lehetséges, oktondiság volna és lépten-nyomon tapasztalható manír, hogy 
ők valamilyen módon kivételek volnának, és megóvták magokat Mici 


Mackó áldásra tartott mancsai alá húzódva, nem óvták meg magukat, 
tudomásul kell venniök, hogy izzadnak, reggelre elborul a tekintetők, ő úgy 
képzeli el magát, mint akinek nemcsak a szeme körül jelennek meg a 
ráncok, hanem a szeme fehérjén is, leheletök áporodott; és a hajlatokban 
nyirkos viszketés fészkel, ezzel szemben megtanulták a különféle szerek 
kezelését, a mértékletes életmód ezernyi apró fortélyát, tapasztaltak tehát, 
és ezt nem szabad lebecsülniök, és erre most figyeljen az asszony, és 
bocsássa 15 meg neki rögtön, hogy úgy beszél, mint egy néptanító vagy 
eszes káplán, így jár az, akinek hirtelen fontos lesz, hogy megértsék és 
megszeressék azt, amit mondani akar, mert ezt ő, K., most olyannak tartja, 
amelyből megérthető jelen és jelenlét, mely által, legalább, dolgok helyekre 
kerülnek, és az ifjúságukból, ebből a vitathatatlan és kikezdhetetlen 
felületből nem lesz sem aranykor, mely után sápítoznának, de nem is valami 
hideg lenyomat, melyet idegenkedve és  gátlásosan hessegetnének 
magokból, magokból — mert akármennyire 15 töprengünk, belül a lelkünk 
tele van könnyűséggel, finom részegséggel, a szabadság enyhe mámorával, 
de nem tántorgunk, nem inog a térdünk ettől, mert a sok nehéz tudás ólma 
már régen jól megülepedett a szívünk vagy inkább valahol a gyomrunk 
alján, miként az erős, tengerre épült hajók tőkesúlya, s a világnak ez a 
keserű ismerete, ha le is lassítja ugyan vitorlánkat, de szilárdságot ad, 
ámbár ezt sem jól mondom, akármilyen tetszetős hasonlat ez az ólom a 
hajófenékben, nem jó hasonlat, abban sem vagyok biztos, hogy olyan nehéz 
és olyan keserüű-e csakugyan, ami lefelé húz bennünket, csak azt tudom, 
hogy van egy nagyon mély lerakódás a létezésünk alján, a második vagy 
legfeljebb a harmadik réteg lehet alulról számítva, ami már végleges és 
változhatatlan, ahol már nem mozdul az életünk, tehát rossz szó rá, hogy 
lelassít, hiszen egyáltalán mozdíthatatlan és befejezett, erős és szilárd 
tartalom ez az emberben és nem valamilyen szomorú és halott dolog, sőt, 
bizonyos tekintetben ez él igazán, ez az, amit létezésünk folyamán 
létrehoztunk, amit életre hívtunk életünk anyagából, a többi és a további, a 
fedélzet rengése-ingása, a külsőbb rétegek, mint ez a mai ilyen-olyan 
életünk, már könnyű és csak játék, maradék nyári nagyvakáció —, ha két 
ember összejön, mondjuk, tréfával, ők ketten, az egyikük azt mondja, hát 
ennyi minden nem 1s történhetett abban az évben, ó, édesem, feleli a másik, 
elfelejti, hogy fiatalok voltunk akkor, és sok mindent végeztünk egy év 
alatt, általában nem a rokonszenv az, ami összehozza az embereket, már 
akit! , inkább kínos és fájdalmas érzés az, mikor két ember úgy érzi, hogy 


össze kell kerülniök, nem valami nagy mulatság, ha két embernek össze kell 
kerülni, ő, K., most jól el tudja képzelni az asszony helyzetét, ismerik és 
nevették is együtt a házaspárok feszengését, amint többedszer hallják a 
másik történeteit, a figyelem és türelmetlenség, egy harmadik számára oly 
zavarba ejtő feszültségei közt, ismernek már minden fordulatot, 
közbevetést, ravasz hanyatlást, a feszültségtartás sok furfangját, anélkül 
azonban, hogy önmagukba fordulnának, hogy valami szemérmetlen közös 
nyelvet alakítanának ki, kétszemélyes különbékét, és egy közös múlt 
fedezékéből kacsintgatnának egymásnak, undorító az ilyen!, viszont 
örömmel és kellemetlen büszkeséggel nyugtázzák, ahogy az idők során 
csiszolódik a történet, elhagyja fölöslegeit, anélkül, hogy veszítene 
önmagából, szigorodik, de nem vértelenedik, úgy lesz kevesebb, hogy nem 
csökken, meglehet, talán merészen elrugaszkodik a kiinduló elemektől, de 
ez csak a kezdeti években szül riadalmat, azután nagyon is látszik, hogy 
éppen a hűség az, ami itt mozgat, van valami, ami egyre ugyanaz, amikor 
végül magokba maradnak aztán, elengedik magokat, jóízűen lapogatják 
egymás vállát, a hétszázát, apukám, illetőleg anyukám, milyen jól kijött 
most a vége felé az a dolog, meg az a másik, az meg egyáltalán nem jött át, 
vissza kéne talán térni ahhoz a múltkori jelzőhöz, és így tovább, no csak 
hallgassa az asszony tőle a saját sorsát, ő, K., úgyse való másra, az évben 
ismerkedtek ők 1s össze, abban az étteremben, ahol az utolsó margócsy volt, 
szeretett oda járni, olyan bátorítólag hatott rá egy csontvelő piritussal, aztán 
egy megbízható májgombócleves, és végül a bő és sűrű levű körömpörkölt, 
együtt főtt krumplival, nem fényes ebéd, de igen meghitt, amit csak emel a 
kedves, tenyeres-talpas pincérnő, aki olyan, mintha nagymamánk volna, 
vagy még inkább egy távoli rokon, aki a távoliságból eredeztethető 
felelőtlenséggel elkényezteti az embert, azonfelül nemcsak rendes és jó 
szándékú, hanem ért is az elkényeztetéshez, például ad kanalat a 
körömpörkölthöz etc., ilyen körülmények közt lépett asztalához az asszony, 
hogy leülhetne-e, volt még üres asztal, igaz, foglalt táblával, de ki venné azt 
komolyan, igen, igen, bólintott hát hevesen, nagyon 15 megérti a lányt, ez az 
asszony, van ilyen, szemét közben ripacs módra végigjáratta az üres 
asztalokon, van, van, ezt nagyon 15 el tudja képzelni, hogy egyszer csak egy 
kényszerítő erő folytán elhagyjuk azt a kis dohos lyukat, melyet szobánknak 
nevezünk, s ugyan szobánk, e dohos kis lyuk, ellen semmi kifogásunk, 
magunk ásta verem, azért mégiscsak börtönünk, ha vállalt is, s hirtelen 
kilépve az utcára döbbenten tapasztaljuk, hogy süt a nap, sőt időközben, 


kézen-közön, ősz lett, azaz a napfény még feltűnőbb, hiszen nem 
kapcsolódik a levegő tompa nyári forrójához, ösztönösen nyújtani kezdjük 
lépteinket, a könnyű szél homlokunkba veri hajunk, a karunkat időnként 
lúdbőrzés fogja el, és egyszerre azt vesszük észre, hogy rettentő éhesek 
vagyunk, rövid tétovázás után belépünk a homályos étterembe, értékeljük 
előnyeit, kellemes visszafogottságát, az elzárkózás tapintatos hatásosságát, 
de, nem tehetünk róla, ezt már ismerjük, kikerülhetetlen szobácskánk jut 
eszünkbe, még bizonytalankodva fogjuk a nehezen lengő ajtó hűvös 
kilincsét, végigfut rajtunk rosszkedvűen, hogy talán vissza kellene 
fordulnunk, amikor meglátunk valakit egyedül ülni egy nem túlzottan jó 
fekvésű asztalnál, egy férfit vagy egy nőt, arcunk földerül, és arra 
gondolunk, megosztanánk ebédünket vele, és valóban, megindulunk 
biztosan feléje, erre az asszony, így volt, lesütötte a szemét, és halkan 
elkérte az étlapot, ő, K., a szokásos módján vérszemet kapott, de még 
mielőtt ez igazán megtörténhetett volna, és evvel kezdődött az ő és az 
asszony közös története, az asszony fölkapta a fejét az étlapból, és arra 
kérte őt, hallgasson, a verandán nem talált senkit, kemény éjszaka borult 
fölé, ahogy most is, a szélseperte és szélcsiszolta égbolton tiszta csillagok 
ragyogtak, s egy villódzó távoli fény pillanatonként tovatűnő hamut kevert 
belé, a szellő fűszer és kő szagát hozta, néhány utcával arrébb, mintha egy 
autó siklanék hosszan a nedves úttesten, elsuhan, és nyomában távolból 
jövő zavaros kiáltások törik meg a csendet, téli bosszantás!, aztán teljes 
súlyával visszahull rá a csönd, mely égbolt és csillag, mi történik itt, édes 
Istenem, elárulta Koromot, Korom: az, akit ő elárult, így azonosítható, 
ennyi?, föl se szarvazta, nem rajta múlt, de mégis, akkor hirtelen, mint a 
villám, beléhasított, hogy itt valami jóvátehetetlen rossz történt, valami 
megtörtént, amit már csak árnyalni lehet, ki fogja ezt megbocsátant?, 
Korom?, ugyan, nyilván, ha megbánja, megbocsát, és megbánja, és?!, ez az 
ő magánügyük!, a világban mi lesz evvel?, legalább Halassit árulta volna el, 
akkor lehetne Judás! de hát ez meg nem primitív kevélység-e, ha már lúd, 
legyen kövér?, nem lenne jobb adott esetben rettegni?, és mi van, ha Korom 
helyett Drahoschról van szó?, megborzong, a hideg szellő az arcába legyint, 
jőni fog egy egész-kicsi ősz, hajlonganak a néma tar fák, nő az avar és a 
homály, a hamvas ég inog, értsük meg Jól..., semmi sem negatív, ami 
helyén van, a sötétség minden pontja átvilágítva, az indulat türelem, a fagy 
sugárzó meleg, a kietlenség gazdag virágzás, a mélység fény. .., a toronyóra 
zengőn egyet üt, fázik, ha majd beköszönt az ősz, a nyaralónadrágnak vége, 


összeomlik, magába roskad, a ragyogó nadrág már csak romjaiban él 
tovább, hirtelen kitűnik a szárak rövidsége, a dicsért bőség összevisszaság 
csak, ahogy a hosszú zseb kilóg az immár elkerülhetetlen zakó alól, arra 
alig van mentség, a könnyű kezű szabás miatt a nadrágot húzgálni kell, a 
cibálástól leereszkedhetik a villámzár, egyszerű skandallum, a deréktájon 
elszabadul az ing, nehezen elviselhető csupaszság támad, tikkadt, tompa 
csend, kezét lassan-lassan a zsebébe csúsztatja, belül meleg van, hevesen 
fülel, távolból jövő zavaros kiáltások törik meg ismét a csendet, téli 
bosszantás! téli bosszantás! téli bosszantás! téli bosszantás! 

